চৌপাশৰ বিজ্ঞানঃপাকঘৰত–খণ্ড ১ — বিকাশপেডিয়া\nমূল পৃষ্ঠা / গ্ৰামীণ শক্তি / শক্তিৰ প্ৰযুক্তি / শক্তিৰ দক্ষতা বৃদ্ধিৰ কাৰিকৰী কৌশল / চৌপাশৰ বিজ্ঞানঃপাকঘৰত–খণ্ড ১\nবিজ্ঞান বুলিলে আমি প্ৰায়েই ডাঙৰ ডাঙৰ গৱেষণাগাৰ, ধোঁৱাই থকা ৰসায়ন, বিকাৰ-নলী, বা ডাঙৰ ডাঙৰ অংক-চংক বুলি বুজোঁ যদিও আচলতে বিজ্ঞান আমাৰ চাৰিওফালে। আমাৰ চাৰিওকাষত ঘটি থকা প্ৰতিটো ঘটনাই কিয় ঘটে, কেনেকৈ ঘটে আদি বুজাৰ বাবে কৰা চেষ্টাই হৈছে বিজ্ঞান। বগা দীঘলীয়া এপ্ৰণ, চকুত হাই পাৱাৰৰ চশমা বা ডাঙৰ ডাঙৰ ডিগ্ৰী নোহোৱাকৈও আমাৰ মাহঁতে পাকঘৰত সোমাই এজন পাকৈত বিজ্ঞানীৰ দৰেই বিজ্ঞানৰ বিভিন্ন কৰ্ম-কাণ্ড কৰি থাকে। সেয়ে, এই লেখাটোত মই বৰ সৰু সৰু আৰু সদায় দেখি থকা ঘটনাবিলাকত বিজ্ঞান কেনেকৈ সোমাই থাকে তাকে চোৱাৰ যত্ন কৰিছোঁ।\nভাত ৰন্ধা কাৰবাৰটোত বিজ্ঞানৰ বিভিন্ন নীতি-নিয়মকে সাৰোগত কৰি আগবঢ়া হয়।\nযেনে, পানী উতলোৱা! আমি জানোৱেই পদাৰ্থৰ তিনিটা অৱস্থা থাকে, গোটা, জুলীয়া আৰু বাষ্পীয় অৱস্থা। অৱশ্যে চতুৰ্থ অৱস্থা এটাও থাকে, যিটোক প্লাজমা বুলি কোৱা হয়। কিন্তু প্লাজমা-ৰ কথাবিলাক অলপ টান কাৰণে আমি পাকঘৰৰ বিজ্ঞানত তাৰ কথা বাদ দি ৰাখিছোঁ। এই যে বাচন এটাত পানী লৈ তলত জুই দিলেই্ পানীখিনি লাহে লাহে গৰম হৈ শেষত উতলিবলৈ আৰম্ভ কৰে, এই কামটোৰে আমি পানীক তপতাই ইয়াৰ জুলীয়া অৱস্থাৰপৰা বাষ্পীয় অৱস্থালৈ নিওঁ। পানীখিনি গৰম হ’বলৈ দিয়াৰ সময়ত তাত যদি এটা তাপ জোখা যন্ত্ৰ (থাৰ্মোমিটাৰ) থৈ দিওঁ, তেন্তে আমি দেখিম জুই দিয়াৰ আগতে পানীখিনিৰ উষ্ণতা সেই কোঠালিটোৰ উষ্ণতাৰ প্ৰায় সমান। কিন্তু জুই দিয়াৰ পাছত লাহে লাহে উষ্ণতা বাঢ়িবলৈ আৰম্ভ কৰিব। কিন্তু এবাৰ পানীখিনি উতলিবলৈ আৰম্ভ কৰাৰ পাছত আৰু জুই দি থাকিলেও পানীখিনিৰ উষ্ণতা বঢ়া দেখা নাযায়। কিন্তু থাৰ্মোমিটাৰে কিমান উষ্ণতা দেখুৱাব? উত্তৰটো বহুতে জানেই। ১০০° চেণ্টিগ্ৰেড। পানীখিনি যেতিয়ালৈ উতলি শেষ হৈ নাযায়, তেতিয়ালৈ পানীখিনিৰ উষ্ণতা ১০০° চেণ্টিগ্ৰেডৰ ওপৰলৈ নাযায়। কিয়?\nযিটো উষ্ণতাত পদাৰ্থ এটা গোটা অৱস্থাৰপৰা জুলীয়া অৱস্থালৈ যাবলৈ আৰম্ভ কৰে তাক গলনাংক বোলে। আৰু যিটো উষ্ণতাত জুলীয়া অৱস্থাৰপৰা গেছীয় বা বাষ্পীয় অৱস্থালৈ যাবলৈ আৰম্ভ কৰে সেইটোক কোৱা হয় উতলাংক। পানী গৰম কৰি যেতিয়া উতলিবলৈ আৰম্ভ কৰে, সেইটোৱেই হৈছে পানীৰ উতলাংক। পানীৰ উতলাংক হৈছে ১০০° চেণ্টিগ্ৰেড, সেয়ে পানী গৰম কৰি গৈ থাকিলেও কেতিয়াও ১০০° চেণ্টিগ্ৰেডৰ ওপৰলৈ যাব নোৱাৰে। তাৰ ওপৰৰ উষ্ণতা পোৱাৰ লগে লগেই পানীখিনি ভাপ হৈ উৰি যাবগৈ।\nএতিয়া ধৰি লওঁ, আমি পানীখিনিত আলু এটা সিজিবলৈ দিলো। পানীখিনিৰ উষ্ণতা আচলতে কেতিয়াও ১০০° চেণ্টিগ্ৰেড-ৰ ওপৰলৈ নাযায়, সেয়ে আলুখিনিৰ উষ্ণতাও ১০০° চেণ্টিগ্ৰেড-তকৈ বেছি হ’ব নোৱাৰে। কিন্তু কেনেবাকৈ যদি আলুখিনিক ১০০° চেণ্টিগ্ৰেড-তকৈ অধিক উষ্ণতালৈ নিব পাৰোঁ, তেন্তে আলু সোনকালে সিজিব।\nআলুখিনি কেনেকৈ সোনকালে সিজাব পাৰি সেয়া আমাৰ মাহঁতে পিছে ভালকৈ জানে। আচলতে কেইবাটাও উপায় আছে। যেনে, আলু সিজাবলৈ পানীৰ সলনি তেলত গৰম কৰা। তেলৰ উতলাংক পানীতকৈ বহুত বেছি। খোৱাৰ বাবে ব্যৱহৃত বিভিন্ন তেলৰ উতলাংক বেলেগ বেলেগ। এখন তালিকা গাঁঠি দিছোঁ। আমি সাধাৰণতে ব্যৱহাৰ কৰা মিঠাতেল (সৰিয়হৰ তেল)ৰ উতলাংক ২৫৪° চেণ্টিগ্ৰেড। সেয়ে, যদি আলুখিনি পানীৰ সলনি তেলত দিওঁ, তেন্তে আলুখিনিয়ে সৰ্বাধিক ২৫৪° চেণ্টিগ্ৰেড উষ্ণতালৈ যাব পাৰিব, আৰু সোনাকলেই সিজিব। কিন্তু কথাটো হ’ল তেলত দিয়াৰ লগে লগেই সি আলু সিজোৱা হৈ নাথাকে, বৰং আলু ভাজি হৈ যাবগৈ। কাৰণ গৰম তেলৰ সংস্পৰ্শলৈ অহাৰ লগে লগে আলুৰ কিছুমান ধৰ্ম সলনি হ’ব, আৰু সোৱাদ আদি বেলেগ হৈ যাবগৈ। (ভজা, পোৰা, সিজোৱা আদিৰ ভিন্নতাৰ বিষয়ে পাছত লিখিম।)\nসেয়ে, আলু সিজাবলৈ অকল পানীয়েই ব্যৱহাৰ কৰাটো জৰুৰী। গতিকে পানীৰ সলনি তেল ব্যৱহাৰ কৰিলে নহ’ব। সেয়ে, আমি এতিয়া চাওঁ পানীৰ উতলাংক কেনেকৈ বঢ়াব পাৰি। এটা একেবাৰে সহজ উপায় হ’ল, পানীখিনিত নিমখ গুলি দিয়া। পানীত নিমখ মিহলোৱাৰ লগে লগে পানীৰ উতলাংক বাঢ়িবলৈ আৰম্ভ কৰে। যদি ১০০ গ্ৰাম পানীত আমি ২০ গ্ৰাম নিমখ মিহলাওঁ তেন্তে পানীৰ উতলাংক ২° চেণ্টিগ্ৰেড বাঢ়ি যায়। এইখিনি পানীত যদি আমি আলু দি সিজিবলৈ দিওঁ, তেন্তে আলুখিনি এইবাৰ ১০০°-ৰ পৰিৱৰ্তে ১০২° চেণ্টিগ্ৰেডলৈ গৰম হ’ব পাৰিব। সাধাৰণ পানীতকৈ সামান্য হ’লেও বেছি গৰম হোৱাৰ বাবে আলুখিনি সোনকালেই সিজিব। কিন্তু ১০০ আৰু ১০২° ৰ মাজত সিমান এটা পাৰ্থক্য নাই, সেয়ে ঘড়ীত চালে পাৰ্থক্যটো সহজে ধৰিব পৰা নহ’ব। তাতে ১০০ গ্ৰাম পানীত ২০ গ্ৰাম নিমখ মিহলাব লাগিলে ১ লিটাৰৰ বাবে ২০০ গ্ৰাম নিমখ মিহলাব লাগিব। সেইখিনি পানী পেলাই দিয়াৰ বাহিৰে উপায় নাই। ইমানেই নিমখীয়া হ’ব যে খাব পৰা নাযাব।\nকিন্তু আৰু এটা আমোদজনক কথা হৈছে – নিমখ মিহলোৱা পানীখিনি উতলাংকলৈ আহিবলৈ যিমান সময় লাগিব, তাতকৈ সাধাৰণ পানী উতলাংকলৈ আহিবলৈ বেছি সময় লাগে। সেয়ে, নিমখীয়া পানীখিনিয়ে সোনকালেই ১০২° চেণ্টিগ্ৰেড পাবগৈ। কিয় তেনে হয় বুজিবলৈ আমি পদাৰ্থৰ আন এটা ধৰ্মৰ কথা জানিব লাগিব। সেইটো হ’ল: তাপ ধাৰণ ক্ষমতা (Heat Capacity)। তাপ ধাৰণ ক্ষমতা হৈছে- কোনো এটা পদাৰ্থৰ এটা নিৰ্দিষ্ট উষ্ণতা বঢ়াবলৈ কিমান তাপ-শক্তি ব্যয় কৰিব লাগিব সেইটো। যেনে, পাত্ৰটোত থকা পানীখিনিৰ উষ্ণতা ১° চেণ্টিগ্ৰেড বঢ়াবলৈ কিমান তাপ-শক্তি ব্যয় কৰিব লাগিব (মানে গেছ পুৰিব লাগিব), সেইটো হৈছে পানীৰ তাপ ধাৰণ ক্ষমতা। পানীৰ তাপ ধাৰণ ক্ষমতা অত্যন্ত বেছি। পানীৰ তাপ ধাৰণ ক্ষমতা হৈছে ৪.১৮৪ J/goC (মানে জুল প্ৰতি গ্ৰাম প্ৰতি ডিগ্ৰী চেণ্টিগ্ৰেড); ইয়াৰ অৰ্থ হৈছে ১ গ্ৰাম পানীৰ উষ্ণতা ১ ডিগ্ৰী বঢ়াবলৈ ৪.১৮৪ জুল শক্তি ব্যয় কৰিব লগীয়া হয়। কিন্তু খোৱাতেলৰ তাপ ধাৰণ ক্ষমতা ২.০০০ J/goC, অৰ্থাৎ প্ৰতি গ্ৰাম খোৱা তেলৰ উষ্ণতা ১ ডিগ্ৰী বঢ়াবলৈ ব্যয় কৰিবলগীয়া হয় ২ জুল শক্তি। গেছটো যদি একে মাত্ৰাতে ৰখা হয়, আৰু প্ৰতি মিনিটত গেছৰ জুয়ে ১ জুল শক্তি দিয়ে বুলি ধৰোঁ, তেন্তে পানীৰ উষ্ণতা এক ডিগ্ৰী বাঢ়িব প্ৰায় চাৰি মিনিটত আৰু তেলৰ বাঢ়িব প্ৰতি দুই মিনিটত। সেয়ে, তেল পানীতকৈ সোনকালে গৰম হয়। ঠিক একেদৰে নিমখীয়া পানীৰ তাপ ধাৰণ ক্ষমতা সাধাৰণ পানীতকৈ কম হয়। কথাটো এনেকৈ বুজিব পাৰি, ধৰাহ’ল নিমখীয়া পানীখিনিত নিমখ আছে ২০ গ্ৰাম আৰু পানী আছে ৮০ গ্ৰাম, মুঠ মিলাই ১০০ গ্ৰাম। পৰিমাণ একে হ’লেও ১০০ গ্ৰাম বিশুদ্ধ পানীৰ ১o উষ্ণতা বঢ়াবলৈ আমাক লগা ৪.১৪৮ জুলতকৈ এতিয়া কম শক্তি লাগিব, কাৰণ নিমখীয়া পানীখিনিত পানী আছে ৮০ গ্ৰামহে। (পানীখিনি ইয়াত ভৰ হিচাপেহে ধৰা হৈছে সেইটো মন কৰিব।) সেয়ে, নিমখীয়া পানী সাধাৰণ পানীতকৈ সোনকালে গৰম হয়।\nকিন্তু নিমখ দিয়া পানীৰ উতলাংক কমি আহে কিয়? সেইটো প্ৰশ্নৰ উত্তৰ জানিবলৈ আমি অণুৰ মাজত থকা ৰাসায়নিক বান্ধনীৰ কথা জানিব লাগিব। সেইবিলাক অলপ টান টান কথা, পাকঘৰৰ বাহিৰৰ বিজ্ঞানৰ কথা পাতিলে কেতিয়াবা ক’ম।\nসাধাৰণ পানীৰ সলনি নিমখীয়া পানী ব্যৱহাৰ কৰি আলুখিনি অলপ সোনকালে সিজাব পাৰি। পিছে, আমাৰ মাহঁত তাতকৈও সিয়ান। তেওঁলোকে অতি সোনকালে সিজাবলৈ এবিধ যন্ত্ৰ ব্যৱহাৰ কৰে। যন্ত্ৰটো আমি চিনিয়েই পাওঁ। প্ৰেছাৰ কুকাৰ। প্ৰেছাৰ কুকাৰটো অলপ মনোযোগ দি চালে মন কৰিব, ইয়াক এনেদৰে সজা হৈছে যাতে এবাৰ ঢাকনি বন্ধ কৰি দিয়াৰ পাছত ইয়াৰ ভিতৰৰপৰা আৰু ভাপ ওলাই আহিব নোৱাৰে। ভাপ ওলাই অহা এটাই বাট আছে, যিটোক গধূৰ বস্তু এটাৰে সাময়িকভাৱে বন্ধ কৰি দিয়া হয়।\nকোনো ফালেৰে ভাপ ও্লাই যাব নোৱাৰে বাবে কুকাৰৰ ভিতৰৰ পানী উতলি জমা হোৱা জলীয় বাষ্প ভিতৰতে ৰৈ যায়। ক্ৰমান্বয়ে বাঢ়ি অহা এই জলীয় বাষ্পই কুকাৰৰ ভিতৰৰ চাপ বহুত বঢ়াই দিয়ে। আমি ওপৰত উতলাংকৰ কথা কওঁতে এটা কথা নকলোঁ যে পানীৰ উতলাংক যে ১০০o চেণ্টিগ্ৰেড সেইটো বায়ুমণ্ডলীয় চাপতহে। কিন্তু নিয়মটো হৈছে যিমানেই পানীৰ ওপৰত চাপ বাঢ়ি যায়, সিমানেই পানীৰ উতলাংক বাঢ়ি আহে। পানীৰ বাহিৰে আন যিকোনো জুলীয়া বস্তুৰ ক্ষেত্ৰত একেটা কথাই প্ৰযোজ্য। গতিকে কুকাৰৰ ভিতৰত যেতিয়া জলীয় বাষ্প জমা হ’বলৈ আৰম্ভ কৰে, তেতিয়া কুকাৰৰ ভিতৰত চাপ বায়ুমণ্ডলীয় চাপতকৈ বহুত বাঢ়ি যায়, আৰু লগে লগে উতলাংকও বাঢ়ি আহে। পিছে, এটা সমস্যা আছে। যদি আমি জলীয় বাষ্পৰ চাপ বঢ়ায়েই থাকোঁ, আৰু তাক ৰুধিবলৈ একো উপায় প্ৰয়োগ নকৰোঁ, তেনে ক্ষেত্ৰত কুকাৰৰ ভিতৰত সৃষ্টি হোৱা প্ৰচণ্ড চাপৰ বাবে কুকাৰটোৱেই ধম্‌কৈ ফুটি যাব পাৰে। তেনেকুৱা অঘটন যাতে একো নঘটে, তাৰ কাৰণে কুকাৰৰ ঠিক সোঁমাজতে এটা ভাপ ওলোৱা বাট ৰাখি সেইটোক এটা ওজন থকা বস্তুৰে ঢাকি ৰাখোঁ, সেইটোকে কুকাৰৰ ‘ৱেইট’ বুলি কোৱা হয়। কুকাৰৰ ভিতৰত জমা হোৱা ভাপ অনবৰত ওপৰলৈ আহিব খোজে আৰু ই ঢাকনিখনকে ভিতৰৰ পৰা হেঁচা মাৰি ধৰে। সেইবাবে চেন-চেনাই থকা কুকাৰৰ ঢাকনি খোলো বুলিলেও খুলিব নোৱাৰি। কিন্তু ভিতৰৰ চাপ যেতিয়া ওপৰৰ পৰা দিয়া ৱেইটটোতকৈ বেছি হয়, তেতিয়া ভিতৰৰ চাপে ৱেইটটোক ওপৰলৈ দাঙি দিয়ে আৰু ‘চুইইইইইইই্’-কৈ ওলাই যোৱা ভিতৰৰ ভাপখিনিক আমি প্ৰেছাৰৰ হুইছেল বজা বুলি কওঁ।\nপ্ৰেচাৰ কুকাৰ ব্যৱহাৰত যাতে কোনো অঘটন নঘটে (ফাটি নাযায়) তাৰ বাবে এই ভাপ ওলাই অহা ফুটাকেইটা যাতে বন্ধ হৈ নাথাকে, সেইটোলৈ মাজে মাজে লক্ষ্য কৰা উচিত। কেতিয়াবা ভিতৰতে ভাত সোমাই ভাপ ওলোৱা মূল ফুটাকেইটা বন্ধ হৈ যাব পাৰে, তেনে অৱস্থাতো যাতে অঘটনৰপৰা হাত সাৰিব পাৰি তাৰ বাবে প্ৰেচাৰ কুকাৰৰ ঢাকনিত এটা ‘নিৰাপদ কপাট’ (Safety valve) লগোৱা থাকে। সাধাৰণতে ঢাকনিৰ যিডাল হাতল থাকে, সেইডালৰ তলতে এই নিৰাপদ কপাটটো ৰখা হয়।কপাটটো আচলতে ঢাকনিখনত থকা এটা ফুটা, যিটো এবিধ সহজে গলনশীল ধাতু-সংকৰেৰে বন্ধ কৰি থোৱা হয়। যদি প্ৰেচাৰ কুকাৰৰ ভাপ ওলাই আহিব নোৱাৰি ভিতৰখন অতি মাত্ৰা গৰম হয়, তেন্তে ধাতু-সংকৰখিনি গলি পৰি যায়, আৰু ফুটাটো মুকলি হয় আৰু সেইফালেৰে ভাপ ওলাই আহিব পাৰে। তেনে হ’লে কুকাৰৰ ঢাকনিখনত পুনৰ কপাটটো নলগোৱালৈকে তাক ব্যৱহাৰ কৰিব নোৱাৰি। কিছুমান মানুহে কেতিয়াবা এৰাই যোৱা নিৰাপদ কপাটৰ ফুটাটো কাগজ আদিৰে টানকৈ ঠিলা মাৰি থৈ দি প্ৰেচাৰ কুকাৰটো ব্যৱহাৰ কৰে। তেনে কৰাটো অনুচিত, কাৰণ কাগজ আদি সহজে পুৰি নাযায় বাবে ভাপ ওলাই যাব নোৱাৰি প্ৰেচাৰ কুকাৰটো বিষ্ফোৰণ হোৱাৰ সম্ভাৱনা থাকে।\nপ্ৰেচাৰ কুকাৰৰপৰা সেয়ে কেতিয়াবা বিপদ হ’ব পাৰে। তেনে বিপদৰ পৰা হাত সাৰি থাকিবলৈ ঢাকনিখনৰ সোঁমাজতে থকা ফুটাকেইটা যে বন্ধ হৈ থকা নাই, সেইটো এবাৰ লক্ষ্য কৰিব লাগে। যদি নিৰাপদ কপাট এৰাই গৈছে, তেন্তে দোকানলৈ নি মেৰামতি কৰাইহে কুকাৰটো ব্যৱহাৰ কৰিব লাগে।\nমই ইয়াত বাৰে বাৰে কৈ আহিলো যে তাপ দিলে পদাৰ্থ গোটাৰপৰা জুলীয়া আৰু জুলীয়াৰপৰা বাষ্পীয় অৱস্থালৈ আহে। পিছে, সদায়ে তেনে হয় জানো? যেনে কণী এটা যদি ভাঙি চোৱা হয়, দেখা যায় যে ভিতৰখন বিজলুৱা, প্ৰায় জুলীয়া। কিন্তু কণীটো সিজালে, মানে তাপ দিলে দেখোন ভিতৰৰ জুলীয়া বস্তুবোৰ গোটা হৈহে যায়। কিন্তু পদাৰ্থবিজ্ঞানৰ কথাবিলাকতো সাধাৰণতে ভুল হব নালাগে! নে কিবা বেলেগ বস্তু সোমাই আছে? এইবোৰ কথা আমি অহা সংখ্যাত আলোচনা কৰিম।\nবিভিন্ন খোৱা-তেলৰ গলনাংকৰ তালিকা\nসূৰ্যমুখীৰ তেল ৫১০F ২৬৬ oচেন্টিগ্ৰেড\nছয়াবীন তেল ৪৯৫ F ২৫৭ oচেন্টিগ্ৰেড\nমাকৈৰ তেল ৪৭৫ F ২৪৬ oচেন্টিগ্ৰেড\nবাদাম তেল ৪৪০ F ২২৭ oচেন্টিগ্ৰেড\nতিল তেল ৪২০ F ২১৬ oচেন্টিগ্ৰেড\nজলফাইৰ তেল ৩৭৫F ১৯১ oচেন্টিগ্ৰেড\nসৰিয়হৰ তেল ৪৮৯F ২৫৪ o চেন্টিগ্ৰেড\n(পিছে এইখন তালিকাত নো এই F-টো কি আহিল। F মানে হৈছে ফাৰেনহাইট, চেণ্টিগ্ৰেড বা ছেলছিয়াছৰ দৰেই উষ্ণতা জোখাৰ আন এটা একক। ফাৰেনহাইট আৰু চেন্টিগ্ৰেডৰ মাজৰ সম্পৰ্ক কেনেকুৱা সেয়া কোনোবাই ইয়াতে মন্তব্য আকাৰে লিখি জনাবচোন। সুন্দৰকৈ বহলাই লিখিব পাৰিলে প্ৰৱন্ধ হিচাপে অহা সংখ্যাত প্ৰকাশ কৰিম।)\nলিখক ডাঃ উদ্দীপ তালুকদাৰ


October 2013 - অসমীয়াৰ সুখ-দুখ\nxukhdukh.com October 12, 2013 0\nসুখৰ খবৰঃ ১. ঘোষিত হ’ল শান্তিৰ ন’বেল বঁটাঃ ৰাসায়নিক অস্ত্ৰৰ নিৰ্মূলৰ বাবে ষোল্ল বছৰীয়া প্ৰচেষ্টাৰ স্বীকৃতি ৰূপে এই বঁটাৰ বাবে নিৰ্বাচি...\nBy xukhdukh.com on October 12, 2013 No comments:\nxukhdukh.com October 11, 2013 0\nসুখৰ খবৰঃ ১. দিল্লীত চলি থকা সুব্ৰত কাপ ফুটবল প্ৰতিযোগিতাত আজি ফাইনেলত অৱতীৰ্ণ হ’ব অসমৰ বেতকুছি হাইস্কুল দলঃ মুখামুখি হব মিজোৰাম দলৰ৷ ...\nBy xukhdukh.com on October 11, 2013 No comments:\nপূজাৰ কাপোৰৰ আনন্দ দিগন্ত কুমাৰ ভট্টাচাৰ্য আগতে কোনো নিকট আত্মীয়ৰ বিয়া-বাৰু আদি নাথাকিলে বছৰত আমাৰ দুবাৰেই কাপোৰ কিনা হৈছিল। ৰঙা...\nপূজা আৰু মা-দেউতা প্ৰশান্ত বল্লভ হাজৰিকা পোন্ধৰটা বছৰ পাৰ হৈ গ'ল সাংবাদিকতাৰ জগতখনত ভৰি দিয়া ৷ অৱশ্যে সংবাদপ্ত্ৰত চিঠি লিখিছিলো...\nশাৰদীয় দূৰ্গোৎসৱ আৰু কিছু স্মৃতি..... প্ৰণশ্ৰী বৰা দত্ত আশী দশকৰ কথা, আমি তেতিয়া দেউতাৰ চাকৰি সূত্ৰে শিৱসাগৰৰ দিচাংমুখত আছিলো ! মো...\nপূজা বিশেষঃ আমাৰ অঞ্চলৰ মহিষাসুৰ অজয় লাল দত্ত...\nপূজাৰ পৰীক্ষামূলক জিলেপী হেমাঞ্জল ী চুতীয়া আৰম্ভণিতে আপোনালোক সকলোলৈকে শাৰদীয় দূৰ্গা পূজাৰ আন্তৰিক শুভেচ্ছা জনালোঁ| দূৰ্গা পূজা বু...\nxukhdukh.com October 10, 2013 0\nসুখৰ খবৰঃ ১. আজি ষষ্ঠীৰ বেদীত প্ৰতিষ্ঠিত হ’ব দুৰ্গা দেৱীঃ ৰাজ্য - জুৰি কেইবা হাজাৰ পূজা মণ্ডপত হ’ব দুৰ্গতিনাশিনীৰ আৰাধনা৷ মুম্বাই অসমীয়...\nBy xukhdukh.com on October 10, 2013 No comments:\nপ্ৰাক-গোলকীয় যুগত দুৰ্নীতি পংকজ ঠাকুৰীয়া দুৰ্নীতি শব্দটোৰ লগত বৰ্তমান ভাৰতৰ মানুহক নতুনকৈ চিনাকি কৰাই দিয়াৰ দৰকাৰ নাই ৷ খাদ্যৰ প...\nxukhdukh.com October 09, 2013 0\nসুখৰ খবৰঃ ১. ঘোষিত হ’ল পদাৰ্থ বিজ্ঞানৰ ন’বেল বঁটাঃ হিগছ বছন বা হিগছ কণাৰ আৱিস্কাৰক পিটাৰ হিগছ আৰু ফ্ৰাংকইছ এংগলাটলৈ এই বৰ্ষৰ পদাৰ্থ বিজ্ঞ...\nBy xukhdukh.com on October 09, 2013 No comments:\nxukhdukh.com October 09, 2013 1\nশিক্ষাৰ্থীৰ আত্মহত্যা, আত্মহত্যা নে হত্যা? ডঃ অঞ্জল বৰা সকলো হত্যাৰে এটা কাৰণ থকাৰ দৰে আত্মহত্যাৰো এটা কাৰণ থাকে৷ হত্যাৰ আগত আত্ম ...\nBy xukhdukh.com on October 09, 2013 1 comment:\n(হাস্য ব্যংগৰে সত্যৰ সন্ধান) ১. "ঘোঁচ খাব কেনেকৈ" লুভীয়া কৰ্মচাৰী সন্থাই আয়োজন কৰিছে দুৰ্গাপূজা বিশেষ কৰ্মশালাৰ৷ তাত সমল ব...\nভাৰতীয় ষ্টেট বেংকৰ ২০৭ বছৰৰ ইতিহাসত প্রথম মহিলা মূৰব্বী অৰুন্ধতী ভট্টাচাৰ্য - অনুপমা বৰগোহাঁই চীনদেশীয় পুৰণা আপ্ত বাক্য এষা...\nপূজাৰ ব্ৰেকিং অফাৰ! -সুৰজিত নেওগ এইবাৰ ব্ৰেকিং অফাৰটো মানে ব্রেকিং নিউজটো গম পাইছে নে ৰাইজ ? পূজা উপলক্ষে অসমৰ বিভিন্ন ভমিপুত্ৰ-জ...\nxukhdukh.com October 08, 2013 0\nহাস্য ব্যংগৰে সত্যৰ সন্ধান ১. "প্ৰেম কৰিব নাজানো" নামৰ চিৰিয়াছ ধৰ্মী চিনেমাখনে অসমৰ গাঁৱে ভূঞে চহৰে নগৰে থকা সকলো মাল্টিপ্লেক...\nBy xukhdukh.com on October 08, 2013 No comments:\nসুখৰ খবৰঃ ১. ঘোষিত হ’ল চিকিৎসা বিজ্ঞানৰ নোবেল বঁটাঃ শৰীৰৰ কোষৰ পৰিবহন ব্যৱস্থাক লৈ কৰা গৱেষণাৰ বাবে দুজন আমেৰিকান আৰু এজন জাৰ্মান গৱেষক...\nহেলিটচিচঃ যদি আপোনাৰ মুখ গোন্ধায় - ডাঃ ভূপেন শইকীয়া লিখনিটোৰ আৰম্ভণিতে সহৃদয় পাঠকসকলক এটি ৰসাল কাহিনী জনাব খুজিছোঁ৷এজন সুঠাম ডেক...


চাহ শ্ৰমিকৰ ওপৰত শোষণৰ অৱসান কেতিয়া? - মুক্ত চিন্তা\nচাহ শ্ৰমিকৰ ওপৰত শোষণৰ অৱসান কেতিয়া?\n- আশ্ৰাফুল হুছেইন\n১২৯০ বংগাব্দৰ পুহ মাহৰ সংখ্যাত সোম প্ৰকাশ নামৰ বাংলা পত্ৰিকাত প্ৰকাশিত এটা প্ৰতিবেদনৰ কিয়দংশৰ ভাবাৰ্থ আছিল - “যদি মিল্টনৰ পেৰেডাইজ লষ্ট নাটকৰ নৰক বৰ্ণনা পাঠ কৰিছা, যদি মেঘনাথ বধৰ ভীষণ যমপুৰীৰ চিত্ৰ কেতিয়াবা মনত আঁকিছা, যদি ৰবিনছন ক্ৰুছ’ৰ বনবাসৰ কথা শুনিছা তেনেহ’লে এই স্থানৰ চিত্ৰ হৃদয়ংগম কৰিবলৈ সমৰ্থ হ’বা। প্ৰত্যেকখন চাহ বাগিচাত এইসমূহৰ সমাৱেশ আছে।” এই প্ৰতিবেদন যদিও বহু বছৰ পূৰ্বেই প্ৰকাশিত তথাপিও এই চিত্ৰ আজিও উপলব্ধ অসমৰ চাহ বাগিচাসমূহত। অসমৰ ভূমিত বিশাল চাহ বাগিচা কৰাৰ বুৰ্জোৱা আকাংক্ষাৰে ১৮৩৭ চনত ইংৰাজে অসমত চাহ বাগিচাৰ উদ্বোধন কৰিছিল। ১৮৫১ চনৰপৰা আৰম্ভ হয় অসমত চাহ উৎপাদন। চাহ বাগিচাৰ লগে লগেই জন্ম পায় এটা দাস শ্ৰেণীৰ জনগোষ্ঠী আৰু আৰম্ভ হয় নিষ্ঠুৰ শোষণ। সেই সময়তেই শ্ৰমিকৰ অভাৱ পূৰণ কৰিবলৈ অসমলৈ প্ৰথম দল শ্ৰমিকক অনা হৈছিল ঝাৰখণ্ডৰপৰা গিৰ্মিটীয়া শ্ৰমিক হিচাপে। ইয়াৰ পাছতো ঝাৰখণ্ড, ওড়িশা, পশ্চিমবংগ, অন্ধ্ৰপ্ৰদেশ, বিহাৰ আদি ৰাজ্যৰপৰাও শ্ৰমিক আনিছিল। পৰিয়ালৰ স্বামী-স্ত্ৰীক একেলগে কামত খটোৱাৰ বাবে বিভিন্ন প্ৰলোভন, ছল-চাতুৰি আৰু বলপূৰ্বকভাৱে অনা হৈছিল শ্ৰমিকসকলক। বিভিন্ন ৰাজ্যৰপৰা শ্ৰমিক আনি কলিকতাত গোট খুৱাই জাহাজেৰে অসমলৈ আনিছিল। বহু শ্ৰমিকৰ কলিকতা নাপাওঁতেই মৃত্যু হৈছিল। আধামৰাসকলৰ মাজৰপৰাও পলাই যাব বিচৰাসকলক খেদি খেদি ধৰি শাৰীৰিক অত্যাচাৰ কৰি হ’লেও অসমলৈ আনিলে ছিন্নমূল কৰি দাসৰ দৰে। কলিকতাৰপৰা অসমলৈ ষ্টিমাৰেৰে আনোতে বেমাৰত পৰিছিল বহু লোক। ষ্টিমাৰৰ ওপৰৰ উন্মুক্ত মহলাতো অনা হৈছিল শ্ৰমিক। বৰষুণত তিতিছিল আৰু ৰ’দত শুকাইছিল, আক্ৰান্ত হৈছিল ভয়াৱহ বেমাৰত। ষ্টিমাৰৰ পৰা বেমাৰী দেহৰে জঁপিয়াই আত্মহত্যা কৰাৰ অনেক উদাহৰণ পোৱা যায়। হাড়ভঙা পৰিশ্ৰম, তাৰ বিনিময়ত সামান্য মজুৰি, তথাপিও কিমান অত্যাচাৰ-বেত্ৰাঘাত। এনেকৈয়ে শিকলিৰে বন্ধা শ্ৰমিকেৰে, নিষ্ঠুৰ নিৰ্যাতন-শোষণৰ মাজেৰেই অসমত আৰম্ভ হ’ল চাহ উদ্যোগ। আজিও হাতবন্ধা শ্ৰমিকসকলে শিকলি ছিঙিব পৰা নাই, আজিও শোষিত বাগিচাৰ শ্ৰমিক, ভৱিষ্যৎ অন্ধকাৰ উত্তৰ প্ৰজন্মৰ, চৰকাৰী পৃষ্ঠপোষকতাত আৰু শত শত বছৰ জীয়াই থাকিব শোষণ সেয়া নিশ্চিত। চাহ শ্ৰমিকসকলৰ আৰ্থ-সামাজিক অৱস্থাৰ পৰিৱৰ্তন আজিও নহ’ল। ইংৰাজৰ সময়ত শোষণ-পীড়ন, অৱহেলা আজিও বৰ্তি আছে। চাহ বাগিচাৰ হাজাৰ হাজাৰ শ্ৰমিকৰ সামান্য ভূমি নতুবা থাকিবলৈ আজিও নিজস্ব ঘৰ এটা নাই। কম মজুৰি,শিক্ষা সমস্যা,স্বাস্থ্য সমস্যা,শিশু শ্ৰমিক,ৰাজনৈতিক সুৰক্ষা আদি সমস্যাৰ সমাধানৰ বাবে বিভিন্ন সময়ত আন্দোলন গঢ় লৈ উঠিছে ঠিকেই, কিন্তু সমস্যা সমস্যা হৈয়েই আছে। আন্দোলনৰপৰা নেতাৰ সৃষ্টি হৈছে আৰু নেতাসকলে নিজৰ জনগোষ্ঠীকে ঠগাই আছে।আজিও শ্ৰমিকসকল ব্যৱহৃত হৈ আছে ভোট বেংকৰ স্বাৰ্থত।\nমজুৰিৰ সমস্যা : ভাৰতত যিমান উদ্যোগ আছে সেইসমূহৰ ভিতৰত অসমৰ চাহ উদ্যোগত মজুৰি আটাইতকৈ কম বুলিয়েই জানো। ৯৬ টকা দৈনিক মজুৰিত আজিও কাম কৰিব লাগে চাহ শ্ৰমিকসকলে। দেশত ‘সৰ্বনিম্ন বেতন আইন, ১৯৪৮’ অনুসৰি মজুৰি নিৰ্ধাৰণ কৰা হয়। মজুৰি নিৰ্ধাৰণৰ বেলিকাত আন্তৰ্জাতিকভাৱে স্বীকৃত ড° অকৰয়ডৰ সূত্ৰ অনুসৰি কৰা হয়। এই সূত্ৰ অনুসৰি শ্ৰমিক পৰিয়ালক দুজন প্ৰাপ্তবয়স্ক আৰু দুজন ল’ৰা-ছোৱালীৰ গোট হিচাপে ধৰা হয়। ইয়াত উল্লেখ কৰিছে, এক ইউনিট লোক বাচি থাকিবলৈ প্ৰয়োজন হয় ২৭০০ কেলৰি খাদ্য। ড° অকৰয়ডে চাৰিজনীয়া পৰিয়ালক তিনি ইউনিট হিচাপে ধৰি সূত্ৰটো আগ বঢ়াইছে। ইয়াত শ্ৰমিক ১ ইউনিট, শ্ৰমিকৰ পত্নী ০.৮ ইউনিট আৰু ল’ৰা-ছোৱালী দুজনক ১.২ ইউনিট, সৰ্বমুঠ তিনি ইউনিট হিচাপে ধৰিছে। গতিকে চাৰিজনীয়া পৰিয়ালৰ বাবে প্ৰয়োজন হ’ব ৮,১০০ কেলৰি খাদ্য। ইয়াৰ লগতে ৭২ য়াৰ্ডছ কাপোৰ-কানিৰ প্ৰয়োজন হয় প্ৰতি বছৰে এটি চাৰিজনীয়া পৰিয়ালৰ। কেৱল খাদ্য আৰু বস্ত্ৰই শেষ কথা নহয়। শিক্ষা,চিকিৎসা,আমোদ-প্ৰমোদ,উৎসৱ-পাৰ্বণ,বিবাহ ইত্যাদিও আছে। আমি আজিলৈও বুজিব পৰা নাই,বৰ্তমানৰ বজাৰৰ দ্ৰব্যমূল্যৰ ভিত্তিত এই ৯৬ টকাৰে কেনেকৈ এটি শ্ৰমিক পৰিয়াল আজিও জীয়াই আছে?\nশিক্ষাৰ সমস্যা: যেতিয়া কঠোৰ পৰিশ্ৰম কৰিও পৰিয়াল এটাত দুবেলা দুমুঠি খাবলৈ নাথাকে তেতিয়া শিক্ষা আকৌ ক’ৰপৰা থাকিব? বাগিচাসমূহত বিদ্যালয় গঢ় লৈ উঠিছে ঠিকেই, কিন্তু স্কুললৈ গৈ উচ্চশিক্ষিত হৈছে কিমানে? এসময়ৰ ‘চি গ্ৰেড স্কুল’ৰপৰা এতিয়া টেট আহিল। বঞ্চিত মানুহখিনি সদায় বঞ্চিতই থাকি গ’ল। অসমত বড়োসকলে বড়ো ভাষাত,বাঙালীসকলে বাংলাত,হিন্দীভাষীসকলে হিন্দীত শিক্ষা গ্ৰহণ কৰে যদিও চাহ বাগিচাত কোনো শিশুৱেই মাতৃভাষাত শিক্ষা লাভ কৰিব পোৱা নাই। চাহ বাগিচাত প্ৰচলিত চাওতালী, কুৰ্মালি, মুণ্ডাৰী, কুৰুখ, উড়িয়া আদি ভাষা বাদেই দিলো। চাহ বাগিচাত উমৈহতীয়া ভাষা হিচাপে প্ৰচলিত ছাদ্ৰি বা ছাদানিতো শিক্ষা লাভৰপৰা বঞ্চিত ইয়াৰে শিশু। মাতৃভাষাৰ বিদ্যালয়ো বাদ দিলো, আপাতত একেভাষী লোকক শিক্ষক হিচাপে নিয়োগ কৰিলেও পাঠ আয়ত্ত কৰাত সহায় হয় বুলি ভাবিও বাগানসমূহত এনে কৰা নহ’ল। উচ্চ শিক্ষাৰ অনুষ্ঠানৰ অভাৱৰ লগতে ছাত্ৰ-ছাত্ৰী অনুপাতে শিক্ষকৰ অভাৱ আজিও পূৰ্ণ নহ’ল বাগিচাসমূহত। অন্যহাতে বহু সময়ত বাগিচাৰ বাহিৰৰপৰা শিক্ষকতা কাৰিবলৈ অহা শিক্ষক-শিক্ষয়ত্ৰীৰ অৱহেলাৰো বলি হ’বলগীয়া হয় ছাত্ৰ-ছাত্ৰী।\nস্বাস্থ্য সমস্যা : চাহক লৈ আমি অসমীয়া যিমান গৌৰৱ কৰো, কিন্তু গৌৰৱ ৰক্ষা কৰাসকল কেনে আছে এবাৰো চাগে ভাবি নাচাওঁ! চাহ বাগিচাৰ চিকিৎসক, চিকিৎসালায়, এম্বুলেন্স ইত্যাদিৰ কথা নকওঁ।কেৱল এটা উদাহৰণ দিলেই সকলো স্পষ্ট হ’ব,স্বাস্থ্যসেৱাৰ নামত কি আছে বাগিচাসমূহত। চাহ বাগিচাত মৃত্যুৰ কিৰিলি মাজে মাজেই শুনিব পোৱা যায়। ২০১২ চনৰ ১১ অক্টোবৰৰপৰা ১৮ অক্টোবৰলৈ মাত্ৰ ৮ দিনত নগাঁও জিলাৰ মিছা অঞ্চলৰ ভূঞাপট্টি গাঁৱৰ ১১জন লোকে প্ৰাণ হেৰুৱাইছিল। অন্যহাতে ভূঞাপট্টিৰ নিকটৱৰ্তী কেলভিন চাহ বাগিচাত ৩১ অক্টোবৰৰপৰা ৬ নৱেম্বৰলৈ পুনৰ ১১জন লোকে প্ৰাণ হেৰুৱায়। এতিয়া ভাবক, চাহ বাগিচাৰ স্বাস্থ্যসেৱাৰ নামত কি আছে? শিশু শ্ৰমিকৰ সমস্যা: দৰিদ্ৰতাই কোঙা কৰা এটা পৰিয়াল। এজন বা দুজন মানুহে দৈনিক ৯৬ টকাকৈ উপাৰ্জন কৰে মাত্ৰ,এই সামান্য টকাৰেই পৰিয়াল চলে। এনে পৰিস্থিতিত সন্তানক কাম কৰিবলৈ পঠিওৱাটোত আচৰিত হ’বলগীয়া একো নাই। মূল্য-মজুৰিৰ প্ৰশ্ন নিষ্পত্তি নোহোৱাকৈ কেতিয়াও শিশু শ্ৰম ৰোধ কৰা সম্ভৱ হ’ব নোৱাৰে।\nসুৰক্ষা আৰু নিৰাপত্তা: যদিও নিম্নবৰ্গৰ শ্ৰমিকসকলে ৰাজনীতিৰ পাশা খেল বুজি নাপায় তথাপিও জনগোষ্ঠীটোৰপৰা উঠি অহা শিক্ষিতচামে এই কথা ভালকৈয়েই উপলব্ধি কৰিব পাৰিছে। অৱশ্যে এই জনগোষ্ঠীৰপৰা উঠি অহা একাংশ মধ্যবিত্তই শ্ৰমিক গোষ্ঠীটোক শোষণ কৰি থকাটোও অস্বীকাৰ কৰিব নোৱাৰি। ৰাজনৈতিকভাৱে সুৰক্ষাৰ বাবে জনজাতিকৰণৰ দাবী বহুদিনীয়া যদিও আজিও দুয়ো চৰকাৰৰ উদাসীনতাৰ বাবে এয়া দাবীতেই আছে। অন্যহাতে জীৱন-সম্পত্তিৰ নিৰাপত্তাও এক বৃহৎ প্ৰশ্ন। এই শ্ৰমিকসকলৰপৰাই বিভিন্ন সময়ত অনেকেই উগ্ৰপন্থীৰ হাতত প্ৰাণ দিবলগীয়া হৈছে। অসমত মুঠ ৮০১খন সৰু-বৰ চাহ বাগিচা আছে। ইয়াৰে ৫০৩খন বৃহৎ আৰু ২৯৮খন ক্ষুদ্ৰ চাহ বাগিচা। ২০১৩ চনত শ্ৰম বিভাগৰ তথ্য মতে বাগিচাসমূহত কৰ্মৰত মুঠ চাহ শ্ৰমিকৰ সংখ্যা হ’ল ৫,১৫,৯৫৭জন। ইয়াৰে ২,৪৮,১১১গৰাকী পুৰুষ আৰু ২,৬৭,৮৯৬গৰাকী মহিলা শ্ৰমিক। অন্যহাতে ৫,১৫,৯৫৭জন শ্ৰমিকৰ বিপৰীতে চাহ বাগিচাসমূহে প্ৰদান কৰিছে ২,৮৬,২০৫টা বাসগৃহ।ইয়াৰে ৬৭,৮৫২টাই কেঁচা ঘৰ আৰু বাকীসংখ্যক পকীঘৰ। এটা কথা স্পষ্ট যে ‘বাগিচা আইন, ১৯৫১’ চাহ শ্ৰমিকক খোৱা পানীৰ ব্যৱস্থা,বিনামূলীয়া চিকিৎসা সেৱা,পকা ঘৰ,আৰু প্ৰাথমিক শিক্ষা দিয়াৰ কথা উল্লেখ আছে যদিও আজিও আটাইবোৰৰপৰাই যথেষ্ট পৰিমাণে বঞ্চিত চাহ শ্ৰমিক। তথ্যৰপৰা স্পষ্ট যে এতিয়াও পকী ঘৰ এটা পাবলৈ সক্ষম হোৱা নাই ৬৭,৮৫২জন শ্ৰমিক বা শ্ৰমিক পৰিয়ালে।আনপিনে তথ্যৰপৰা এইটোও স্পষ্ট যে ২,২৯,৭৫২জন শ্ৰমিকৰ বাবে নিজস্ব থকা ঘৰ নাই। আজিও চাহ শ্ৰমিক সকলে ভাবে, এওঁলোকৰ ন্যায্য দাবীত মূলসুঁতিৰ অসমীয়া মানুহখিনিৰ সক্ৰিয় সহায়-সহযোগিতা পালে নিশ্চয় এওঁলোকৰ প্ৰাপ্তি আদায়ত সহজ হ’ব।কিন্তু আমি মূলসুঁতিৰ অসমীয়াসকলে কি কৰিছো? কেৱল অসমীয়া কৰি লৈয়েই সকলো সামৰাৰ দৰে হোৱা নাইনে? আগতে অত্যাচাৰ বগা চামৰাৰ মানুহে কৰিছিল যদিও সেই যুগৰ অৱসান হ’ল, কিন্তু অত্যাচাৰ আৰু শোষণৰ চৰিত্ৰ সলনি নহ’ল। সংগ্ৰাম অবিহনে বিকাশ সম্ভৱ নহয় বুলি শ্ৰমিকসকলে বুজি উঠিছে। অসমৰ চাহ বগিচাসমূহত কৰ্মৰত শ্ৰমিকসকলৰ অৰ্থনৈতিক, সামাজিক আৰু ৰাজনৈতিক অধিকাৰসমূহ সুনিশ্চিত কৰাৰ লগতে স্বাস্থ্য,আৱাস,খোৱাপানী,খাদ্য,বৈদ্যুতিক সংযোগ আদি সমস্যা পূৰণৰ বাবে সংগ্ৰাম কৰি থকাৰ পাছতো শ্ৰমিকৰ স্বাৰ্থ ৰক্ষাৰ সপোন বাস্তৱায়িত হৈ উঠা নাই। এয়া সময়,নতুন সংকল্পৰে আৰু উদ্যমৰে শ্ৰেণী-ঐক্য গঢ়ি তুলি নিজৰ প্ৰাপ্য আদায়ৰ। আমি আশাবাদী,তেজে ভিজা পথেৰে হ’লেও নিজৰ প্ৰাপ্য আদায় কৰিব পাৰিব।\nNo Comments : "চাহ শ্ৰমিকৰ ওপৰত শোষণৰ অৱসান কেতিয়া?"


Gal 1 | AsmULB | STEP | মই পৌল, এজন পাঁচনি। এই পাঁচনি পদ কোনো মানুহৰ পৰা বা মানুহৰ দ্বাৰাই মই পোৱা নাই, কিন্তু যীচু খ্ৰীষ্ট আৰু পিতৃ ঈশ্বৰ, যি জনে যীচুক মৃত লোকৰ মাজৰ পৰা তুলিছিল, তেওঁলোকৰ দ্বাৰাই মই পাঁচনি নিযুক্ত হ’লো।\nপৌলে খ্ৰীষ্টৰ অনুসৰণকাৰী সকলক সম্বোধন কৰি, গালাতীয়াৰ মণ্ডলী সমূহত থকা ইহুদী আৰু অনা ইহুদী উভয় ব্যক্তিলৈ উদ্দেশ্য কৰি লিখিছিল। তেওঁ বিশেষকৈ ভুল শিক্ষাৰ সন্মুখীন হোৱাৰ বিষয়ে লিখিছিল। বিশেষকৈ চুন্নৎৰ বিষয়ে পুৰণি নিয়মত যি উল্লেখিত আছে, সেই শিক্ষাই খ্রীষ্টীয়ান সকলক যে ইহুদীৰ বিধান অনুসৰণ কৰিবলৈ নকয়, সেই বিষয়ে উল্লেখ কৰিছে। খ্রীষ্টীয়ান সকলৰ ভিতৰত কিছু সংখ্যক দল আছে যাক যিহূদা নিবাসী বুলি কয়, তেওঁলোকে অনা-ইহুদী খ্রীষ্টীয়ান লোক সকলে চুন্নৎ কৰাটো বিচাৰিছিল, আৰু পৌলৰ পাঁচনিবাবৰ ক্ষমতাৰ বিষয়েও প্রশ্ন কৰিছিল। পৌলে নিজৰ কিছুমান কাহিনী কৈ তেওঁৰ পাঁচনি বাবৰ প্রতিৰক্ষা কৰে (1:11, 2:14)। একমাত্ৰ যীচু খ্রীষ্টক বিশ্বাস কৰাৰ দ্বাৰাই যে, পৰিত্রাণ পোৱা যায়, সেই বিষয়ে ব্যখ্যা কৰি শুভবাৰ্ত্তাক সুৰক্ষিত কৰে (2:16); আৰু এয়া যে, মানুহে কৰিব নোৱাৰে কিন্তু ঈশ্বৰে দেখুওৱা দয়াৰহে পৰিণাম, এই বিষয়ে উল্লেখ কৰে।\nপৌলে গালাতীয়াৰ মণ্ডলীবোৰলৈ সম্ভাষণ জনায় তেওঁৰ পত্র আৰম্ভ কৰিছে (1:1-5)।\nপৌলে নিজৰ পটভূমিৰ পৰা কিছুমান কথা ব্যখ্যা কৰি নিজৰ শিক্ষা দিয়াৰ অধিকাৰ সুৰক্ষিত কৰিছে। তেওঁ বিধানৰ দ্বাৰা জীৱন যাপন কৰিবলৈ চেষ্টা কৰা, আৰু এয়া যে কাৰ্যকৰী নহ’ল, সেই বিষয়ে দেখুৱাইছে (1:6, 2:21)।\nপৰবৰ্তী বিষয় হৈছে, বিধানৰ নিয়ম বাখ্যা আৰু পৰিত্রাণৰ অনুগ্রহ (3-4)।\nতাৰ পাছত তেওঁ ভাল খ্রীষ্টীয় জীৱনৰ কাৰণে কিছুমান সাধাৰণ নিৰ্দেশ দিছে (5-6:10)।\nপৌলে শুভেচ্ছা জনায় আৰু ঈশ্বৰৰ দ্বাৰাই পৰিৱৰ্তন হোৱা নতুন জীৱন যে বাহিৰা নিয়ম নীতিতকৈ যেনে চুন্নৎ কৰাতকৈ বহু বেছি গুৰুত্বপূৰ্ণ, সেয়ে এই বিষয় মনত ৰাখিবলৈ অনুৰোধ কৰি তেওঁৰ পত্র সমাপ্ত কৰে (6:11-18)।\n1মই পৌল, এজন পাঁচনি। এই পাঁচনি পদ কোনো মানুহৰ পৰা বা মানুহৰ দ্বাৰাই মই পোৱা নাই, কিন্তু যীচু খ্ৰীষ্ট আৰু পিতৃ ঈশ্বৰ, যি জনে যীচুক মৃত লোকৰ মাজৰ পৰা তুলিছিল, তেওঁলোকৰ দ্বাৰাই মই পাঁচনি নিযুক্ত হ’লো।\n2মই আৰু মোৰ সহবর্ত্তী যি সকলো ভাই আছে, আমাৰ সকলোৰে পৰা এই পত্র গালাতীয়াৰ ▼\n▼1:2 গালাতীয়া: পৌলে এই ঠাইৰ পৰা প্রথম ধর্মযাত্রাৰ সময়ত উপদেশ দিছিল আৰু মণ্ডলী স্থাপন কৰিছিল। পা:কর্ম 13 আৰু 14 অধ্যায়।\n3আমাৰ পিতৃ ঈশ্বৰ আৰু প্ৰভু যীচু খ্ৰীষ্টৰ পৰা আপোনালোকলৈ অনুগ্ৰহ আৰু শান্তি হওক; 4তেওঁ আমাৰ পাপ সমূহৰ কাৰণে নিজকে উছর্গা কৰিলে, যাতে আমাৰ পিতৃ ঈশ্বৰৰ ইচ্ছা অনুসাৰে তেওঁ আমাক বৰ্ত্তমান মন্দ সংসাৰৰ পৰা উদ্ধাৰ কৰিব পাৰে। 5সেই পিতৃ ঈশ্বৰৰ মহিমা চিৰকাল হওক। আমেন।\n6খ্ৰীষ্টৰ অনুগ্ৰহত যি জনে আপোনালোকক আমন্ত্ৰণ কৰিলে, আপোনালোক ইমান সোনকালে তেওঁৰ পৰা অন্যবিধ শুভবাৰ্তালৈ ঘূৰি গৈছে দেখি মই আচৰিত মানিছো। 7আচলতে কোনো অন্য শুভবাৰ্তা নাই। কিন্তু কিছুমান লোক আছে, যি সকলে আপোনালোকক বিভ্রান্ত কৰে আৰু খ্ৰীষ্টৰ শুভবাৰ্তা বিকৃত কৰিবলৈ বিচাৰে।\n8কিন্তু আমি আপোনালোকৰ আগত যি শুভবাৰ্তা প্ৰচাৰ কৰিলোঁ, তাৰ বাহিৰে আন শুভবাৰ্তা, আমিয়েই হওক বা স্বৰ্গৰ দূতেই হওক, কোনোৱে যদি আপোনালোকৰ আগত প্ৰচাৰ কৰে, তেনেহলে তেওঁ অভিশপ্ত হওক। 9আমি আগেয়ে যেনেকৈ কৈছিলোঁ, এতিয়া মই পুনৰ কৈছোঁ, “আপোনালোকে যি শুভবাৰ্তা গ্ৰহণ কৰিলে, তাৰ বাহিৰে আন শুভবাৰ্তা, কোনোৱে যদি আপোনালোকৰ আগত প্ৰচাৰ কৰে, তেনেহলে তেওঁ অভিশপ্ত হওক।”\n10মই এতিয়া মানুহৰ নে ঈশ্বৰৰ প্রশংসা বিচাৰিছোঁ? অথবা, মই মানুহক সন্তুষ্ট কৰিবলৈ চেষ্টা কৰিছোঁ নেকি? মই যদি এতিয়াও মানুহক সন্তুষ্ট কৰিবলৈ চেষ্টা কৰোঁ, তেনেহলে মই খ্ৰীষ্টৰ দাস নহওঁ।\nপৌলৰ পাঁচনি বাবৰ বিৱৰণ\n11ভাই সকল, মই আপোনালোকক জনাবলৈ বিচাৰো যে, মই যি শুভবাৰ্তা প্রচাৰ কৰিছোঁ, সেয়া কোনো মানুহৰ মত অনুসাৰে নহয়। 12কাৰণ মই মানুহৰ পৰা তাক পোৱা নাই আৰু মোক শিকোৱাও নাই; কিন্তু যীচু খ্ৰীষ্টই নিজে এই বিষয়ে মোৰ আগত প্রকাশ কৰিলে।\n13আপোনালোকেতো শুনিছে যে, ইহুদী ধর্ম পালন কৰাৰ সময়ত মই কি ভাৱে জীৱন-যাপন কৰিছিলোঁ; কেনে নির্মমভাৱে ঈশ্বৰৰ মণ্ডলীৰ ওপৰত অধিক পৰিমাণে তাড়না কৰি, তাক ধ্বংস কৰিবলৈ চেষ্টা কৰিছিলোঁ। 14ইহুদী ধর্ম চর্চ্চাত মোৰ সমসাময়িক আনসকলতকৈ মই অনেক আগবাঢ়ি গৈছিলোঁ। পূর্বপুৰুষ সকলৰ পৰম্পৰাগত ৰীতি-নীতি পালনত মই যথেষ্ট উৎসাহী আছিলোঁ।\n15কিন্তু ঈশ্বৰে মোক মাতৃ-গৰ্ভৰে পৰা বাছি ল’লে আৰু তেওঁৰ অনুগ্ৰহেৰে মোক আমন্ত্ৰণ কৰিলে। 16মই যেন অনা-ইহুদী সকলৰ আগত তেওঁৰ পুত্ৰৰ বিষয়ে শুভবাৰ্তা প্ৰচাৰ কৰোঁ; সেয়ে, ঈশ্বৰে যেতিয়া নিজ পুত্ৰক মোৰ জীৱনত প্ৰকাশ কৰিবলৈ সন্তুষ্ট হৈছিল, তেতিয়া মই ক্ষণিকৰ বাবেও কোনো মানুহৰ (মাংস আৰু তেজেৰে) সৈতে কোনো পৰামৰ্শ নকৰিলোঁ; 17এনে কি মোতকৈ আগেয়ে হোৱা পাঁচনি সকলক লগ পাবলৈ যিৰূচালেমলৈও নগ’লো; কিন্তু মই আৰব দেশলৈ গৈছিলোঁ আৰু পাছত পুনৰ দম্মেচকলৈ উলটি আহিলোঁ।\n18ইয়াৰ তিনি বছৰৰ পাছত, মই কৈফাৰে সৈতে চিনা পৰিচয় হ’বলৈ যিৰূচালেমলৈ গ’লো আৰু তেওঁৰ লগত পোন্ধৰ দিন থাকিলোঁ। 19তাত প্রভুৰ ভায়েক যাকোবৰ বাহিৰে আন কোনো পাঁচনি পদ পোৱা লোকক মই দেখা নাপালোঁ। 20চাওক, ঈশ্বৰৰ দৃষ্টিত মই আপোনালোকৰ ওচৰত এই যি সকলো কথা লিখিছোঁ, সেইবোৰ মিছা নহয়।\n21তাৰ পাছত মই চিৰিয়া আৰু কিলিকিয়াৰ শাসনাধীন অঞ্চলবোৰলৈ গ’লো; 22তেতিয়াও খ্ৰীষ্টত আশ্ৰয় লোৱা যিহুদীয়াৰ মণ্ডলীবোৰৰ সৈতে মোৰ ব্যক্তিগত সাক্ষাত-পৰিচয় হোৱা নাছিল 23কিন্তু তেওঁলোকে কেৱল শুনিবলৈ পাইছিল, “যি জনে পূৰ্বতে আমাক তাড়না কৰিছিল, যিবোৰ তেওঁ পূৰ্বে ধ্বংস কৰিবলৈ বিচাৰিছিল, এতিয়া তেওঁ সেই বিশ্বাসৰ বাণী প্রচাৰ কৰিছে।” আৰু তেওঁলোকে মোৰ বাবে ঈশ্বৰৰ মহিমা কৰিবলৈ ধৰিলে।


পৃষ্ঠা:সাহিত্য-প্ৰবেশ.djvu/৮১ - ৱিকিউৎস\n[. ৭৩ ]\nকাগজবিলাক বৰ পাতল। চীনবিলাকে কোনো এটা বহল আধাৰৰ ওপৰত, কাগজ শুকাবলৈ মেলি দিয়ে, আৰু মণ্ডাদি কেৱল ওপৰ ভাগতে ঘঁহে। সেই দেখি সেইবিলাকৰ এপিঠি যেনে ভাল হয়, আন পিঠি তেনে নহয়। বঙ্গদেশতাে কাগজ প্রস্তুত কৰা হয়। পূর্ব্বে শ্ৰীৰামপুৰত কাগজ প্রস্তুত হৈছিল, আজি কালি বালি আরু টিটেগড়ত হয়। এই কাগজ বৰ ভাল হৈছে, আরু ইয়াৰ প্ৰচলনো দিনে দিনে অধিক হব লাগিছে। দেশীয় বেপাৰীৰ শ্ৰী যিমান বাঢ়ে, দেশৰ সিমান উন্নতি হয়।\nআমি নানা বৰণৰ কাগজ দেখিবলৈ পাওঁহক। কাগজ তুলিবৰ সময়ত, মণ্ডৰ লগত যেনেকুৱা ৰং মিহলি কৰা যায়, কাগজো তেনেকুৱা ৰঙ্গৰ হয়। বিলাতী কাগজৰ ২৪ টাত এক দিস্তা, আরু ২০ দিস্তাত এক ৰীম হয়। কিন্তু জৰ্ম্মনী আরু দেশী কাগজৰ গণনা বেলেগ। সেইমতে ২৫টাত এক দিস্তা হয়। ছাপাখানাৰ সুচলৰ নিমিত্তে, আজিকালি অনেক বিলাতী কাগজৰো দিস্তাত ২৫ টাকৈ থাকে।\nছাগলীৰ ছাল-আদিৰেও কাগজ প্রস্তুত হয়। নােম কাঢ়ি, ছাগলীৰ ছাল চূণৰ পানীত তিয়াই থব লাগে। তাৰপৰা তুলি সুন্দৰরূপে ছাঁচি তাক বেচ পাতল কৰিব লাগে। তাৰ পাচত, এবিধ শিলৰ দ্বাৰা ঘঁহি অতি মিহি কৰা হয় । তাকে ইংৰাজীৰে পার্চমেণ্ট বােলে। পার্চমেন্ট বহুকাল ভালে থাকে।\n—"আপোন মনেৰে উড়ি ফুৰোঁ, মলয়াত নাচি নাচি ঘূৰোঁ;\nতথাপি মনৰ শান্তি নাই কিয়?\n"https://as.wikisource.org/w/index.php?title=পৃষ্ঠা:সাহিত্য-প্ৰবেশ.djvu/৮১&oldid=35492"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৭ আগষ্ট ২০১৯ তাৰিখে ২১:১৮ বজাত সলনি কৰা হৈছিল।


জীৱনত উৎসাহ যোগাব পৰা কেইটামান best motivational assamese story\nHomeঅনুপ্ৰেৰণামুলকজীৱনত উৎসাহ যোগাব পৰা কেইটামান best motivational assamese story\nজোনাক অসম - January 23, 2019\nGautam Buddha motivational story in assamese যান্ত্ৰিকতাৰ কংক্ৰীটৰ পৃথিৱীখনত আমি বহুতেই সমস্যাৰ সৈতে জৰ্জৰিত। জীৱনত আমাৰ সুখৰ অভাব। অনুপ্ৰেৰণাৰ অভাৱ। সেয়ে আজি কেইটামান assamese inspirational story লৈ আনিছো। এই অনুপ্ৰেৰণামুলক অসমীয়া গল্পবোৰে আপোনাৰ জীৱনলৈ সামান্যতম উৎসাহ যোগালেও আমাৰ কষ্ট সাৰ্থক হোৱা বুলি ভাবিম। আহকচোন আমি আজি এই best motivational assamese story কেইটা পঢ়ো।\nগৌতম বুদ্ধৰ অনুপ্ৰেৰণামুলক গল্প নং 1 : অপেক্ষাৰ ফল\nএই কাহিনীটো তেতিয়াৰ সময়ৰ, যেতিয়া গৌতম বুদ্ধই গোটেই ভাৰতত বৌদ্ধ ধৰ্মৰ প্ৰসাৰ কৰিবলৈ ওলাইছিল । ধৰ্ম প্ৰচাৰ কৰি কৰি এদিন তেওঁৰ শিষ্যসকলক লৈ এখন গাওঁলৈ গল।বহুত সময় ধৰি ৰ'দত ভ্ৰমণ কৰা বাবে তেওঁৰ বহুত পিয়াহ লাগিল ।\nসেইমতে বুদ্ধদেৱে এজন শিষ্যক গাওঁৰ পৰা পানী আনিবলৈ পঠিয়াই দিলে। শিষ্যজন যেতিয়া গাওঁলৈ পানী আনিবলৈ আহিল তেঁও দেখিলে গাঁওখনত এটা সৰু নদী আছে যত বহুতো মানুহে কপোৰ ধুই আছে, কিছুমানে নিজৰ গৰু ঘৰচীয়া জন্তুবোৰক গা ধুৱাই দি আছে। সেই লেতেৰা মলিবোৰ নদীখনৰ পানীত মিহলি হৈ নদীৰ পানী লেতেৰা হৈ পৰিছে ।\nনদীখনৰ এনে অবস্থাটো দেখি শিষ্যজনে অনুভৱ কৰিলে গুৰুৱে এনেকুৱা পানী খালে অসুখত ভুগিব। সেয়ে তেঁও শুদা হাতে উভতি আহিল আৰু বুদ্ধক সকলো কথা কলে। ইফালে বুদ্ধদেৱৰ পানী নাপাই অন্ঠ কন্ঠ শুকাই গৈছে। তেঁও ২য় শিষ্যজনক পানী বিচাৰিবলৈ পঠিয়ালে। ২য় শিষ্যজনে এইবাৰ এটা পাত্ৰত সম্পূৰ্ণকৈ পানী লৈ আহিল ।\nতাকে দেখি বুদ্ধদেৱ আশ্চৰ্য হ'ল। তেওঁ ২য় শিষ্যজনক সুধিলে, "গাঁওৰ নদীখনৰ পানী দেখোন লেতেৰা আছিল ইমান নিৰ্মল পানী তুমি কত পালা?"\nশিষ্যজনে কলে - 'গুৰুদেৱ, নদীখনৰ পানী যদিওবা লেতেৰা আছিল সকলো মানুহে যোৱাৰ পিছত মই কিছুসময় তাত ৰৈ পানীত মিহলি হৈ থকা লেতেৰা মলিবোৰ নদীৰ তলত জমা হৈ স্থিৰ হোৱালৈ অপেক্ষা কৰিলো। যেতিয়া সকলো লেতেৰা বোৰ তলৰ মাটিত জমা হৈ পৰিল নদীৰ পানীও স্বচ্ছ হৈ পৰিল । সেই পানী মই আপোনাৰ বাবে লৈ আনিছো।\nবুদ্ধদেৱে তেওঁৰ শিষ্যজনৰ উত্তৰ শুনি সন্তষ্টি পালে। তেঁও বাকী শিষসকলো কলে,\n"আমাৰ জীৱনটোও নদীৰ পানীখিনিৰ দৰে। জীৱনত ভাল কাম কৰিলে সদায় বিশুদ্ধ হৈ থাকে।\nকিন্তু মাজে মাজে এনেকুৱা সময় আহে যেতিয়া আমাৰ জীৱনত দুখ আৰু সমস্যাবোৰে আমাক বেঢ়ি ধৰে। এনে অৱস্থাত আমাৰ জীৱনটোও এই লেতেৰা পানীখিনিৰ দৰে হৈ পৰে।\nজীৱনত কেতিয়াও দুখ আৰু কষ্টবোৰ দেখি সাহস হেৰুৱাব নালাগে। সময়ৰ লগে লগে লেতেৰা পানীখিনি লাহে লাহে যেনেকৈ বিশুদ্ধ হৈ পৰিছিল তেনেদৰেই আমাৰ জীৱনটোৰ পৰাও দুখ কষ্ট আৰু সমস্যাবোৰ আতৰি যায়। আমি মাত্ৰ নিজক শান্ত ৰাখি সমস্যাবোৰ শেষ হোৱাৰ বাবে অপেক্ষা কৰাৰ প্ৰয়োজন।\nগৌতম বুদ্ধৰ কাহিনী ২ - best Assamese inspirational story of Buddha - আপোনাৰ দুখৰ কাৰণ আপুনি নিজেইঃ-\nএসময়ৰ কথা, ভগৱান বুদ্ধই এখন নগৰলৈ গৈছিল৷ সেই নগৰৰ জনসাধাৰণৰ মনত বুদ্ধদেৱৰ বিৰোধিতা কৰাসকলে এই কথা সুমুৱাই দিছিল যে, বুদ্ধদেৱ এজন প্ৰকৃত সন্ন্যাসী নহয়, ভাওঁ ধৰা সন্ন্যাসীহে আৰু তেওঁ ধৰ্ম নষ্ট কৰি পেলাইছে৷ সেই ভ্ৰান্ত ধাৰণা মনত লৈয়েই নগৰখনৰ জনসাধাৰণে বুদ্ধদেৱক শত্ৰু জ্ঞান কৰিছিল৷ বুদ্ধদেৱক দেখা পায়েই তেওঁলোকে বিভিন্ন ধৰণৰ ভাল বেয়া কথা কৈ তেওঁক অপমানিত কৰাৰ চেষ্টা কৰিলে৷\nবুদ্ধদেৱে বিনাবাক্যে সকলো কথা শুনি থাকিল৷ যেতিয়া নগৰখনৰ মানুহবোৰ কৈ কৈ ভাগৰি পৰিল তেতিয়া বুদ্ধদেৱে ক’লে, “মই আপোনালোকৰ ওচৰত ক্ষমা মাগিছোঁ৷ কিন্তু যদি আপোনালোকৰ কথা শেষ হ’ল মই যাব পাৰোঁনে?”\nবুদ্ধদেৱৰ এইকথা শুনি সকলো আচৰিত হ’ল৷ তাতেই উপস্থিত এজন মানুহে ক’লে, “আৰে ভাই! আমিতো তোমাৰ গুণগান গোৱা নাই৷ আমি তোমাক গালি দিছোঁ৷ তোমাৰ ওপৰত ইয়াৰ একো প্ৰভাৱ নপৰেনেকি?”\nবুদ্ধদেৱে ক’লে, “আপোনালোকে মোক যিমানেই গালি নিদিয়ে কিয়, মই সেইয়া কেতিয়াও নলওঁ৷ আপোনালোকৰ গালিৰ কোনো প্ৰভাৱ মোৰ ওপৰত নপৰে যেতিয়ালৈকে মই তাক স্বীকাৰ নকৰোঁ৷”\nপুনৰ বুদ্ধদেৱে ক’লে, “আৰু মই যেতিয়া গালিবোৰ গ্ৰহণ নকৰোঁৱেই সেইবোৰ যাব ক’ত? নিশ্চয়কৈ আপোনালোকৰ কাষত…”\nবন্ধুগণ, বুদ্ধদেৱৰ জীৱনৰ এই সৰু প্ৰসংগই আমাৰ জীৱনতো এটা নতুন পৰিৱৰ্তন আনিব পাৰে কাৰণ বহুতো মানুহেই নিজৰ দুখৰ কাৰণ হিচাপে আনক গণ্য কৰে; যিটো কোনো ভাল কাম নহয়৷ এইটো আমাৰ ওপৰত নিৰ্ভৰ কৰে যে, ঋণাত্মক কথাবোৰ আমি কিদৰে গ্ৰহণ কৰিছোঁ, সেইবোৰ আমি স্বীকাৰ কৰিছোঁ নে নস্যাৎ কৰি জীৱনৰ পথত আগুৱাবৰ চেষ্টা কৰিছোঁ?\nগৌতম বুদ্ধৰ কাহিনী ৩- motivational Assamese story এই পৃথিৱীৰ কোনো মানুহেই দুখীয়া নহয়ঃ-\nএসময়ৰ কথা৷ বুদ্ধদেৱে এখন গাঁৱত ধৰ্মসভাত বক্তৃতা দি আছিল৷ মানুহবোৰে নিজৰ বিভিন্ন সমস্যা লৈ তেওঁৰ ওচৰলৈ আহিছিল আৰু সমস্যাবোৰৰ সমাধান লৈ প্ৰসন্ন মনেৰে ঘৰলৈ উভতিছিল৷\nসেইসময়তে গাঁৱৰ ৰাস্তাৰ কাষত এজন দুখীয়া ব্যক্তি বহি আছিল আৰু বুদ্ধদেৱৰ ধৰ্মসভালৈ অহা-যোৱা কৰা ব্যক্তিসকলক সূক্ষ্মভাৱে নিৰীক্ষণ কৰিছিল৷ তেওঁ দেখি আচৰিত হৈছিল যে মানুহবোৰ ধৰ্মসভালৈ বহুত দুখ মনেৰে যায় কিন্তু যেতিয়া ঘূৰি আহে তেওঁলোকক বহুত সুখী আৰু প্ৰফুল্লিত দেখা যায়৷\nসেই দুখীয়া মানুহজনে ভাবিলে যে তেওঁৱো দেখোন নিজৰ সমস্যাৰ সমাধান বুদ্ধদেৱৰ দৰে ভগৱানৰ ওচৰত বিচাৰিব পাৰে৷ সেইটো ভাবিয়েই তেওঁ বুদ্ধদেৱৰ কাষ চাপিল৷ মানুহবোৰে শাৰী পাতি বুদ্ধদেৱৰ ওচৰত নিজৰ সমস্যাৰ বৰ্ণনা কৰি আছিল৷ যেতিয়া তেওঁৰ পাল আহিল তেওঁ পোনপ্ৰথমে বুদ্ধদেৱক প্ৰণাম কৰিলে আৰু সুধিলে, “প্ৰভু, এই গাঁৱৰ প্ৰায়বোৰ মানুহেই সুখী আৰু ধনেৰে সমৃদ্ধ তেনেস্থলত মই দুখীয়া কিয়?”\nএইকথা শুনি বুদ্ধদেৱে হাঁহিলে আৰু ক’লে, “তুমি দুখীয়া আৰু ধনহীন এইবাবেই হোৱা কাৰণ তুমি কাকোৱে একো নিদিয়া৷”\nএইকথাত দুখীয়া ব্যক্তিজন আচৰিত হ’ল আৰু ক’লে, “প্ৰভু, মোৰ ওচৰত আনক দিবলৈ একোৱে নাই৷ মই নিজেই জীয়াই থকাটোও জটিল হৈ পৰিছে৷ মানুহক খুজি মাগি নিজৰ পেটটো বচাই আছোঁ৷”\nভগৱান বুদ্ধ অলপ সময় নীৰৱ হ’ল, পুনৰ ক’লে, “তুমি বহুত অজ্ঞানী, আনক দিবলৈ ভগৱানে তোমাক বহুত দ্ৰৱ্য দিছে৷ তোমাক হাঁহি প্ৰদান কৰিছে যাৰ দ্বাৰা তুমি আনৰ মনত আশাৰ সঞ্চাৰ ঘটাব পাৰা৷ তোমাক এখন মুখ দিছে যাৰ সহায়ত মিঠা শব্দৰে আনক প্ৰশংসা কৰিব পাৰা৷ দুখন হাত দিছে যাৰ সহায়ত আনক সহায় কৰিব পাৰা৷ ভগৱানে দিয়া এই তিনিপদ বস্তু থকা কোনো মানুহ দুখীয়া বা ধনহীন হ’ব নোৱাৰে৷ ধনী দুখীয়াৰ বিচাৰ মানুহৰ মনৰ এটা ভ্ৰমহে মাত্ৰ, যিটোৰ অৱস্থিতি আমাৰ মনৰ বাহিৰত হোৱা উচিত৷\nকেতিয়াও মনত নিজকে ধনহীন ভাৱ আহিবলৈ নিদিবা, দৰিদ্ৰতা নিজেই আঁতৰি যাব৷ বুদ্ধৰ এই উপদেশত মানুহজন চমকি উঠিল আৰু এই উপদেশক জীৱনৰ আদৰ্শ হিচাপে গ্ৰহণ কৰিলে৷ নিজকে দুখীয়া বা ধনহীন বুলি তেওঁ আৰু কাহানিও দুঃখী নহ’ল৷\nBuddha assamese Story4: গৌতম বুদ্ধৰ গল্প নং4:\nমহাত্মা বুদ্ধক দৰ্শন কৰিবলৈ এদিন এজন ডাঙৰ শেঠ (ব্যবসায়ী) ৰতনচন্দ আহিছিল। তেওঁ লগত ধেৰ সামগ্ৰী বুদ্ধদেৱক উপহাৰ দিবলৈ লৈ আনিলে। উপহাৰবোৰ দেখি তাত উপস্থিত সকলোৱে শেঠক বা বা দিলে। গৌৰবত শেঠ বুকু ফুলি উঠিল। বুদ্ধৰ সৈতে বাৰ্তালাপ আৰম্ভ হল। শেঠজনে কলে এই নগৰৰ অধিকাংশ চিকিৎসালয়, বিদ্যালয়, অনাথালয় তেওঁ নিৰ্মাণ কৰিছে। আপুনি যিখন আসনত বহি আছে সেয়াও মই দানস্বৰুপে দিছো। শেঠে হিচাপ দি গল এফালৰ পৰা। শেষত যেতিয়া বাৰ্তালাপ শেষত বুদ্ধৰ ওচৰত বিদায় মাগিলে বুদ্ধই কলে - " যিবোৰ ইয়ালৈ লৈ আনিছিলা সকলোবোৰ ইয়াত এৰি থৈ যোৱা। "\nশেথ জনে আচৰিত হৈ কলে "প্ৰভু মই তো সকলোখিনি উপহাৰ আপোনাৰ চৰণত সমৰ্পণ কৰিছো"\nবুদ্ধই কলে - "তুমি যি অহংকাৰ লৈ ইয়ালৈ আহিছিলা আৰু সেয়া লৈ উভতি যাব খুজিছা। বাকী সাংসাৰিক বস্তুবোৰ মোৰ কোনো কামত নাহে। নিজৰ অহংকাৰ ত্যাগ কৰি যোৱা। সেয়াই মোৰ বাবে ডাঙৰ উপহাৰ "\nমহাত্মা বুদ্ধৰ কথা শুনি শেঠে নিজক বুজি পালে আৰু চৰণত স্পৰ্শ কৰিলে। ভিতৰৰ সকলো অহংকাৰ চকুপানী হৈ বুদ্ধৰ চৰণ ধুৱাই দিলে\nBuddha assamese Story5: মহত্বপূৰ্ণ দান\nভগবান বুদ্ধ এডাল ডাঙৰ গছৰ তলত বহি আছিল। তেতিয়া এজনী বৃদ্ধা আহিল। কপা কপা মাতেৰে বুদ্ধদেৱক কলে"মোৰ আপোনাক দান কৰিবলৈ একোৱেই নাই। মই বহুত দুখীয়া। আজি এটা আম পাইছো। মই তাৰে আধালৈকে ইতিমধ্যে খালো। তেতিয়া শুনিলো যে আপুনি আজি আমাৰ ইয়ালৈ আহিছে। সেয়ে লৰালৰিকৈ মই আপোনাৰ ওচৰলৈ আহিলো। মোৰ এই আমটো আপুনি গ্ৰহণ কৰে যেন।"\nগৌতম বুদ্ধই নিজৰ দান পাত্ৰত সেই আমটো শ্ৰদ্ধাপুৰ্ণ ভাবে থৈ দিলে। বৃদ্ধজনী সন্তোষেৰে উভতি গল। তাত উপস্থিত থকা ৰজাজনে এয়া দেখি আশ্চৰ্য্যচকিত হৈ পৰিল।\nতেওঁ বুজি নাপালে যে বুদ্ধদেৱে ইমান আগ্ৰেহেৰে আধাখোৱা আমটোক কিয় গ্ৰহণ কৰিলে। বুদ্ধদেৱক সুধিলে -" এই আধাখোৱা আমটোত আৰু বৃদ্ধাজনীৰ মাজত কি নো বিশেষত্ব আছে?"\nবুদ্ধই হাঁহি কলে, - "ৰাজন , এই বৃদ্ধাগৰাকীয়ে নিজৰ সঞ্চিত পুঁজিৰ আটাইখিনিক মোৰ চৰণত সমৰ্পণ কৰিছে। যতনেকি আপোনাৰ দৰে বহুতেই নিজৰ সম্পুৰ্ণ সম্পত্তিৰ এটা সৰু অংশহে মোক দান কৰিছে আৰু তাৰপিছতো দাণ কৰা বুলি অহংকাৰ কৰে। বৃদ্ধাগৰাকীৰ মুখমণ্ডলত যি কৰুণা আৰু নম্ৰতা আছিল, যুগ যুগ পিছত কোনোৱাই হে এনেকুৱা মহৎ দান লাভ কৰিব পাৰে।\nগল্পবোৰ যুগুতালে-অপু জৌতিস্মৃতা\nতলৰ facebook আৰু whatsapp বুটামত ক্লিক কৰি facebook আৰু whatsapp ষ্টেটাছত শ্বেয়াৰ কৰক। সকলোকে পঢ়াৰ সুবিধা দিয়ক।\nইয়াত ক্লিক কৰি আপোনাৰ লিখা পোষ্ট কৰক\nতলত থকা facebook আৰু whatsapp বুটামত ক্লিক কৰি facebook timeline ত আৰু whatsapp status ত share কৰকচোন আৰু আপোনাৰ দৰে আন দহজনকো পঢ়িবলৈ দি উৎসাহিত কৰক। কমেন্ট বক্সত আপোনাৰ মতামত লিখক ।


বিশ্বত প্ৰথম বাৰলৈ এই ঘটনা! নেতাৰ চৰণ স্পৰ্শ কৰি সেৱা ল’লে প’প ধৰ্মগুৰুৱে, কাৰণ.... চাওক ভিডিঅ’ - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিশ্বত প্ৰথম বাৰলৈ এই ঘটনা! নেতাৰ চৰণ স্পৰ্শ কৰি সেৱা ল’লে প’প ধৰ্মগুৰুৱে, কাৰণ…. চাওক ভিডিঅ’\nডিজিটেল ডেস্কঃ অশান্ত পৰিস্থিতিক শান্ত কৰিবলৈ এইবাৰ অভিনৱ পন্থা গ্ৰহণ কৰিলে দক্ষিণ ছুডানৰ প’প ফ্ৰান্সিছে। ধৰ্মগুৰুগৰাকীয়ে দক্ষিণ ছুডানৰ অশান্ত পৰিস্থিতিৰ ঠাইত শান্তি প্ৰতিষ্ঠা কৰিবলৈ আফ্ৰিকান দেশৰ প্ৰতিদ্বন্দ্বী নেতাসকলৰ চৰণস্পৰ্শ কৰি প্ৰণিপাত জনোৱাৰ এক ভিডিঅ’ এতিয়া ছ’চিয়েল মিডিয়াত ভাইৰেল হৈ পৰিছে।\nজানিব পৰা আফ্ৰিকান নেতাসকলৰ সৈতে শান্তি আলোচনাৰ পৰিপ্ৰেক্ষিতত ভেটিকান চিটীত আয়জন কৰা হৈছিল এক সমাৰোহৰ। এই সমাৰোহতে ধৰ্মগুৰুগৰাকীয়ে দক্ষিণ ছুডানৰ ৰাষ্ট্ৰপতি আৰু বিৰোধী নেতাসকলক শান্তি প্ৰতিষ্ঠাৰ স্বাৰ্থত একেলগে আগবাঢ়িবলৈ আহ্বান জনায় আৰু এজন এজনকৈ নেতাসকলৰ চৰণ স্পৰ্শ কৰে।\nউল্লেখ্য যে, সাধাৰণতে প’প ফ্ৰান্সিছৰ ৰীতি অনুসৰি কেৱল হোলী থাৰ্স্ট উৎসৱৰ সময়তে প’প-এ কয়দীসকলৰ ভৰি ধুৱাই দিয়ে। কিন্তু দেশৰ নেতাৰ এনেদৰে ভৰি স্পৰ্শ কৰি সেৱা জনোৱাটো সমগ্ৰ জাতিৰ প’পসকলৰ ভিতৰতে প্ৰথম।\nকাৰ কাৰ পৰা লাভ কৰিছে ধন, ৰাজনৈতিক দলে নিৰ্বাচন আয়োগক জনাব লাগিব সবিশেষঃ নিৰ্দেশ উচ্চতম ন্যায়ালয়ৰ\nগুৱাহাটীত নামিছে গৰম, পুৱাই হ’ল কিমান তাপমান


মুক্তকণ্ঠ : হিন্দু বাংলাদেশীক নাগৰিকত্ব - SANGBAD PRAHARI\nHome মুক্তকণ্ঠ মুক্তকণ্ঠ : হিন্দু বাংলাদেশীক নাগৰিকত্ব\nমুক্তকণ্ঠ : হিন্দু বাংলাদেশীক নাগৰিকত্ব\nঅসম আৰু অসমীয়াৰ অস্তিত্বক জলাঞ্জলী দি পৰিৱৰ্তনৰ শ্লোগানেৰে শাসনৰ গাদী দখল কৰা আৰ এছ এছৰ নেতৃত্বাধীন বিজেপি চৰকাৰে ধৰ্মৰ ভিত্তিত তথা হিন্দু বাংলাদেশীক নাগৰিকত্ব প্ৰদান কৰিবলগীয়া সিদ্ধান্তই ৰাজ্যজুৰি তীব্ৰ প্ৰতিক্ৰিয়াৰ সৃষ্টি হৈছে৷ চৰকাৰৰ এই সিদ্ধান্তক অসমবাসীয়ে মানি নোলোৱাৰ হুংকাৰ প্ৰদান কৰাত অৱশেষত এই সিদ্ধান্তৰ সপক্ষে তথা বিপক্ষে ৰায় দিয়াৰ বােব ভোটদান প্ৰক্ৰিয়াৰ ব্যৱস্থা কৰিবলৈ বাধ্য হৈছে৷ চৰকাৰী এই ভোটদান প্ৰক্ৰিয়াৰ অন্তিম দিন ৩০ ছেপ্টেম্বৰৰ দিন ধাৰ্য কৰাৰ দৰে সংবাদ প্ৰহৰীয়েও আৰম্ভ কৰিছিল এই সিদ্ধান্তৰ সপক্ষে তথা বিপক্ষে ৰায় দিয়াৰ বােব ভোটদান প্ৰক্ৰিয়া৷ সংবাদ প্ৰহৰীৰ এই ভোটদান প্ৰক্ৰিয়াত ৯০ শতাংশ লোকে হিন্দু বাংলাদেশীৰ নাগিৰকত্বৰ সিদ্ধান্তক বিৰোধীতা কৰাৰ বিপৰীতে মাত্ৰ ১০ শতাংশ লোকেহে এই সিদ্ধান্তৰ সপক্ষে নিজৰ ৰায় প্ৰদান কৰিছে৷ ভোটদান প্ৰক্ৰিয়াৰ সমান্তৰালকৈ ‘হিন্দু বাংলাদেশীক নাগৰিকত্ব’ শীৰ্ষক বিষয়ৰ ওপৰত মতামত বিচাৰি আগবঢ়োৱা ‘মুক্তকণ্ঠ’ পৃষ্ঠাৰ এক বিশেষ প্ৰতিবেদন :--\nমইনুল হক চোধুৰী :\nজাতি, মাটি, ভেটিৰ বাবে অসমীয়া জাতি সদায় আবেগিক। তেনেস্থলত কেন্দ্ৰৰ বিজেপি চৰকাৰে বাংলাদেশী হিন্দু সকলক নাগৰিকত্ব দি অসমীয়া জাতিটোকে চিৰদিনৰ বাবে নি:শেষ কৰাৰ দৰে সিদ্ধান্ত লোৱাৰ পাছতো জাতিটোৰ যি দৰে খং উঠিব লাগিছিল, উঠা নাই যেন লাগে। এই ক্ষেত্ৰত অসমীয়াৰ জাতীয় আৱেগটোৱে ধৰ্মীয় আবেগৰ ওচৰত হাৰি গৈছে যেন লাগিছে। টাইম ৰ টক শ্ব' এটাত ড: সমুজ্জ্বল কুমাৰ ভট্টাচাৰ্য্যৰ সন্মুখতে প্ৰাক্তন বিধায়ক জয়ন্ত মল্লই যি দৰে অসমীয়া জাতিক জাহান্নামত দি বাংলাদেশৰ হিন্দুৰ হৈ লাজ লগাকৈ ওকালতি কৰিলে, সেই তুলনাত সমুজ্জ্বল ভট্টাচাৰ্য্যৰো খং উঠা দেখা নগ'ল। বৰঞ্চ তেওঁৰ প্ৰতিবাদৰ কন্ঠ আছিল যথেষ্ট নৰম, কোমল আৰু কেন্দ্ৰৰ প্ৰতি আবেদনীয়। জাতিটোৰ এনে সংকটকালত জাতীয় নেতৃত্বৰ এনে দুৰ্বল আৰু নৰম স্থিতিয়ে জাতিটোক খুব সোনকালেই বিপদত পেলোৱাৰ সম্ভাৱনাই দেখা দিছে। এনে পৰিস্থিতিত কেবল আছুৰ নেতৃত্বৰ ভৰসাতে ৰৈ থাকিলে অসমীয়া জাতিটোৰে এক ডাঙৰ ক্ষতি হৈ যাব পাৰে। সেয়ে জাতিটোৰ সকলো জাতীয় সংগঠন, দল, সাংবাদিক, বুদ্ধিজীৱী আৰু সকলো অসমীয়া নাগৰিকে এক হৈ পেলাই বিজিপি চৰকাৰৰ এনে জাতি ধ্বংসী সিদ্ধান্তৰ প্ৰতিবাদ কৰিব লাগিব আৰু বিজেপিক বিদেশীক সংস্থাপিত কৰাৰ সিদ্ধান্তক বাতিল কৰাব নোৱাৰা লৈকে ক্ষান্ত হ’ব নালাগে। ইয়াৰ বাবে আমি ধৰ্মীয় আৱেগক বৰ্জন কৰি জাতীয় আৱেগক সন্মান কৰিবৰ প্ৰয়োজন হব।\nনাজিম উদ্দিন ফাৰাজী :\nঅসমত অসমীয়াৰ অৱস্থা অতি সংকটজনক পৰিস্থিতিত দেখা গৈছে। বংগমূলীয় মুছলমানখিনিয়ে অসমত অসমীয়া ভাষাৰ অস্তিত্ব ৰক্ষাৰ্থত তাহানিৰ ভাষা আন্দোলনত জপিয়াই পৰি অসমীয়া ভাষাৰ (প্ৰাদুৰ্ভাৱ) প্ৰভাৱ বিস্তাৰ কৰিবলৈ সামৰ্থ হৈছিল। কিন্তু তাৰ পৰিণতিত এই বিৰল প্ৰজাতিক নেলী, চাওলখোৱা, গহপুৰৰ পৰা আৰম্ভ কৰি আজিকোপতিওঁ পদে পদে বিভিন্ন পুৰুস্কাৰেৰে পুৰুস্কৃত কৰি থকাই দেখা গৈছে। আজিও আমি প্ৰকৃত অসমীয়া হ'ব নোৱাৰিলোঁ। পদে পদে বিভিন্ন হাৰাহাস্তিৰে সন্দেহ যুক্ত বাংলাদেশীৰ শাৰীতেই এতিয়াও অৱতীৰ্ণ হৈ আছোঁ। কিন্তু এতিয়া সেই তাহানিৰে পৰা কৰি অহা অসম প্ৰেম দেখুৱাবলৈ আমাৰ আৰু সামৰ্থ নাই। আমাৰ অস্তিত্ব আছেই কি আৰু যাবই কি। এতিয়া পৰিৱৰ্তনৰ শ্লগানেৰে অসমী আইৰ সলনি ভাৰত মাতাৰ স্থাপনা হ'ল, শংকৰ-আজানৰ দেশৰ সলনি হিন্দুত্ব আৰু আৰ এছ এছৰ অনুকৰণত অসমৰ ভাৰসাম্য নিয়ন্ত্ৰণ হ'ব ধৰিলে। অসমী আইৰ কুলাত অসংখ্যক জাতিৰ নায়ক, বুদ্ধিজিৱীৰ উৎপত্তি হ'ল। অসমৰ জাতি মাটি আৰু ভেটি সুৰক্ষা দিয়াৰ প্ৰয়োজনীয় নেতাওঁ নিৰ্বাচিত হ'ল। আমাৰ নো কি অস্তিত্ব আছে। শৰাইঘাটৰ শেষ ৰণৰ কথা কৈ অসমীয়াক আৱেগিক কৰি বণীক গোষ্ঠী, বিহাৰী আৰু দিল্লীৱালাৰ ওচৰত শৰণ লৈ এই চৰকাৰে দেশীক বিদেশী সাজি আৰু বিদেশীক বৰ পীৰা পাৰি আনি অসমত সংস্থাপন দিবলৈ লোৱা এই পদক্ষেপ অসম আৰু অসমীয়াৰ অস্তিত্ব ৰক্ষাৰ শেষ ৰণ। আমি এতিয়া একো নকওঁ মাথো দূৰৈৰ পৰা চাই থাকিম বাকী বিবেচনা আপোনাৰ হাতত অৰ্পণ কৰিলোঁ।\nআব্দুৰ ৰহমান :\nঅসম আন্দোলন হৈছিল অসমৰ পৰা বিদেশী বিতাড়ণ কৰিবলৈ তাৰ পৰিণতি কি হৈছিল বহলাই কব নাযাওঁ কাৰণ সকলোৱে জানে আৰু বহিৰাগত হিন্দুক আজি ভাৰতীয় নাগৰিকত্ব দি অসমত সংস্থাপিত কৰিব খুজিছে আমি নিৰৱ। অসম আন্দোলনৰ সময়ত শৈক্ষিক বৰ্ষ নষ্ট হৈছিল আৰু আজি ? ৩০ ছেপ্তেম্বৰৰ পূৰ্বে জাতি বৰ্ণ ধৰ্ম নিৰ্বিশেষে অসমৰ প্ৰাথমিক বিদ্যালয়ৰ পৰা বিশ্ববিদ্যালয়লৈকে বুদ্ধিজীৱিৰ পৰা সাধাৰণ কৃষকলৈকে এদিনৰ বাবে অসম মাতৃৰ স্বাৰ্থত ৰাজপথ কপাই তুলিবলৈ ওলাব নোৱাৰিনে।হিমন্ত অসম তথা অসমীয়াৰ অভিভাৱক নেকি ? জাতিক নিৰাপত্তা দিব নোৱাৰা এইসকল দালাল নেতাৰ হাতত আমাৰ মাতৃভূমি কিমান নিৰাপদ এবাৰ নহয় এশবাৰ ভাৱক । তেওঁ নাজানে নেকি ভাৰত হিন্দু ৰাষ্ট্ৰ নহয়। বিদেশৰ পৰা হিন্দু সকলক আদৰণি জনাব । মুছলমান সকলৰ বাবে যাৱলৈ বহু দেশ আছে বুলি সাম্প্ৰদায়িক মন্তব্য কৰে । এই কথাৰ জৰিয়তে হিমন্ত ডাঙৰীয়াই অসমৰ মুছলমানক ধমকি দিলে নেকি ? হিমন্ত ডাঙৰীয়া অসমৰ মুছলমানক বিদেশত পঠিয়াবলৈ পৰামৰ্শ দিবলৈ আপুনি কোন ? কাৰণ এইখন অসমত মুছলমানৰো সমান অধিকাৰ আছে । হিন্দু বাংলাদেশীক ভাৰতীয় নাগৰিকত্ব দি অসমত সংস্থাপিত কৰিবলৈহে অসমবাসীয়ে বিজেপিক ২০১৬ বিধানসভাত জনাদেশ দিছিল- বিজেপিৰ বিধায়ক শিলাদিত্য দেৱৰ দম্ভালি। এইসকল বিধায়কৰ হাতত অসম কিমান নিৰাপদ। অসমৰ অসমীয়াৰ অস্তিত্ব সংকটত পেলাই কেন্দ্ৰই জাপি দিব খুজা হিন্দু বাংলাদেশীক অসমে গ্ৰহণ কৰিলে বিপদ অনিবাৰ্য। অসম হ’ব ভাৰতৰ দ্বিতীয় ত্ৰিপুৰা। আকৌ ভাষা আন্দোলন হব, স্তব্ধ হ’ব অসমৰ উন্নয়ন । আৰ এছ এছৰ সপোন ভাৰতক হিন্দু ৰাষ্ট্ৰ বনোৱা। কেন্দ্ৰীয় চৰকাৰৰ এই সঠকাৰী নাগৰিকত্ব (সংশোধনী) বিধেয়ক ২০১৬ ৰ সিদ্ধান্তই স্বাভাৱিকতেই বিদেশী হিন্দু সকলক ভাৰতলৈ আহিবলৈ অনুপ্ৰেৰণা যোগাব ।\nছফি আহমেদ :\n"বাংলাদেশী", মিঞা, বিদেশী, পমুৱা আদি এশ- এবুৰি অপবাদ পোৱা স্বত্বেও অসমৰ এচাম বংগীয়মূলীয় মুছলমানে (দুই-চাৰিটা অসমীয়া মনৰ বঙালী হিন্দুও আছে) অসমীয়া ভাষা, জাতি, সংস্কৃতি আদিক লৈ চিঞৰি থকাৰ বিপৰীতে অসমৰ জাতীয় অনুষ্ঠান অসম সাহিত্য সভাই ৰহস্যজনকভাৱে নীৰৱতা অৱলম্বন কৰা দেখা গৈছে। অন্যহাতে " অসমীয়া ভাষা- সংস্কৃতিৰ 'অ'টোও অৱদান নথকা আজমল এণ্ড কোম্পানীয়ে মৌনতা অৱলম্বন কৰিলেও অসমত বাংলা ভাষাৰ প্ৰচাৰ আৰু প্ৰসাৰ হোৱাটো যে তেখেতে বিচাৰে তাৰ উমান ইতিমধ্যে পোৱা গৈছে৷ সেয়ে সম্প্ৰতি অসমত মূলসূতিৰ অসমীয়াখিনিৰ মাজত দুটা ফৈদৰ সৃষ্টি হোৱা দেখা গৈছে। এটা চামে একমাত্ৰ ধৰ্মীয় আৰু ৰাজনৈতিক কাৰণত হিন্দু বাংলাদেশীক নাগৰিকত্ব দিয়াৰ সপক্ষত আছে; আন এটা চামে অসমীয়া জাতিসত্বা (বা জাতীয়তাবাদ, যিয়েই নকওক)ৰ বাবে আৰু অসমৰ ভাষা- সংস্কৃতিৰ কথা চিন্তা কৰি কেন্দ্ৰীয় চৰকাৰৰ সিদ্ধান্তৰ বিৰোধিতা কৰি আহিছে। অনুৰূপভাবে বংগীয়মূলৰ মুছলমানখিনিৰ মাজতো সম্প্ৰতি দুটা ফৈদৰ সৃষ্টি হোৱা দেখা গৈছে। এনেধৰণৰ বিভাজনৰ বাবেই বংগীয়মূলৰ হৈও কে'বাটাও দশকজুৰি অসমীয়া -ভাষা সংস্কৃতিৰ হৈ কাম কৰা ভাষা সাহিত্যৰ সাধক এগৰাকীয়ে ২০১১ চনৰ লোকপিয়লৰ সময়ছোৱাত মাতৃভাষা অসমীয়াৰ সপক্ষে মাত মাতিবলৈ গৈ বৰপেটাৰ যোগীৰপামত শাৰীৰিকভাৱে অপদস্তও হ’বলগীয়া হৈছিল। শেহতীয়াকৈ বংগীয়মূলৰ কিছু লোকে প্ৰকাশ্যে বাংলা ভাষাৰ সপক্ষে মাত মতা দেখা গৈছে। কেবল সেয়াই নহয় সামাজিক মাধ্যমবোৰতো এচামে বাংলা ভাষা ব্যৱহাৰ কৰা দেখা গৈছে। ২০২১ চনৰ লোকপিয়লত এইলোকখিনিয়ে মাতৃভাষা বাংলা লিখাৰ বাবে কাগজ- কলম লৈ সাজু হৈ থকা পৰিলক্ষিত হৈছে। অসমীয়া ভাষাৰ সংকটকালীন কাল যে নিচেই সমাগত সেয়া অনুমান কৰিব পাৰি। অসমৰ বৰাক উপত্যকাৰ এশ শতাংশ লোক বাংলা ভাষাৰ সমৰ্থক। বাংলা ভাষাৰ সমৰ্থনত ভাষা আন্দোলনৰ কালছোৱাত ভালেসংখ্যক বাংলা ভাষাৰ সমৰ্থক পুলিচৰ গুলীত নিহত হৈছে অৰ্থাৎ ছহিদ (বাংলা ভাষাৰ সমৰ্থকসকলৰ বাবে) হৈছে। ভাৰতীয় সংবিধানৰ অষ্টম অনুসুচি অনুসৰি বড়োসকলেও নিজস্ব বড়ো ভাষাৰ মৰ্যাদা পাইছে। তেনেস্থলত বড়োসকলে নিজকে অসমীয়া আৰু মাতৃভাষা অসমীয়া বুলি লিখাৰ প্ৰশ্নই নুঠে। তেনেকৈ ব্ৰহ্মপুত্ৰ উপত্যকাৰ ৪০ শতাংশ লোকেও যদি ২০২১ চনৰ লোকপিয়লত মাতৃভাষা বাংলা লিখে তেন্তে অসমৰ ৰাজ্যভাষা পুণৰ ১৮৩৬-১৮৭৩ চনৰ দৰেই বাংলাই স্বীকৃতি পাব। অসমৰ পূৰ্ববংগীয় মূলৰ দুই চাৰিজনে অসমীয়া ভাষাৰ পৃষ্ঠপোষকতা কৰিলেও এটা ৰাজনৈতিক অভিসন্ধি বা ষড়যন্ত্ৰৰ বলি হৈ বংগীয়মূলৰ মানুহখিনিয়ে যে মাতৃভাষা বাংলা নিদিব তাৰ কোনো গেৰান্টি কোনেও দিব নোৱাৰে। উগ্ৰ সাম্প্ৰদায়িক এচামে সদায় বাংলাদেশীৰ অপবাদেৰে লেই লেই ছেই ছেই কৰা এইচাম লোকে বিৰক্ত হৈ কিম্বা বিকল্পৰ সন্ধানত মাতৃভাষা বাংলা লিখাটো একো অস্বাভাৱিক নহয়। এনে পৰিপ্ৰেক্ষিতত আমাৰ দৰে অল্পবুদ্ধিৰ লোকসকলৰ অসম, অসমীয়াৰ হকে মাত মতাৰ অধিকাৰ ক'ত?? কাৰণ আমি অসমৰ সন্দেহযুক্ত (?) নাগৰিক! জন্মসুত্ৰে আমি অসমীয়া হ'লেও বংশসূত্ৰে আমি মামাৰ দেশতহে থাকোঁ। গতিকে এই ক্ষেত্ৰত মামুবোৰেই মাত মাতকচোন!\nফেচবুক কমেণ্ট :\nJahidul Islam Hindu Bangladeshik nagorikotta dia mane bodon bor phokone jene koi manok mati anisil thik tenekowai hobo aru ponor bar bakha andolon howatu nisseto jen lage mur bodere logote assamese jatitur aostitto rokhar babe joj koribo lagibo\nLike · Reply · Message · 25 September at 21:39\nPurush Mohila Hindu bangladeshik nagorikott nidile hindusthanor ostitto nathake jen paiso.noholeno kihor imman theka Bangladeshi hinduk murot tuli loar ?\nLike · Reply · Message · 25 September at 20:24\nMonsur Ali Ahmed Asomot Hindu ba Islamok. Bangladasik Nagorikotta Diyar karo Odikar noi.\nLike · Reply · Message · 26 September at 12:13\nMaznu Farhad sangbadpraharlihorit goi vot to diok mukhe kole nohobo LAST DATE 30 SEP\nLike · Reply · Message · 26 September at 07:18\nShajahan Ahmed If India give citizenship to all the Bangladeshis Hindu then one-day we have to change our language in to benguli and one-day they also claimed separate state.\nLike · Reply · Message · 27 September at 06:15\nRohman Talukdar RT অসমখন না চৰকাৰৰ না হিন্দুৰ কাৰো বাপেকৰ সম্পত্তি নহয়\nLike · Reply · Message · 25 September at 18:56\nZahidul Islam অসমৰ বুদ্ধিজীৱি সকলে কলে ভাল হব।\nLike · Reply · Message · 25 September at 18:53\nIlias Ahmed Birudita nokoru ..dibo lage\nLike · Reply · Message · 25 September at 18:25\nMaznu Farhad ANUGROH KORI WWW.SANGBADPRAHARI.COM T CLICK KORI APONAR VOT TO DIYOK SON\nLike · Reply · Message · 25 September at 20:51\nShuruj Ali Dia nohob\nLike · Reply · Message · 26 September at 13:05\nShahid Ali no\nLike · Reply · Message · 25 September at 17:37\nAktar Hussain No\nLike · Reply · Message · 25 September at 18:11\nAbdul Hamid Tarapdar Foreigners always foreigners he may Hindu or Muslim.\nLike · Reply · Message · 27 September at 08:15\nLutfor Rahman No\nLike · Reply · Message · 26 September at 15:35\nAbdul Hamid Tarapdar Foreigners always foreigners he may Hindu or Muslim\nLike · Reply · Message · 27 September at 12:53


assam government to lease 15 tea gardens under atcl fear among tea workers prevail– News18 assam\nATCL Gardens : অসম চাহ নিগমৰ চাহ বাগিচাসমূহ লীজত দিয়াৰ সিদ্ধান্তক লৈ প্ৰতিক্ৰিয়া শ্ৰমিকৰ! শ্ৰমিকে পাবলগীয়া ৫০০ কোটি টকাৰ কি হ'ব বুলি প্ৰশ্ন\nএই লীজ প্ৰক্ৰিয়াৰ বিষয়ে এমাহৰ ভিতৰত বাগিচাসমূহৰ শ্ৰমিক-কৰ্মচাৰীসকলক অৱগত কৰিবলৈ চৰকাৰক আহ্বান জনাইছে অসম চাহ মজদুৰ সংঘই ।\nশেহতীয়াকৈ চৰকাৰে অসম চাহ নিগমৰ চাহ বাগিচাসমূহ দীৰ্ঘ সময়ৰ বাবে লীজত দিয়াৰ বাবে প্ৰচেষ্টা আৰম্ভ কৰাত ব্যাপক প্ৰতিক্ৰিয়াৰ সৃষ্টি হৈছে চাহ শ্ৰমিকসকলৰ মাজত । যোৰহাটত এই সন্দৰ্ভত অসম চাহ মজদুৰ সংঘৰ সংশ্লিষ্ট অঞ্চলসমূহৰ বিষয়ববীয়া আৰু প্ৰতিনিধিসকলৰ মাজত এখন গুৰুত্বপূৰ্ণ সভা অনুষ্ঠিত হয় য'ত এই সন্দৰ্ভত কেতবোৰ সিদ্ধান্ত গ্ৰহণ কৰা হৈছে ।\nএটাৰ পিছত আনটো চৰকাৰী সম্পদ বিক্রী কৰাৰ পিছত, শেহতীয়াকৈ চৰকাৰে লীজত দিবলৈ ওলাইছে ধাৰত পোত খাই থকা Assam Tea Corporation Limitedৰ চাহ বাগান কেইখন । এই প্ৰক্ৰিয়াৰ কাৰণে ইতিমধ্যে নিবিদা জাৰী কৰিছে ৰাজ্য চৰকাৰে । ৰাজ্য চৰকাৰৰ প্ৰতিষ্ঠান ATCLৰ হাতত আছে ১৫খন বাগান । এই বাগানসমূহত জড়িত হৈ আছে প্ৰায় ১৬ হাজাৰ শ্ৰমিক আৰু কৰ্মচাৰী । ATCL প্রতি বছৰে সন্মুখীন হৈ আছে প্ৰায় ৭০কোটি টকা লোকচানৰ । প্ৰতিষ্ঠানটোৰ আছে ৫০০ কোটি টকাৰ ঋণ। শ্ৰমিক সকলৰ ভৱিষ্যনিধী আৰু অন্য প্ৰাপ্য পৰিশোধ কৰিবলগীয়া আছে প্ৰায় ৫০০কোটি টকাৰ । ব্যক্তিগত খণ্ডক লীজত দিয়া সিদ্ধান্তৰ বিষয়ে অৱগত হোৱাৰ পিছতে ব্যাপক প্ৰতিক্ৰিয়াৰ সৃষ্টি হৈছে চাহ নিগমৰ শ্ৰমিক সমাজৰ মাজত । বৃহস্পতিবাৰে এই সন্দৰ্ভত যোৰহাটত অসম চাহ মজদুৰ সংঘৰ কেন্দ্ৰীয় নেতৃত্বৰ উপস্থিতিত এখন গুৰুত্বপূৰ্ণ বৈঠক অনুষ্ঠিত হয় । এই লীজ প্ৰক্ৰিয়াৰ বিষয়ে এমাহৰ ভিতৰত বাগিচাসমূহৰ শ্ৰমিক-কৰ্মচাৰীসকলক অৱগত কৰিবলৈ চৰকাৰক আহ্বান জনাইছে অসম চাহ মজদুৰ সংঘই ।\n"এই বাগিচাসমূহ লীজত দিলে চৰকাৰে কেনেদৰে চুক্তি কৰিব ! ইয়াৰ পিছত চাহ বাগিচাসমূহত কেনেদৰে উন্নয়ন কৰিব ! আমাৰ শ্ৰমিকসকলে শ শ কোটি টকা পাবলৈ আছে । এই টকাবোৰ দিয়াৰ ক্ষেত্ৰত কি ব্যৱস্থা লোৱা হ'ব বা যি লোকে এই বাগিচাসমূহ ল'ব তেওঁলোকে শ্ৰমিকৰ কল্যাণৰ বাবে কেনে পদক্ষেপ গ্ৰহণ কৰিব ইত্যাদি কথাবোৰ আমাক এমাহৰ ভিতৰত জনাবলৈ আমি চৰকাৰক আহ্বান জনাইছোঁ । তেতিয়া আমিও আশ্বস্ত হ'ম যে এটা মহৎ উদ্দেশ্য লৈ অসম চৰকাৰে অসম চাহ নিগমৰ বাগানবোৰ উন্নত কৰিবলৈ চেষ্টা কৰিছে।" অসম চাহ মজদুৰ সংঘৰ কেন্দ্ৰীয় সভাপতি পৱন সিং ঘাটোৱাৰে এনেদৰে কয় ।\nঅসম চাহ নিগমৰ বাগিচাসমূহ অভিলেখ পৰিমাণৰ লোকচানত চলিছে বুলি জানিবলৈ দি অসম চাহ মজদুৰ সংঘৰ কেন্দ্ৰীয় সভাপতিগৰাকীয়ে আৰু কয় যে যিহেতু চাহ মজদুৰসকলৰ জীৱন-জীৱিকা চলি থাকে চাহ বাগিচাক লৈ, গতিকে চৰকাৰে গ্ৰহণ কৰা এই লীজ প্ৰক্ৰিয়াৰ জৰিয়তে চাহ বাগিচাসমূহৰ লগতে চাহ শ্ৰমিকসকল কেনেদৰে উপকৃত হ'ব সেই কথা অৱগত কৰিবলৈ এচিএমএছে চৰকাৰক দাবী জনাইছে ।\nFirst published: December 25, 2021, 08:19 IST\nAssam TeaTea Garden Workers


৪. টিকাৰ দ্বাৰা প্ৰতিষেধন কৰিব পৰা ৰোগসমূহ — বিকাশপেডিয়া\nমূল পৃষ্ঠা / কৃষি / পশু পালন / উত্তম গো-পালনৰ হাতপুথি / ৪. টিকাৰ দ্বাৰা প্ৰতিষেধন কৰিব পৰা ৰোগসমূহ\nসঘনাই হৈ থাকে ৰোগ আৰু গৰু-ম’হক টিকা দিয়াৰ সময় তালিকা\nআমাৰ দেশত এনে বহুতো ৰোগ সঘনাই হৈ থাকে যাৰ প্ৰভাৱত গৰু-ম’হৰ উৎপাদন ক্ষমতা হ্ৰাস হোৱাৰ ফলত ভীষণ অৰ্থনৈতিক ক্ষতি হয়। ইয়াৰে কিছুমান ৰোগ অতিশয় মাৰাত্মক। সৌভাগ্যক্ৰমে, এনে প্ৰায়বিলাক ৰোগৰ প্ৰতিষেধক টিকা আমাৰ দেশত উপলব্ধ আৰু সঠিক সময়ত অন্তত: ৮০ শতাংশ পশুক সামৰি বিস্তৃত পৰিসৰ টিকা প্ৰদান কৰি এনেবোৰ ৰোগ সহজে নিয়ন্ত্ৰণ কৰিব পাৰি। এই অধ্যায়ত সময়মতে আৰু নিয়মীয়াকৈ টিকা প্ৰয়োগ কৰি প্ৰতিষেধন কৰিব পৰা নিম্নোক্ত ৰোগসমূহৰ বিষয়ে বহলাই আলোচনা কৰা হৈছে:\n১)চবকা (FMD) ২)গল ফুলা (HS) ৩)জহৰ-বাত বা ব্লেক কোৱাৰ্টাৰ (BQ) ৪)ব্ৰুচেল’চিচ ৫)গৰুৰ নাক আৰু শ্বাসনলীত হোৱা ভাইৰাছজনিত ৰোগ (IBR) ৬)জলাতংক বা ৰেবিছ ৭)টেঁটুৱা ৮)ৰ্থে’ইলেৰিঅ’চিচ ৯)গৰু-ম’হক টিকা দিয়াৰ সময় তালিকা ১০)টিকা দিয়াৰ সময়ত মন কৰিবলগীয়া গুৰুত্বপূৰ্ণ বিষয়সমূহ ১১)টিকাকৰণ বিফল হোৱাৰ মূল কাৰণসমূহ\nক) চবকা (FMD)\nএক অতি সোঁচৰা ভাইৰাচজনিত ৰোগ।\nসংস্পৰ্শ, দূষিত পানী, খাদ্য আৰু বায়ুৰ দ্বাৰা বিয়পে।\nপূৰ্ণবয়স্ক পশু কাচিৎহে মৃত্যু মুখত পৰে, কিন্তু ৰোগ নিৰাময় হোৱাৰ পাছত দুগ্ধ উৎপাদন, মাইকী জন্তুৰ প্ৰজনন ক্ষমতা আৰু মতাৰ কৰ্মশক্তি সমগ্ৰ জীৱনৰ বাবে বেয়াকৈ প্ৰভাৱিত হয়।\nআক্ৰান্ত পোৱালিবোৰ সাধাৰণতে মৃত্যু মুখত পৰে।\nভেৰা, ছাগলী (সাধাৰণতে লক্ষণ নেদেখুৱাকৈ) আৰু গাহৰিও আক্ৰান্ত হয় আৰু ইহঁতৰ শৰীৰত ভাইৰাছটোৰ ৩০০০ গুণ পৰ্য্যন্ত বংশ বৃদ্ধি হয়।\nগাখীৰৰ পৰিমাণ আৰু কৰ্মশক্তি (কৰ্মত নিয়োজিত পশুৰ ক্ষেত্ৰত) বহুলাংশ কমি যায়।\nজ্বৰ হয়, আৰু নাকৰ পানী আৰু অত্যধিক লালটি ওলায়।\nজিভা, দাঁতৰ গুৰি আৰু আলু, ওঁঠ আদিত জোলা বান্ধে।\nখুৰাৰ মাজৰ অংশত হোৱা ঘাৰ বাবে খোজ কাঢ়োঁতে খোৰায়।\nওহাৰত হোৱা ঘাৰ বাবে ওহাৰ ফুলা ৰোগ হ’ব পাৰে।\nৰোগ নিৰাময় হোৱাৰ পাছত পশুটো বহু দিনলৈ দুৰ্বল হৈ থাকিব পাৰে।\nপ্ৰতি ছমাহৰ অন্তৰে অন্তৰে ৪ মাহ বা ততোধিক বয়সৰ পশুবোৰক চবকা ৰোগৰ প্ৰতিষেধক টিকা দিয়াৰ ব্যৱস্থা কৰক।\nৰোগাক্ৰান্ত পশুবোৰক জাকৰ পৰা আঁতৰাই ৰাখক, কিয়নো সিহঁতৰ শৌচ-প্ৰসাব আৰু আন বৰ্জিত বস্তুৰ জৰিয়তে আন জন্তুলৈ ভাইৰাছ বিয়পিব পাৰে।\nৰোগাক্ৰান্ত পশুৰ সংস্পৰ্শলৈ অহা খাদ্য, ঘাঁহ আদি সম্পূৰ্ণৰুপে নষ্ট কৰি পেলোৱা উচিত।\nব্যৱহাৰ কৰা সকলো আচবাব, বাচন-বৰ্তন আদি ভালদৰে পৰিষ্কাৰ কৰি ৪% ছডিয়াম কাৰ্বনেট মিহলি পানীৰে বীজাণুমুক্ত কৰি পেলোৱা উচিত অথবা পশু চিকিৎসকৰ পৰামৰ্শ অনুসৰি ব্যৱস্থা লোৱা উচিত।\nৰোগাক্ৰান্ত পশুৰ সংস্পৰ্শলৈ অহা লোকে স্বাস্থ্যবান পশুৰ পৰিচৰ্য্যা কৰা অনুচিত।\nআক্ৰান্ত গোহালি ঘৰটো ৪% ছডিয়াম কাৰ্বনেট মিহলি পানী অথবা পশু চিকিৎসকে দিহা দিয়া আন দ্ৰৱেৰে বীজাণুমুক্ত কৰি পেলোৱা উচিত।\nভেড়া, ছাগলী আৰু গাহৰিক প্ৰতিষেধক টিকা প্ৰদান কৰি ৰোগটো অধিক সফলতাৰে নিয়ন্ত্ৰণ কৰিব পাৰি।\nসংশ্লিষ্ট কৰ্তৃপক্ষক শীঘ্ৰে খবৰ দিলে তেওঁলোকৰ তৰফৰ পৰা অতি সোনকালে ৰোগ নিয়ন্ত্ৰণৰ বাবে যাৱতীয় কাৰ্য্য-ব্যৱস্থা হাতত লোৱাটো সম্ভৱ হয়, যাৰ দ্বাৰা ৰোগ বিয়পাত বাধা দিব পৰা যায়।\nচবকা ৰোগৰ দ্বাৰা আক্ৰান্ত জন্তুৰ যতন\nকেৱল লক্ষণ-ভিত্তিক চিকিৎসাহে সম্ভৱ, ৰোগটো নিৰ্দ্দিষ্ট সময়লৈকে বৰ্তি থাকিবই ।\nউপযুক্ত মলম লগাই ঘাৰ পৰা হোৱা বিষ কম কৰিব পাৰি ।\nসঠিক দিহা-পৰামৰ্শৰ বাবে পশু চিকিৎসকৰ সৈতে যোগাযোগ কৰক ।\nআৰ্থিক লোকচানৰ পৰা হাত সাৰিবলৈ আপোনাৰ পশুবোৰক সময়মতে প্ৰতিষেধক টিকা দিয়াৰ ব্যৱস্থা কৰক|\nখ) গল ফুলা ৰোগ (HS)\nবিশেষকৈ বাৰিষাকালত হোৱা ই গৰু-ম’হৰ এক মাৰাত্মক বেক্টেৰিয়াজনিত ৰোগ ।\nমৃত্যুৰ হাৰ ৮০% পৰ্য্যন্ত হ’ব পাৰে ।\nআৰ্দ্ৰ আৰু পানী জমা হৈ থকা অঞ্চলত এই ৰোগৰ বীজাণু বহুদিনলৈ বাচি থাকিব পাৰে।\nউচ্চ উঞ্চতা আৰু হঠাতে গাখীৰ কমি যোৱা।\nলালটি আৰু নাকৰ পানী ওলোৱা।\nউশাহ-নিশাহত কষ্ট হোৱা, পশুটোৰ উশাহত ঘৰ-ঘৰনি শব্দ হয়।\nলক্ষণ দেখা দিয়াৰ ১-২ দিনৰ ভিতৰতে সাধাৰণতে ৰোগাক্ৰান্ত পশুটোৰ মৃত্যু হয়।\nসাধাৰণতে গৰুতকৈ ম’হ এই ৰোগৰ দ্বাৰা বেছিকৈ আক্ৰান্ত হয়।\nলক্ষণ দেখা দিয়াৰ পাছত কাচিৎহে ৰোগাক্ৰান্ত পশুৱে, বিশেষকৈ ম’হে ৰোগৰ পৰা পৰিত্ৰাণ পায়।\nৰোগৰ প্ৰাদুৰ্ভাৱ থকা অঞ্চলত, সৰহ সংখ্যক মৃত্যু ডাঙৰ পোৱালি আৰু নৱ-প্ৰাপ্তবয়স্ক পশুৰ ক্ষেত্ৰত দেখা যায়।\nৰুগীয়া পশুক স্বাস্থ্যবান পশুবিলাকৰ পৰা আঁতৰাই ৰাখক আৰু পশু খাদ্য, পানী আৰু ঘাঁহ আদি বীজাণুৰ দ্বাৰা দুষিত নোহোৱাকৈ ৰাখক।\nবাৰিষা কালত পশুবোৰক কম ঠাইত ঠাহ খুৱাই নাৰাখিব।\nৰোগৰ প্ৰাদুৰ্ভাৱ থকা অঞ্চলত বাৰিষাৰ আগে আগে ছমাহ বয়সৰ অধিক সকলো পশুকে প্ৰতিষেধক টিকা দিয়াৰ ব্যৱস্থা কৰক।\nপ্ৰথম অৱস্থাতে, অৰ্থাৎ জ্বৰ আৰম্ভ হোৱাৰ সময়তে চিকিৎসা নকৰিলে সাধাৰণতে ভাল ফল পোৱা নাযায়।\nৰোগৰ লক্ষণ দেখা দিয়াৰ পাছত মাত্ৰ কিছু সংখ্যক পশুহে বাচি থাকে।\nৰোগৰ প্ৰথম অৱস্থাতে চিকিৎসা নকৰিলে মৃত্যুৰ হাৰ ১০০ শতাংশ পৰ্য্যন্ত হ’ব পাৰে।\nগ) জহৰ-বাত-ৰোগ (BQ)\nগধুৰ মাংসপেশীত গেছ জমা হৈ ফুলি উঠাৰ লক্ষণ দেখুওৱা গৰুৰ এক মাৰাত্মক ৰোগ।\nম’হৰ ক্ষেত্ৰত লক্ষণসমূহ সাধাৰণতে কম প্ৰাবল্যৰ হয়।\nবীজাণুৰ দ্বাৰা দূষিত ঘাঁহনিয়েই হ’ল এই ৰোগৰ প্ৰধান উৎস।\nছমাহৰ পৰা ২ বছৰ বয়সীয়া স্বাস্থ্যবান পশুৱেই সাধাৰণতে এই ৰোগৰ দ্বাৰা আক্ৰান্ত হয়।\nহঠাতে অতিপাত জ্বৰ (১০৭ ডিগ্ৰী-১০৮ ডিগ্ৰী) উঠে আৰু পশুটোৱে খোৱা আৰু পাগুলা বন্ধ কৰে ।\nকঁকাল আৰু পাছঠেঙত বিষ হোৱাৰ বাবে খোৰাই খোজ কাঢ়ে । কেতিয়াবা কান্ধ, বুকু আৰু ডিঙি অংশও ফুলি উঠে । ফুলা ঠাইবোৰত টিপি দিলে কেৰকেৰীয়া শব্দ হয়, কাৰণ ভিতৰত গেছ জমা হৈ থাকে ।\nলক্ষণ দেখা দিয়াৰ ২৪-২৮ ঘণ্টাৰ ভিতৰত আক্ৰান্ত পশুৰ মৃত্যু ঘটে । মৃত্যুৰ আগে-আগে ফুলা ঠাইবোৰ চেঁচা হৈ পৰে আৰু বিষ নোহোৱা হয় ।\nৰোগৰ প্ৰাদুৰ্ভাৱ থকা অঞ্চলত প্ৰতি বছৰে বাৰিষাৰ আগেয়ে ছমাহ বা ততোধিক বয়সীয়া সকলো পশুকে প্ৰতিষেধক টিকা দিয়ক।\nমাটিৰ ওপৰৰ তৰপটো ধানখেৰ জ্বলাই দি পুৰি পেলালে বীজাণুৰ স্প’ৰ বা বীজবিলাক মৰি যায় ।\nমাটিত পুতি সৎকাৰ কৰাৰ সময়ত মৰা-শৰ ওপৰত চূণ পানী চতিয়াই দিয়ক ।\nৰোগৰ প্ৰথম পৰ্য্যায়ত চিকিৎসা কৰিলে সফল হোৱাৰ সম্ভাৱনা থাকে । কিন্তু বেছিভাগ সময়তে চিকিৎসাৰ পৰা সুফল পোৱা নাযায়।\nঘ)ব্ৰুচেল’চিচ (সোঁচৰা গৰ্ভপাত)\nগৰু-ম’হৰ এক গুৰুত্বপূৰ্ণ বেক্টেৰিয়াজনিত ৰোগ।\nইয়াৰ ফলত গাখীৰ কমি যায়, পোৱালি মৃত্যু হয় অথবা দুৰ্বল নাইবা ৰুগীয়া পোৱালি জন্ম হয়, গাইজনী বাৰে-বাৰে গৰম হয় আৰু আনকি ওহাৰ ফুলা ৰোগো হ’ব পাৰে।\nৰুগীয়া গাইৰ গাখীৰ খোৱাৰ ফলত অথবা জৰায়ুৰ পৰা নি:সৰিত পূঁজ-পানীৰ সংস্পৰ্শলৈ অহাৰ ফলত মানুহৰো এই ৰোগ হ’ব পাৰে।\nমানুহ আৰু পশু উভয়ৰে ক্ষেত্ৰত ভাৰতবৰ্ষত এই ৰোগৰ অতিমাত্ৰা প্ৰাদুৰ্ভাৱ পৰিলক্ষিত হয়।\nবিশেষভাৱে, গৰ্ভধাৰণৰ ৫ মাহৰ পাছত গৰ্ভপাত হয়।\nএজনী আক্ৰান্ত গাইয়ে জন্ম দিয়া পোৱালিৰ সংখ্যা বাঢ়ি যোৱাৰ লগে লগে গৰ্ভপাত হোৱাৰ সম্ভাৱনা কমি গৈ থাকে।\n৪ ৰ্থ বাৰ পোৱালি জন্ম হোৱাৰ পাছত গৰ্ভপাত নহ’ব পাৰে, কিন্তু মাক আৰু পোৱালি উভয়ে আক্ৰান্ত হৈয়ে থাকে।\nসময়মতে জল নসৰাৰ ফলত গাইজনী ৰোগাক্ৰান্ত হৈ মৃত্যু মুখতো পৰিব পাৰে।\nমাইকী পোৱালিবোৰক (মতা পোৱালিক নহয়) ৪-৮ মাহৰ ভিতৰত প্ৰতিষেধক টিকা দিয়ক।\nব্ৰুচেল’চিচৰ পৰা ৰক্ষা কৰিবলৈ পশুটিক জীৱনত কেৱল এবাৰ টিকা দিলেই যথেষ্ট।\nগৰ্ভধাৰণৰ ৫ ম মাহৰ পাছত গৰ্ভপাত হ’লেই ব্ৰুচেল’চিচ হোৱাৰ সন্দেহ কৰা উচিত।\nপ্ৰকৃততে তেনে পশুক নিৰ্মূল কৰা বা জাকৰ পৰা স্থায়ীভাৱে আঁতৰাই পঠোৱাই উত্তম। কিন্তু সেইটো কৰা সম্ভৱ নহ’লে, পোৱালি প্ৰসৱ কৰা অথবা গৰ্ভপাত হোৱাৰ পাছত অন্তত: ২০ দিনলৈকে আক্ৰান্ত পশুক জাকৰ পৰা আঁতৰাই ৰখা উচিত।\nগৰ্ভপাতিত পোৱালি, জল, পশুক শুবলৈ দিয়া দূষিত ধানখেৰ, খাদ্য আদি যথেষ্ট পৰিমাণে চূণ পানী চটিয়াই (অন্তত:৪ ফুট দকৈ) গাঁত খান্দি পুতি পেলোৱা উচিত। এইবোৰত বহুত বেছি সংখ্যক ৰোগৰ বীজাণু থাকে আৰু ভালদৰে ব্যৱস্থা নল’লে তাৰ পৰা খাদ্যবস্তু (ঘাঁহ, দানা আৰু পানী) লৈ বীজাণু বিয়পাৰ সম্ভাৱনা থাকে।\nগৰ্ভপাত হোৱা পশুক আঁতৰ কৰাৰ পাছত বীজাণুনাশক দ্ৰব্য প্ৰয়োগ কৰি গোহালিটো ভালকৈ বীজাণুমুক্ত কৰা উচিত।\nবেলেগাই ৰখা অৱস্থাত গাইজনীৰ জৰায়ুৰ পৰা নি:সৰিত পূঁজ-পানীবোৰ ১-২% ছদিয়াম হাইদ্ৰক্সাইদ বা ৫% ছদিয়াম হাইপ’ক্ল’ৰাইট মিহলি পানী প্ৰয়োগ কৰি বীজাণুমুক্ত কৰক, যেতিয়ালৈকে (সাধাৰণতে ১০-১৫ দিন পৰ্য্যন্ত) পূঁজ-পানী ওলাই থাকে।\nখালী হাতেৰে বীজাণুযুক্ত বস্তুবোৰ নুচুব, কিয়নো এই ৰোগ জন্তুৰ পৰা মানুহলৈ সোঁচৰিব পাৰে।\nৰোগাক্ৰান্ত পশুৰ চিকিৎসা সাধাৰণতে সফল নহয় কাৰণ চিকিৎসা কৰাৰ পাছতো ৰোগৰ বীজাণু আক্ৰান্ত পশুৰ শৰীৰত থাকি যায় । কোনো সন্দেহ হ’লেই পশু চিকিৎসকৰ সৈতে যোগাযোগ কৰক ।\nমানুহৰ ক্ষেত্ৰত এই ৰোগ সফলতাৰে চিকিৎসা কৰিব পাৰি, যদিহে চিকিৎসকৰ পৰামৰ্শ ঠিকমতে মানি চলা হয়।\n৪-৮ মহীয়া মাইকী পোৱালিবোৰক মাথোন এবাৰ টিকা দিয়ক আৰু গোটেই জীৱনৰ বাবে ৰোগমুক্ত কৰি ৰাখক।\nঙ)গৰুৰ নাক আৰু শ্বাসনলীত হোৱা ভাইৰাছজনিত ৰোগ (IBR)\nঘৰচীয়া আৰু বনৰীয়া গৰু-ম’হৰ এক গুৰুত্বপুৰ্ণ ভাইৰাছজনিত ৰোগ ।\nবেমাৰটোৰ ৰুপ তিনিটা শ্বাসনলীত যৌনাংগত আৰু মস্তিষ্কত হোৱা ৰোগ, প্ৰথম দুই প্ৰকাৰ বেছিকৈ হয় । ভাৰতত এই ৰোগৰ প্ৰাদুৰ্ভাৱ যথেষ্ট বেছি ।\nএই ৰোগৰ ফলত গৰ্ভপাত, জল নসৰা, গাখীৰৰ উৎপাদন কমি যোৱা আৰু আনকি পোৱালিৰ মৃত্যুও হ’ব পাৰে । শুক্ৰৰ জৰিয়তে এই ৰোগ বিয়পিব পাৰে।\nপ্ৰতিষেধন আৰু নিয়ন্ত্ৰণ\nনতুন পশু কিনাৰ আগতে ভালকৈ পৰীক্ষা কৰক ।\nৰোগমুক্ত পশুহে আপোনাৰ পামলৈ আনক ।\nযদিও টিকাৰ দ্বাৰা এই ৰোগ প্ৰতিষেধন কৰা সম্ভৱ, ভাৰতত এতিয়ালৈকে এনে টিকা উপলব্ধ হোৱা নাই ।\nৰোগ বিয়পাত বাধা দিবলৈ, লক্ষণ দেখাৰ লগে লগে পশু চিকিৎসকৰ পৰামৰ্শ লওক ।\nIBR আমাৰ দেশত নতুনকৈ হোৱা এবিধ ৰোগ যাক নিয়ন্ত্ৰণ কৰা আৱশ্যক ।\nপ্ৰধানকৈ বলিয়া কুকুৰে কামোৰাৰ ফলত হোৱা এবিধ অতি মাৰাত্মক ভাইৰাছজনিত ৰোগ।\nবলিয়া কুকুৰে কামোৰাৰ ফলত মানুহৰো এই ৰোগ হ’ব পাৰে।\nবনৰীয়া মাংসাহাৰী জন্তু আৰু বাদুলিৰ পৰাও এই ৰোগ বিয়পিব পাৰে, বিশেষকৈ এই ৰোগৰ বেছিকৈ প্ৰাদুৰ্ভাৱ থকা অঞ্চলত এই ৰোগৰ প্ৰাদুৰ্ভাৱ ভাৰতত যথেষ্ট বেছি।\nমুখৰ পৰা লালটি পৰি থকা\nমুখেৰে অস্বাভাৱিক কঠুৱা শব্দ কৰা (গেৰোৱা)\nআক্ৰমণ কৰা বা পক্ষাঘাতগ্ৰস্ত হোৱা\nপ্ৰথম লক্ষণ দেখুওৱাৰ ২৪-৪৮ ঘণ্টাৰ ভিতৰত পশুৰ মৃত্যু হ’ব পাৰে । সাধাৰণতে কুকুৰে কামোৰাৰ ৩ সপ্তাহৰ ভিতৰত নাইবা সৰ্বাধিক ৫-৬ মাহৰ ভিতৰত ৰোগাক্ৰান্ত পশুৰ মৃত্যু ঘটে । লক্ষণ দেখা দিয়াৰ পাছত মৃত্যু অনিবাৰ্য্য।\nকুকুৰে কামুৰিলে শীঘ্ৰে ঘাডোখৰ ৫-১০ মিনিট ধৰি চাবোন পানীৰে ধোৱক ।\nচাবোনেৰে ঠাইডোখৰ ভালকৈ ধুই চাফা কৰক ।\nশীঘ্ৰে পশু চিকিৎসকৰ পৰামৰ্শ লওক ।\nসন্দেহজনক অৱস্থাত কুকুৰে কামোৰাৰ পিছত ল’বলগীয়া টিকা দিয়াৰ ব্যৱস্থা কৰক (টিকা সংক্ৰান্তীয় অধ্যায় চাওক)\nবছৰি টিকা দি আপোনাৰ পোহনীয়া কুকুৰ আৰু মেকুৰীক এই ৰোগৰ পৰা ৰক্ষা কৰক ।\nসকলো পশুধনৰে শৰীৰত হোৱা এবিধ অতি মাৰাত্মক বেক্টেৰিয়াজনিত ৰোগ ।\nএই ৰোগ হ’লে অতিপাত জ্বৰ হয়, শ্বাস-প্ৰশ্বাসত কষ্ট হয়, শৰীৰৰ বিভিন্ন ছিদ্ৰ, যেনে মুখ, নাক আদিৰ পৰা তেজ ওলায় আৰু মৃত্যু মুখত পৰে।\nৰোগৰ কাৰক বেক্টেৰিয়াবোৰৰ স্প’ৰ বা বীজ দূষিত খাদ্য বা দানাৰ জৰিয়তে খোৱাৰ ফলত এই ৰোগ হয়। এইবিধ বেক্টেৰিয়াৰ এনে বীজবিলাক মাটিত ৩০ বছৰলৈকে বাচি থাকিব পাৰে।\nঅতি প্ৰাথমিক পৰ্য্যায়তে চিকিৎসা নকৰিলে এই ৰোগ চিকিৎসাৰ দ্বাৰা নিৰাময় কৰাটো কঠিন।\nবীজাণুযুক্ত মাংস খোৱাৰ ফলত, ৰোগাক্ৰান্ত জন্তুৰ সংস্পৰ্শলৈ অহাৰ ফলত অথবা বেক্টেৰিয়াবিধৰ বীজ উশাহৰ জৰিয়তে শ্বাসনলীত সোমোৱাৰ ফলত মানুহৰ এই ৰোগ হ’ব পাৰে।\nজ) থে’ইলেৰিঅ’চিচ (এককোষী আদ্যপ্ৰাণীৰ পৰা হোৱা ৰোগ)\nবিদেশী আৰু বৰ্ণসংকৰ জাতৰ গৰু বেছিকৈ আক্ৰান্ত হয়। ভাৰতীয় জাতৰ গৰুৰ ৰোগ প্ৰতিৰোধী ক্ষমতা থাকে।\nম’হও আক্ৰান্ত হয় যদিও লক্ষণৰ প্ৰৱলতা কম হয়।\nজ্বৰ, দেহৰ উপৰিপৃষ্ঠত থকা লিম্ফ গ্ৰন্থিসমূহ ফুলি উঠা, অংগ প্ৰত্যংগৰ পাতল আৱৰণসমূহৰ তেজস্বতা কম হোৱা, এনিমিয়া বা ৰক্তহীনতা, নাকৰ পানী ওলোৱা, পাণ্ডুৰোগ, লালটি ওলোৱা, ক্ষীপ্ৰে আৰু চুটি উশাহ-নিশাহ, চকুৰ পানী আদিয়েই হ’ল্ প্ৰধান লক্ষণ।\nঅতি সোনকালে পশুটি বৰ নিশকতীয়া হৈ পৰে।\nকিছুমান পশুৱে থৰক-বৰক খোজ, বেৰত মূৰ হেঁচা মাৰি থোৱা, মাটিত লেটি লৈ থকা, অচেতন হোৱা আদি স্নায়বিক লক্ষণ দেখুৱায় আৰু শেষত মৃত্যু মুখত পৰে।\nপ্ৰতিষেধন আৰু চিকিৎসা\nএই ৰোগ নিয়ন্ত্ৰণৰ উত্তম উপায় হ’ল চিকৰাৰ নিয়ন্ত্ৰণ\nওপৰত উল্লেখিত লক্ষণসমূহ দেখা পালে শীঘ্ৰে পশু চিকিৎসকৰ পৰামৰ্শ লওক, কিয়নো প্ৰাথমিক অৱস্থাতে চিকিৎসা কৰিলে অধিক সুফল পোৱা যায় । পলম কৰিলে পশুৰ মৃত্যূও হ’ব পাৰে ।\nএই ৰোগ নিয়ন্ত্ৰণৰ বাবে সকলো বিদেশী আৰু বৰ্ণসংকৰ জাতৰ পশুক ৩ মাহ বা ততোধিক বয়সত জীৱনকালত মাথোন এবাৰ টিকাকৰণ কৰক ।\nগৰু-ম’হৰ টিকাকৰণ সময়-সূচী\n১ ম পালি দিয়াৰ বয়স\n৪ মাহ বা ততোধিক\n১ ম পালিৰ ১ মাহ পাছত\nপ্ৰতি ছয় মাহে\n৬ মাহ বা ততোধিক\nৰোগৰ প্ৰাদুৰ্ভাৱ থকা অঞ্চলত বছৰি\n৪-৮ মাহ বয়স (কেৱল মাইকী পোৱালি)\nজীৱনকালত মাত্ৰ এবাৰ\n৩ মাহ বা ততোধিক\nজীৱনকালত মাত্ৰ এবাৰ । কেৱল বিদেশী আৰু বৰ্ণসংকৰ জাতৰ গৰুৰ ক্ষেত্ৰতহে ।\nগৰুৰ নাক আৰু শ্বাসনলীত হোৱা ৰোগ (IBR)\nজলাতংক (কুকুৰে কামোৰাৰ পাছত)\nকামোৰাৰ পাছত শীঘ্ৰে\n৪ ৰ্থ দিনা\n১ ম পালিৰ পাছত ৭,১৪,২৮ আৰু ৯০ (ঐছিক) দিনৰ দিনা\nঝ) টিকাকৰণৰ সময়ত মন কৰিবলগীয়া গুৰুত্বপূৰ্ণ কথা\nটিকাকৰণৰ সময়ত পশুবোৰ স্বাস্থ্যবান হৈ থকা প্ৰয়োজন।\nপশুক টিকা প্ৰদান নকৰালৈকে প্ৰতিষেধক টিকাবোৰ প্ৰয়োজন অনুসৰি শীতলীকৃত কৰি ৰখা উচিত।\nটিকা উৎপাদনকাৰীৰ নিৰ্দ্দেশনা অনুসৰি টিকা দিয়াৰ নিয়মসমূহ যথাযথভাৱে পালন কৰা উচিত।\nযিকোনো ৰোগ সফলতাৰে নিয়ন্ত্ৰণ কৰিবলৈ হ’লে নূন্যতম ৮০ শতাংশ পশুক টিকাকৰণ কৰা প্ৰয়োজন।\nউপযুক্তভাৱে ৰোগ প্ৰতিৰোধী ক্ষমতা আহৰণ কৰাটো সুনিশ্চিত কৰাৰ বাবে টিকা দিয়াৰ ২-৩ সপ্তাহ আগেয়ে পশুবোৰক পেলুৰ ঔষধ খুওৱাটো ভাল।\nপ্ৰতি বছৰে বেমাৰ হোৱাৰ সম্ভাৱনা থকা সময়ৰ অন্তত: এমাহ আগেয়ে টিকাকৰণ কৰা উচিত।\nযদিও সাধাৰণতে কোনো অঘটন ঘটাৰ সম্ভাৱনা নাথাকে, তথাপি অগ্ৰিম গৰ্ভৱতী অৱস্থাত থকা পশুক টিকা প্ৰদান নকৰাই শ্ৰেয়।\nঞ) টিকাকৰণ বিফল হোৱাৰ ঘাই কাৰণসমূহ\nউৎপাদন কৰাৰ পৰা ব্যৱহাৰ কৰালৈকে টিকাবোৰ শীতলীকৃত কৰি নৰখাৰ কাৰণে ।\nদুৰ্বল আৰু পৰিপুষ্টিৰ অভাৱত ভোগা পশুৰ ৰোগ প্ৰতিৰোধী ক্ষমতা কম হোৱাৰ কাৰণে ।\nকেৱল কিছু সংখ্যক পশুক টিকা দিয়াৰ ফলত জাকটোৰ সামূহিকভাৱে ৰোগ প্ৰতিৰোধী ক্ষমতা কম হোৱাৰ কাৰণে ।\nপ্ৰতিষেধক টিকাৰ গুণাগুণ নষ্ট হোৱাৰ কাৰণে- বাৰে-বাৰে গৰম আৰু শীতলীকৰণ কৰি থাকিলে গুণাগুণ নষ্ট হ’ব পাৰে ।\nপ্ৰতিষেধক টিকা সঠিক প্ৰতিৰোধী গুণসম্পন্ন নোহোৱাৰ কাৰণে- সংশ্লিষ্ট বীজাণুৰ গুণাগুণ সলনি হোৱাৰ বাবেও এনে হ’ব পাৰ্তে, যেনে- চবকা ৰোগৰ ভাইৰাছৰ ক্ষেত্ৰত।\nপশুবোৰক ৰোগমুক্ত কৰি ৰাখিবলৈ আটাইতকৈ সহজ আৰু সস্তীয়া উপায় হ’ল টিকাকৰণ\n১. এটা পশুৰ সাধাৰণ নিৰীক্ষণ\n২. নতুন পশুৰ ক্ৰয় আৰু গোহালিত অন্তৰ্ভুক্তি\n৩. নৱজাত পোৱালিৰ যতন\n৫. অন্য গুৰুত্বপূৰ্ণ ৰোগসমূহ\n৬. চিকৰা আৰু মাখিয়ে কঢ়িওৱা ৰোগ\n৭. চিকৰা, মাখি আৰু পেলুৰ নিয়ন্ত্ৰণ\n৮. পোৱালি জন্ম দিয়াৰ পাছত হোৱা ৰোগ\n৯. অশুদ্ধ খাদ্য যোগানৰ ফলত হ’ব পৰা ৰোগ\n১০. ওহাৰ ফুলা আৰু ওহাৰৰ বাঁতত হোৱা ৰোগ\n১১. সাধাৰণতে হোৱা বিষক্ৰিয়াসমূহ\n১২. জন্তুৰ পৰা মানুহলৈ বিয়পিব পৰা ৰোগসমূহ\n১৩. প্ৰজনন আৰু সম্পৰ্কিত কাৰ্য্যাৱলী\n১৪. সৰু-সুৰা ব্যাধিৰ পাৰস্পৰিক চিকিৎসা\n১৫. পশুৰ খাদ্য যোগান\n১৬. ঘাঁহ উৎপাদন\n১৭. পশুৰ বাবে ঘৰ নিৰ্মাণ\n১৮. উৎপাদন বৃদ্ধিৰ বাবে তথ্য বিনিময় ব্যৱস্থা


Femidol in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Femidol ar byavahar, ppali, parshwakriya, upkaar, kriya-pratikriya aaru satarkatabani\nFemidol ৰ লাভ আৰু ব্যৱহাৰসমূহ- Femidol Benefits & Uses in Assamese- Femidol ar laabh aaru byavaharsamuh\nFemidol ৰ পালি আৰু সেয়া কেনেদৰে ল'ব- Femidol Dosage & How to Take in Assamese - Femidol ar paali aaru xeya kenedore lobo\nFemidol ৰ পাৰ্শ্চক্ৰিয়াসমূহ- Femidol Side Effects in Assamese- Femidol ar parshwakriyasamuh\nFemidol সংক্ৰান্ত সতৰ্কতাবাণীসমূহ- Femidol Related Warnings in Assamese- Femidol xonkranta xatarkatabanisamuh\nঅইন দৰৱৰ সৈতে Femidolৰ গুৰুতৰ ক্ৰিয়া-প্ৰতিক্ৰিয়া- Severe Interaction of Femidol with Other Drugs in Assamese- Oinor xoite Femidol ar gurutor kriya-pratikriya\nFemidol মতভেদসমূহ- Femidol Contraindications in Assamese- Femidol nishedhsamuh\nFemidol ৰ বিষয়ে সততে সোধা প্ৰশ্নসমূহ- Frequently asked Questions about Femidol in Assamese- Femidol ar bikhoye satate xodha prashnasamuh\nখাদ্য আৰু মদৰ সৈতে Femidol ক্ৰিয়া-প্ৰতিক্ৰিয়া- Femidol Interactions with Food and Alcohol in Assamese- khadya aaru modor xoite Femidol kriya-pratikriya\nFemidol ৰ লাভ আৰু ব্যৱহাৰসমূহ - Femidol Benefits & Uses in Assamese - Femidol ar laabh aaru byavaharsamuh\nFemidol তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFemidol ৰ পালি আৰু সেয়া কেনেদৰে ল'ব - Femidol Dosage & How to Take in Assamese - Femidol ar paali aaru xeya kenedore lobo\nFemidol-ৰ উপাদানসমূহ - Femidol Active Ingredients in Assamese - Femidol-ar upadaansamuh\nFemidol ৰ পাৰ্শ্চক্ৰিয়াসমূহ - Femidol Side Effects in Assamese - Femidol ar parshwakriyasamuh\nগৱেষণাৰ ভিত্তিত, Femidol ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFemidol সংক্ৰান্ত সতৰ্কতাবাণীসমূহ - Femidol Related Warnings in Assamese - Femidol xonkranta xatarkatabanisamuh\nFemidol-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFemidolএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nFemidol-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nFemidol প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Femidol কি প্ৰভাৱ দেখা গৈছে?\nFemidolৰ বৃক্ক ৰ ওপৰত মৃদু পাৰ্শ্ব-প্ৰতিক্ৰিয়া আছে।\nযকৃতত Femidol কি প্ৰভাৱ দেখা গৈছে?\nFemidolৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Femidol ৰ কি প্ৰভাৱ দেখা গৈছে?\nFemidolৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Femidolৰ গুৰুতৰ ক্ৰিয়া-প্ৰতিক্ৰিয়া - Severe Interaction of Femidol with Other Drugs in Assamese - Oinor xoite Femidol ar gurutor kriya-pratikriya\nFemidol তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFemidol মতভেদসমূহ - Femidol Contraindications in Assamese - Femidol nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Femidol লোৱা অনুচিত যাতে -\nFemidol ৰ বিষয়ে সততে সোধা প্ৰশ্নসমূহ - Frequently asked Questions about Femidol in Assamese - Femidol ar bikhoye satate xodha prashnasamuh\nএই Femidol-এ অভ্য়াস বা নিচাৰ সৃষ্টি কৰে নেকি?\nনহয়, Femidol আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Femidol লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Femidol লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Femidolৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Femidol ক্ৰিয়া-প্ৰতিক্ৰিয়া - Femidol Interactions with Food and Alcohol in Assamese - khadya aaru modor xoite Femidol kriya-pratikriya\nখাদ্য আৰু Femidolৰ ক্ৰিয়া-প্ৰতিক্ৰিয়া\nখাদ্যৰ সৈতে Femidol লোৱাট নিৰাপদ।\nমদ আৰু Femidolৰ মাজৰ প্ৰতিক্ৰিয়া\nমদ আৰু Femidol একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nFemidol ৰ অনুকল্প - Substitutes for Femidol in Assamese\nআপুনি বা আপোনাৰ পৰিয়ালৰ কোনোবাই Femidol লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Femidol ব্যৱহাৰ কৰিছিল নেকি?\nআপুনি কিমান পৰিমাণে Femidol সেৱন কৰিছিল?\nআপুনি Femidol ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Femidol সেৱন কৰে?


চাবচিডি থকা গেচৰ চিলিণ্ডাৰৰ সংখ্যা কমাব নালাগে বুলি জগতে চিঞৰিলে নুশুনিলে।\nকমাই বাৰটাৰ পৰা ছটা কৰিলে, তাৰ পাছত নটা...\nএতিয়া আৰ. ৰাজকুমাৰে পেচ ধৰিলে... ৯টাৰে নহব... আংকল ১২ টা!\nপাঁচ মিনিটতে দেশৰ পৰা চাবচিডি বাৰ্ডেনৰ দোষ-গুণ পাহৰি তন্ত্ৰী নামৰ মন্ত্ৰীয়ে কৰিলে ঘোষণা!\nহয় হজুৰ! (কেবিনেট চেবিনেট পাছতো বহিব! মিচা কলে কি ডাল হবহে)\nঅসমৰ ছটা জনগোষ্ঠীক জনজাতি কৰণৰ বাবে সংসদীয় কমিটিয়ে পৰামৰ্শ দি থৈছে।\nদিনে দিনে আন্দোলন, খিলঞ্জীয়া, থলুৱাৰ স্বাৰ্থ ৰক্ষাৰ বাবে আন্দোলন, জগতে চিঞৰিলে নুশুনিলে।\nকালি আৰ. ৰাজকুমাৰে পেচ ধৰিলে... জৈন আংকলক মাইনৰিটি লাগিবই...\nআবেলি কলে, গধূলি হৈ গ'ল ঘোষণা...\nদিল্লীত নিজা কৰ্তব্যত গাফিলতি কৰা পুলিচক কৰিব লাগে নিলম্বন। নিজা এলেকাত হোৱা অপৰাধৰ ঘটনাৰ বাবে বাবে প্ৰশ্নোত্তৰ দিবলৈ কৰিব লাগে দ্বায়বদ্ধ। অপৰাধীক ৰক্ষণাবেক্ষণ নহয়, দিব লাগে শাস্তি।\nতদন্ত চলিলে সাক্ষী নষ্ট আৰু নিজৰ পদ-মৰ্যদাৰে ভয় প্ৰদান কৰাৰ বাবেই নিলম্বন কৰাটো জগতত প্ৰথম চৰ্ত । জগতে জানে জগতে চিঞৰিলে, আংকলে নুশুনিলে... দিল্লীত চিএমো ধৰ্নাত, জগতৰ মানুহ ৰাজপথত ঠাণ্ডাত টাঙোন খাইছে।\nসন্ধিয়া চিণ্ডে আংকল যাব আৰ. ৰাজকুমাৰৰ তালৈ... তেৱেহে ঠিক কৰিব, কাৰ কি হব বিলৈ!\nআংকলবোৰে ৰাজকুমাৰলৈ কিয় ইমান ভয় কৰে নো।\nৰাজকুমাৰে যদি কয়, আপুনি কৰক... কি কি যে নকৰিব, সেয়াও অকল্পনীয়...\nকাৰণটো কি বাৰু...\nআৰ. ৰাজকুমাৰ চিনেমাখনৰ সংলাপটোৱেই নেকি... "চাইলেণ্ট হো জা... নাহিতো মে..ভায়োলেণ্ট হো জাওংগা"...\nভায়লেণ্ট হলেই যে ডেউকা ভাঙি দিব, ৰাজনীতিৰ আকাশত উৰিব নোৱাৰাকৈ পাখি ভঙাৰ ভয়।\nউস বেচেৰা বুঢ়া বুঢ়া অসহায় আংকলবোৰ...\nআৰু আমি অসহায় আংকলৰ খেল চাও...ৰং পাও... "চা চা কোনে কাক নচুৱায়, কোনে কাক নিচুকায়..."


ৰাজ্যত এতিয়া বিজেপিৰ দিন, কংগ্ৰেছৰ ৰাতি! জিএমচি নিৰ্বাচনৰ পিছত ভূপেন বৰাৰ মন্তব্য | ASSAM TIMES POST\nৰাজ্যত এতিয়া বিজেপিৰ দিন, কংগ্ৰেছৰ ৰাতি! জিএমচি নিৰ্বাচনৰ পিছত ভূপেন বৰাৰ মন্তব্য\nচৰকাৰী কার্যালয়ত সোমাই কাশ্মীৰী পণ্ডিত যুৱকক হত্যা সন্ত্ৰাসবাদীৰ, সুৰক্ষাৰ দাবীত ওৰে নিশা প্রতিবাদ\nনগাঁৱৰ হয়বৰগাঁও ইছলামপট্টিত সংঘটিত পথ দুৰ্ঘটনা, এখন ট্ৰাকে মহতিয়ালে শিশুকঃ\n‘ৰাজ্যত বৰ্তমান বিজেপি চৰকাৰ। চৰকাৰ গঠনৰ এবছৰ হৈছেহে মাত্ৰ। সেয়ে ৰাইজে হয়তো ভাবিছে বিজেপি চৰকাৰে উন্নয়নৰ কাম কৰিব। ভয়ো খাইছে যদি বিজেপিৰ বিপৰীত প্ৰাৰ্থীক জয়ী কৰোৱা হয় তেন্তে পৰৱৰ্তী সময়ত বিজেপি চৰকাৰে দিয়া পানীকে ধৰি প্ৰতিশ্ৰুতিবোৰ পূৰণ কৰিব। সেয়ে বিজেপিক নিৰ্বাচন কৰিছে। বৰ্তমান বিজেপিৰ দিন, আমাৰ ৰাতি।’\nএই মন্তব্য প্ৰদেশ কংগ্ৰেছৰ সভাপতি ভূপেন বৰাৰ। গুৱাহাটী পৌৰ নিগমৰ নিৰ্বাচনত এখনো আসন দখল কৰিব পৰা নাই কংগ্ৰেছে। একপ্ৰকাৰ নিচিহ্ন হৈ গৈছে কংগ্ৰেছ। গুৱাহাটী পৌৰ নিগমৰ নিৰ্বাচনৰ ফলাফলৰ সন্দৰ্ভত প্ৰতিক্ৰিয়া প্ৰকাশ কৰি ভূপেন বৰাই এনেদৰে কয়।\nTags: কংগ্ৰেছভূপেন বৰা\nধৰমতুল আৰক্ষীয়ে যৌথ অভিযানত আটক ড্ৰাগছ সহ দুই সৰবৰাহকাৰীঃ\nকংগ্ৰেছ শূন্য জিএমচি! গুৱাহাটী পৌৰ নিগম বিজেপি-অগপৰ দখলত\nনগাঁৱৰ জুৰিয়া কদমনি গাঁৱত পুনৰ এনকাউণ্টাৰ, গুলীবিদ্ধ ড্ৰাগছ সৰবৰাহকাৰী ময়জুল ইছলামঃ\nTotal views : 4459007


ডেভিদ মেকমিলান - অসমীয়া ৱিকিপিডিয়া\nডেভিদ ডব্লিউ. চি. মেকমিলান\n১৬ মাৰ্চ, ১৯৬৮\nবেলচিল, নৰ্থ লানাৰ্কশ্বায়াৰ, স্কটলেণ্ড\nকেলিফৰ্নিয়া ইনষ্টিটিউট অৱ টেকনলজী\nগ্লাছগো বিশ্ববিদ্যালয় (বিএচচি)\nকেলিফৰ্নিয়া বিশ্ববিদ্যালয়, ইৰভিন (পিএইচডি, ১৯৯৬)\nলেৰী ই. অভাৰমেন\nআৰ্নেষ্ট ডব্লিউ কলভিন\nভাই ডং, তেহশিক য়ুন, ট্ৰিষ্টান লেম্বাৰ্ট\nৰসায়ন বিজ্ঞানৰ ন'বেল বঁটা, ২০২১\nডেভিদ উইলিয়াম ক্ৰছ মেকমিলান (ইংৰাজী: David MacMillan, জন্ম: ১৬ মাৰ্চ ১৯৬৮) এজন স্কটিছ ৰসায়নবিদ আৰু জেমছ এছ মেকডনেল প্ৰিন্সটন বিশ্ববিদ্যালয়ৰ ৰসায়ন বিজ্ঞান বিভাগৰ বিশিষ্ট অধ্যাপক। তেওঁ ২০১০ চনৰ পৰা ২০১৫ চনলৈ প্ৰিন্সটন বিশ্ববিদ্যালয়ৰ ৰসায়ন বিজ্ঞান বিভাগৰ অধ্যক্ষ হিচাপেও কাৰ্যনিৰ্বাহ কৰিছিল। ২০২১ চনত তেওঁ বেঞ্জামিন লিষ্টৰ সৈতে যুটীয়াভাৱে "অসমমিত জৈৱঅনুঘটকৰ বিকাশৰ বাবে" ৰসায়ন বিজ্ঞানৰ ন'বেল বঁটা লাভ কৰে।\n১৯৬৮ চনৰ ১৬ মাৰ্চ তাৰিখে স্কটলেণ্ডৰ বেলচিলত ডেভিদ মেকমিলানৰ জন্ম হৈছিল। তেওঁ নিউ ষ্টিভেনষ্টনত ডাঙৰ দীঘল হৈছিল। তেওঁ গ্লাছগো বিশ্ববিদ্যালয়ৰ পৰা ৰসায়ন বিজ্ঞানত স্নাতক ডিগ্ৰী লাভ কৰিছিল। গ্লাছগো বিশ্ববিদ্যালয়ত তেওঁ এৰ্নি কলভিনৰ সৈতে গৱেষণা কৰিছিল।\n১৯৯০ চনত তেওঁ ইৰভিনৰ কেলিফৰ্নিয়া বিশ্ববিদ্যালয়ৰ অধ্যাপক লেৰী অভাৰমেনৰ নিৰ্দেশনাত ডক্টৰেট ডিগ্ৰীৰ বাবে গৱেষণা আৰম্ভ কৰিবলৈ যুক্তৰাজ্য ত্যাগ কৰে। এই সময়ছোৱাত তেওঁ বাইচাইক্লিক টেট্ৰাহাইড্ৰফুৰানৰ ষ্টিৰিঅ'নিয়ন্ত্ৰিত গঠনৰ দিশত নিৰ্দেশিত নতুন প্ৰতিক্ৰিয়া পদ্ধতিৰ বিকাশৰ ওপৰত গুৰুত্ব আৰোপ কৰিছিল। মেকমিলানৰ অধ্যয়নৰ স্বৰূপে ৭-(−)-ডিএচিটোক্সিয়েলচাইনিন এচিটেটৰ মুঠ সংশ্লেষণ কৰিছিল। ই এবিধ কোমল প্ৰবাল ইউনিচেলা ষ্ট্ৰিক্টাৰ পৰা পৃথক কৰা এক প্ৰকাৰৰ ইউনিচেলিন ডাইটাৰপেনইড। তেওঁ ১৯৯৬ চনত পিএইচডি ডিগ্ৰী লাভ কৰে।\nপিএইচডি লাভ কৰাৰ পিছত মেকমিলানে হাৰ্ভাৰ্ড বিশ্ববিদ্যালয়ত অধ্যাপক ডেভিড ইভান্সৰ সৈতে পদভাৰ গ্ৰহণ কৰে। তেওঁৰ পোষ্টডক্টৰেল অধ্যয়ন এনাণ্টিঅচিলেটিভ কেটালাইচিছৰ ওপৰত কেন্দ্ৰিত আছিল। তেওঁ বিশেষকৈ এছএন(২)-উৎপন্ন বাইচক্সাজোলাইন কমপ্লেক্স (এছএন(আইআই)বক্স)ৰ ডিজাইন আৰু বিকাশত যথেষ্ট অৰিহণা আগবঢ়াইছিল।\nমেকমিলানে ১৯৯৮ চনৰ জুলাই মাহত কেলিফৰ্নিয়া বিশ্ববিদ্যালয়, বাৰ্কলেত ৰসায়ন অনুষদৰ সদস্য হিচাপে তেওঁৰ স্বতন্ত্ৰ গৱেষণা জীৱন আৰম্ভ কৰে। তেওঁ ২০০০ চনৰ জুন মাহত কেলটেকৰ ৰসায়ন বিভাগত যোগদান কৰে আৰু ইয়াত তেওঁৰ গোটৰ গৱেষণাৰ আগ্ৰহ এণ্টিঅ'চিলেটিভ কেটালাইচিছৰ নতুন পদ্ধতিৰ ওপৰত কেন্দ্ৰিত আছিল। ২০০৪ চনত তেওঁ কমিউনিটিৰ ইৰলে চি এন্থনী প্ৰফেচাৰ হিচাপে নিযুক্ত হয়। তেওঁ ২০০৬ চনৰ ছেপ্টেম্বৰত প্ৰিন্সটন বিশ্ববিদ্যালয়ৰ জেমছ এছ মেকডনেল বিশিষ্ট অধ্যাপক পদত অধিষ্ঠিত হয়।\nপ্ৰথম প্ৰজন্মৰ মেকমিলান অনুঘটক\nতেওঁক জৈৱঅনুঘটকৰ অন্যতম প্ৰতিষ্ঠাপক বুলি গণ্য কৰা হয়। ২০০০ চনত মেকমিলানে সৰু জৈৱিক অণু ৰচনা কৰিছিল আৰু এইবোৰে ইলেক্ট্ৰন প্ৰদান বা গ্ৰহণ কৰিব পাৰে বাবে দক্ষতাৰে প্ৰতিক্ৰিয়া অনুপ্ৰেৰিত কৰিব পাৰে। তেওঁ বিকশিত কৰা অনুঘটক সমূহে অসমঅনুঘটক কাৰ্যকৰী কৰিব পাৰে। তেওঁৰ আৱিষ্কাৰে প্ৰতিক্ৰিয়া সোঁ-হাতৰ সংস্কৰণতকৈ এটা অণুৰ বাওঁহাতৰ সংস্কৰণ অধিক প্ৰস্তুত কৰে বা ইয়াৰ বিপৰীতে কাৰ্য কৰে। মেকমিলানৰ গৱেষণা গোটে অসমতামূলক জৈৱঅনুঘটকৰ ক্ষেত্ৰত বহুতো অগ্ৰগতি লাভ কৰিছে আৰু তেওঁলোকে এই নতুন পদ্ধতিবোৰ বিভিন্ন জটিল প্ৰাকৃতিক সামগ্ৰীৰ সংশ্লেষণত প্ৰয়োগ কৰিছে। তেওঁ কিৰাল ইমিডাজোলাডিনোন অনুঘটক বিকশিত কৰিছিল। বিভিন্ন অসমতা সংশ্লেষণত মেকমিলান অনুঘটক ব্যৱহাৰ কৰা হয়। উদাহৰণৰ স্বৰূপে ডাইলছ-এল্ডাৰ প্ৰতিক্ৰিয়া, ১,৩-ডিপোলাৰ চাইক্ল'এডিচন, ফ্ৰিডেল-ক্ৰাফ্টছ এলকাইলেচন বা মাইকেল সংযোজন ইত্যাদি।\n২০১০ চনৰ পৰা ২০১৪ চনলৈ মেকমিলান ৰয়েল চছাইটি অফ কেমিষ্ট্ৰীৰ দ্বাৰা প্ৰকাশিত ধ্বজবাহী সাধাৰণ ৰসায়ন আলোচনী কেমিকেল চাইন্স আলোচনীখনৰ প্ৰতিষ্ঠাপক মুখ্য সম্পাদক আছিল।\nৰসায়ন বিজ্ঞানৰ ক্ষেত্ৰখনলৈ আগবঢ়োৱা অৱদানৰ স্বীকৃতি স্বৰূপে ডেভিদ মেকমিলানে বহুতো বঁটা আৰু সন্মান লাভ কৰিছে। ২০০২ চনত তেওঁ স্লোয়ান ৰিচাৰ্চ ফেলোশ্বিপ লাভ কৰিছিল। ২০০৪ ৰয়েল ইনষ্টিটিউট অৱ কেমিষ্ট্ৰীৰ কৰ্ডে-মৰ্গান পদক কৰে। তেওঁ ২০১২ চনত ৰয়েল চছাইটি আৰু আমেৰিকান একাডেমী অফ আৰ্টছ এণ্ড চাইন্সেছৰ সদস্য হিচাপে নিৰ্বাচিত হৈছিল। ২০১৩ ৰয়েল চছাইটি অৱ এডিনবাৰ্গৰ এজন সংশ্লিষ্ট ফেলো নিৰ্বাচিত হয়। ইয়াৰ উপৰিও তেওঁ ২০১৫ চনত হেৰিচন হোৱে বঁটা আৰু ২০১৭ চনত ৰয়োজি নুৰি পুৰস্কাৰ লাভ কৰে। ২০১৮ চনত ৰাষ্ট্ৰীয় বিজ্ঞান একাডেমীৰ সদস্য নিৰ্বাচিত হয়। ২০২১ চনত তেওঁ বেঞ্জামিন লিষ্টৰ সৈতে যুটীয়াভাৱে "অসমমিত জৈৱঅনুঘটকৰ বিকাশৰ বাবে" ৰসায়ন বিজ্ঞানৰ ন'বেল বঁটা লাভ কৰে।\n↑ Paterson, Laura (2021-10-06). "Scottish scientist jointly wins Nobel Prize in chemistry" (en ভাষাত). www.standard.co.uk. https://www.standard.co.uk/news/uk/nobel-prize-scottish-german-princeton-university-chemistry-b959099.html। আহৰণ কৰা হৈছে: 2021-10-08.\n↑ "Chemistry Nobel awarded for mirror-image molecules" (en-GB ভাষাত). BBC News. 2021-10-06. https://www.bbc.com/news/science-environment-58814418.\n↑ Russell, Jennifer (2021-10-06). "Scots scientist wins Nobel Prize for chemistry" (en ভাষাত). Daily Record. https://www.dailyrecord.co.uk/scotland-now/scots-scientist-wins-nobel-prize-25151568। আহৰণ কৰা হৈছে: 2021-10-08.\n↑ "Scottish scientist jointly wins Nobel Prize in chemistry" (en-GB ভাষাত). uk.news.yahoo.com. https://uk.news.yahoo.com/scottish-scientist-jointly-wins-nobel-120108141.html। আহৰণ কৰা হৈছে: 2021-10-08.\n↑ "Princeton's David MacMillan receives Nobel Prize in chemistry" (en ভাষাত). Princeton University. https://www.princeton.edu/news/2021/10/06/princetons-david-macmillan-receives-nobel-prize-chemistry। আহৰণ কৰা হৈছে:7October 2021.\n↑ "Home" (en-US ভাষাত). Macmillan Group. http://chemlabs.princeton.edu/macmillan/। আহৰণ কৰা হৈছে: 15 June 2020.\n↑ 10.0 10.1 "The Nobel Prize in Chemistry 2021" (en-US ভাষাত). NobelPrize.org. https://www.nobelprize.org/prizes/chemistry/2021/macmillan/facts/। আহৰণ কৰা হৈছে:6October 2021.\n↑ 11.0 11.1 "David MacMillan: 'Being Scottish helped me win Nobel Prize'" (en-GB ভাষাত). BBC News.7October 2021. https://www.bbc.com/news/uk-scotland-58828279.\n↑ 13.0 13.1 13.2 13.3 13.4 "David MacMillan". National Academy of Sciences. http://www.nasonline.org/member-directory/members/20044093.html। আহৰণ কৰা হৈছে:7October 2021.\n↑ MacMillan, David William Cross (1996). Stereocontrolled formation of bicyclic tetrahydrofurans; and, Enantioselective total synthesis of eunicellin diterpenes (Ph.D. thesis). সাঁচ:ProQuest. OCLC 35966904.\n↑ 15.0 15.1 15.2 15.3 Castelvecchi, Davide; Stoye, Emma (6 October 2021). "'Elegant' catalysts that tell left from right scoop chemistry Nobel". Nature (Springer Science and Business Media LLC). doi:10.1038/d41586-021-02704-2. ISSN 0028-0836. PMID 34616090.\n↑ 16.0 16.1 16.2 Ahrendt, Kateri A.; Borths, Christopher J.; MacMillan, David W. C. (15 April 2000). "New Strategies for Organic Catalysis: The First Highly Enantioselective Organocatalytic Diels−Alder Reaction". Journal of the American Chemical Society (American Chemical Society (ACS)) খণ্ড 122 (17): 4243–4244. doi:10.1021/ja000092s. ISSN 0002-7863.\n↑ "David MacMillan". Princeton University Department of Chemistry. 21 July 2014. https://chemistry.princeton.edu/faculty/david-macmillan। আহৰণ কৰা হৈছে:7October 2021.\n↑ 18.0 18.1 Paras, Nick A.; MacMillan, David W. C. (12 June 2002). "The Enantioselective Organocatalytic 1,4-Addition of Electron-Rich Benzenes to α,β-Unsaturated Aldehydes". Journal of the American Chemical Society (American Chemical Society (ACS)) খণ্ড 124 (27): 7894–7895. doi:10.1021/ja025981p. ISSN 0002-7863. PMID 12095321.\n↑ Jen, Wendy S.; Wiener, John J. M.; MacMillan, David W. C. (26 September 2000). "New Strategies for Organic Catalysis: The First Enantioselective Organocatalytic 1,3-Dipolar Cycloaddition". Journal of the American Chemical Society (American Chemical Society (ACS)) খণ্ড 122 (40): 9874–9875. doi:10.1021/ja005517p. ISSN 0002-7863.\n↑ Paras, Nick A.; MacMillan, David W. C. (13 April 2001). "New Strategies in Organic Catalysis: The First Enantioselective Organocatalytic Friedel−Crafts Alkylation". Journal of the American Chemical Society (American Chemical Society (ACS)) খণ্ড 123 (18): 4370–4371. doi:10.1021/ja015717g. ISSN 0002-7863. PMID 11457218.\n↑ "MacMillan Awarded Sloan Research Fellowship". California Institute of Technology. August 2002. https://www.caltech.edu/about/news/macmillan-awarded-sloan-research-fellowship-594। আহৰণ কৰা হৈছে:6October 2021.\n↑ "Caltech Faculty Awards and Honors 2004–2005". California Institute of Technology. Archived from the original on 11 August 2011. https://web.archive.org/web/20110811133849/http://annual-report.caltech.edu/documents/21-ar_04_05_awards.pdf। আহৰণ কৰা হৈছে: 20 June 2012.\n↑ "New Fellows 2012". Royal Society. http://royalsociety.org/about-us/fellowship/new-fellows-2012/। আহৰণ কৰা হৈছে: 20 June 2012.\n↑ "David W.C. MacMillan" (en ভাষাত). American Academy of Arts & Sciences. https://www.amacad.org/person/david-wc-macmillan। আহৰণ কৰা হৈছে: 15 June 2020.\n↑ "Professor David William Cross MacMillan FRS, CorrFRSE – The Royal Society of Edinburgh" (en-GB ভাষাত). The Royal Society of Edinburgh. https://www.rse.org.uk/fellow/david-macmillan/.\n↑ "Past Recipients of the Harrison Howe Award". https://www.sas.rochester.edu/chm/howe/past.html। আহৰণ কৰা হৈছে:7October 2021.\n↑ "The Society of SynthRyoji Noyori Prize Recipients" (ja ভাষাত). Society of Synthetic Organic Chemistry, Japanwww.ssocj.jp. https://www.ssocj.jp/english/NoyoriPrize/recipients.html। আহৰণ কৰা হৈছে:2November 2017.\n"https://as.wikipedia.org/w/index.php?title=ডেভিদ_মেকমিলান&oldid=319601"ৰ পৰা অনা হৈছে\nএই পৃষ্ঠাখন ২৮ এপ্ৰিল, ২০২২ তাৰিখে ১৭:৫৮ বজাত অন্তিম সংশোধন কৰা হৈছিল।


কোন বাটে অসমীয়া গান? - (বৰ্ণালী বৰুৱা দাস) - মুক্ত চিন্তা\nকোন বাটে অসমীয়া গান? - (বৰ্ণালী বৰুৱা দাস)\nলঘু সংগীত বা জনপ্ৰিয় গীতৰ দ্বাৰা এখন সমাজ বা এটা জাতিক যি কোনো যুগ মুহূৰ্তত যিমান ভালকৈ চিনিব পাৰি আন একো শিল্পৰূপেৰেই তেনেকৈ চিনিব নোৱাৰি। কথাটো বুজিবলৈ আমি যিকোনো জাতিৰ যিকোনো এক যুগ মুহূৰ্তৰ লঘু সংগীতলৈ চকু দিব পাৰোঁ। লঘু সংগীত বোলোঁতে লোক-সংগীত আৰু ধ্ৰুপদী বা শাস্ত্ৰীয় সংগীতক বাদ দি আন জনপ্ৰিয় সংগীতৰ কথা ক’ব খুজিছো, যাক আমি সাধাৰণতে আধুনিক গীত বুলি কওঁ। তাত লোক-সংগীতৰ প্ৰভাৱ পৰিব পাৰে বা শাস্ত্ৰীয় সংগীতৰো প্ৰভাৱ পৰিব পাৰে। কিন্তু সি লোক-সংগীত বা শাস্ত্ৰীয় সংগীত নহয়। উদাহৰণস্বৰূপে বিহুৰ সুৰৰ আধাৰত সৃষ্টি কৰা কোনো এটা গীত বা কোনো এটা ৰাগভিত্তিক গীতো আধুনিক গীতেই। সেই অৰ্থতেই ৰবীন্দ্ৰ সংগীত, জ্যোতি সংগীত আদিও সেই যুগ মুহূৰ্তৰ আধুনিক গীত। সেইসমূহৰ সুকীয়া কিছুমান বৈশিষ্ট্যৰ ওপৰত ভিত্তি কৰি পাছৰ সময়ত স্ৰষ্টাৰ নামানুসৰি এক সুকীয়া ধাৰা বুলি অভিহিত কৰা হৈছে। আৰু এই যে এক সুকীয়া ধাৰা বুলি অভিহিত হৈছে, সেইটোও আৰোপিত নহয়। সময়ৰ গতিধাৰাত এনেকুৱা গীতে এক ধাৰা বুলি চিহ্নিত হোৱাৰ যোগ্যতা অৰ্জন কৰিছে অৱধাৰিতভাবে। সেই প্ৰসংগ পাছলৈ থৈ আমি বৰ্তমান ক’ব খোজা কথাটো হ’ল যে ধাৰাৰূপে চিহ্নিত হ’লেও এই গীতসমূহ সেই সেই সময়ৰ আধুনিক গীত‌েই, যাক আমি লঘু সংগীতৰ বিভাগটোত ৰাখোঁ। আৰু এই ধাৰাৰূপে চিহ্নিত হোৱা গীতসমূহলৈ চালেই আমি প্ৰথমে কোৱা কথাটোৰ সত্যসত্য নিৰূপণ কৰিব পাৰিম। কথাটো আছিল যে লঘু সংগীত বা জনপ্ৰিয় গীতৰদ্বাৰাই এখন সমাজৰ বা এটা জাতিৰ সেই মুহূৰ্তৰ সমাজখনক আমি আটাইতকৈ ভালকৈ চিনিব পাৰোঁ। ইয়াত আটাইতকৈ শব্দটোত বিশেষভাৱে গুৰুত্ব দি ব’ল্ড আখৰেৰে লিখা হৈছে। কাৰণ সমাজ বা জাতিক আন শিল্পৰূপবোৰেৰেও চিনিব পাৰি। চিনেমা, সাহিত্য, নাটক, চিত্ৰ, এই সকলোবোৰতেই আমি সমাজখনৰ সাংস্কৃতিক অৱস্থানটো নিৰ্ণয় কৰিব পাৰোঁ নিশ্চয়! কিন্তু এইসমূহ চিত্ৰৰূপ ইমান সহজ-বিস্তৃত নহয়, যিমানখিনি জনপ্ৰিয় লঘু সংগীতৰ ক্ষেত্ৰত আমি দেখোঁ। চিনেমা এখন নিৰ্মাণ কৰা যথেষ্ট ব্যয়বহুল আৰু সময়সাধ্য কাৰবাৰ। আনকি যাৰ ওচৰলৈ সি যাব, সেই গ্ৰহিতা অৰ্থাৎ দৰ্শকেও তাৰ বাবে সময় আৰু আগ্ৰহ খৰচ কৰিব লাগিব। মৌখিক সাহিত্যক বাদ দি লিখিত সাহিত্যৰ বাবেও গ্ৰহিতা অৰ্থাৎ পাঠকৰ সাক্ষৰতাৰ কথাটো পূৰ্বচৰ্ত। কিন্তু গানৰ ক্ষেত্ৰত সেইটো নহয়। নিজৰ ন্যূনতম আয়োজন নোহোৱাকৈও শ্ৰোতাৰ কাণলৈ গান এটা যাব পাৰে। সি লাগিলে কোনোবা অত্যুৎসাহী প্ৰতিবেশীৰ উচ্চগ্ৰামৰ মিউজিক ছিষ্টেমৰপৰা ভাহি অহা সংগীতপ্ৰীতিৰ নিদৰ্শনেই হওক, সভা-সমিতি, পূজা-পাৰ্বণ, ৰাজহুৱা পৰিবহণ আদিৰপৰা ভাহি অহা সংগীতেই হওক, গান এটা শ্ৰোতাৰ কাণলৈ অনিচ্ছাকৃতভাৱেও যাব পাৰে। নিজৰ ইচ্ছাৰে কৰা আয়োজনৰ কথাটো বেলেগেই। আৰু এই সহজলভ্যতা বা সহজ-বিস্তৃতিৰ বাবেই কোনবোৰ গাননো ঠিক এক যুগ মুহূৰ্তত এখন সমাজৰপৰা সৃষ্টি হৈ আছে সি সেই সমাজখনৰ সেইখিনি সময়ৰ সাংস্কৃতিক অৱস্থানটো আনবোৰ শিল্পৰূপতকৈ অধিকভাৱে প্ৰকট কৰিবলৈ সক্ষম।\nগতিকে জনপ্ৰিয় সংগীতৰ ইতিহাসৰপৰাই আমি সমাজ এখনৰ সমাজ-সাংস্কৃতিক ইতিহাসো অধিক সহজে অধ্যয়ন কৰিব পাৰোঁ। ‘বাসনা উৰ্বসী বিবসনা’ হোৱাৰপৰা কোন বাটেৰেনো আহি অসমীয়া গানে ‘কাপোৰৰ জাপেৰে ঢাকি-ঢুকি থোৱা হেৰিখন চাবলৈ মন যোৱা’ৰ পৰ্যায় পালেহি তাক জানিবলৈ জনপ্ৰিয় অসমীয়া গানৰ ইতিহাস আমি মেলিবই লাগিব। আৰু কেবল গানৰ কথাই নহয়, গানৰ সুৰ সংৰচনালৈ কেনেকুৱা বিবৰ্তন আহিছে, সময়ৰ লগে লগে গায়কীৰ সূক্ষ্ম পৰিবৰ্তনবোৰ কেনেকুৱা, কোনটো সামাজিক পৰিবেশৰ সাৰ-পানীৰপৰা পুষ্টি অৰ্জন কৰি কোনবোৰ লঘু সংগীত জনপ্ৰিয় হৈছিল আৰু হৈছে, সেই কথা জানিবলৈকে এই ইতিহাস চৰ্চাৰ প্ৰয়োজন।\nদুখৰ বিষয়, অসমত জনপ্ৰিয় বা লঘু সংগীতৰ ইতিহাস বিশ্লেষণৰ তেনে কোনো প্ৰয়াসেই চকুত নপৰে। শেহতীয়াভাৱে অৱশ্যে সুগায়ক তথা লেখক লোকনাথ গোস্বামীয়ে ‘অসমীয়া আধুনিক গীতৰ ইতিহাস’ নামৰ সংকলন এখন পাঠকলৈ আগ বঢ়াই দিছে। কিতাপখনত আধুনিক গীতৰ বিবৰ্তনৰ ইতিহাস বিধৃত হৈছে নে নাই হোৱা সেই বিষয়ে এই লেখিকা জ্ঞ‌াত নহয়। যি নহওক, ইয়াৰ বাহিৰে এই বিষয়ৰ তেনে কোনো সচেতন প্ৰয়াস চকুত নপৰে। অসমীয়া আধুনিক গানৰ বিষয়ে কোনোবাই লিখিবলৈ ল’লেও খুব বেছি, হায় হায় অসমীয়া গানৰ কি দুৰ্দশা হ’ল বুলি ভূপেন হাজৰিকা, জয়ন্ত হাজৰিকা, খগেন মহন্ত বা ৰুদ্ৰ বৰুৱাৰ দুটামান গানৰ উদ্ধৃতিৰে এক মোহাবিষ্ট অতীত ৰোমন্থনতেই কাম সমাপ্ত কৰা হয়। অৱক্ষয়ৰ কাৰণ অনুসন্ধানৰ প্ৰয়াসটো দূৰৰে কথা। বহু ক্ষেত্ৰত এই ৰোমন্থনকাৰীসকলে যে নিজৰ বিশেষ আয়োজনেৰে আৰু মনোযোগেৰে সেই উদ্ধৃত কৰা গানসমূহো শুনে তাতো সন্দেহ আছে। কাৰণ তেনে দুই-তিনি শাৰীৰ উদ্ধৃতিৰ মাজতেই দুই-তিনিটা শব্দৰ ইফাল-সিফাল প্ৰায়েই থাকে। আকৌ এই দুৰ্দশাৰ দিনত ক’ৰবাত যদি কিবাকৈ ভাল সৃষ্টি হৈছেও, তাৰ খবৰ ৰাখিবলৈকো তেনে আলোচকৰ আহৰি নাই। গতিকে এই কথা কোৱা বাহুল্য নহয় যে সুস্থ আলোচনা-সমালোচনাৰ অভাৱেও অসমীয়া লঘু সংগীতৰ আজিৰ এই অৱক্ষয়িত ৰূপটো পোৱাত অৰিহণা যোগাইছে।\nকিন্তু, ‘অৱক্ষয়িত ৰূপ’ বুলি যে ক’লো? এইটোও অতীতৰ মোহমুগ্ধতা আৰু নতুনক গ্ৰহণ কৰিব নোৱৰা ৰক্ষণশীল প্ৰতিক্ৰিয়াই নেকি? সকলোলৈকে পৰিবৰ্তন আহিছে, গানলৈ নাহিব কিয়? এই যুক্তিৰে নতুনকৈ নিৰ্মিত এটা তত্ত্বও আজিকালি আগ বঢ়াই দিয়া হৈছে। সেইসকলে ক’ব খোজে যে এনেকৈ ‘অসমীয়া আধুনিক গানৰ সাম্প্ৰতিক অৱক্ষয়’ বোলা ধাৰণাটো এটা ‘জাতীয়তাবাদী ক্লিচ্ছে’। আচলতে এই যুক্তিৰে অৱক্ষয়ক অৱক্ষয় নুবুলি তেওঁলোকেও এই অৱক্ষয়িত সংস্কৃতিৰ সংৰক্ষণ আৰু প্ৰসাৰতহে হাত উজান দিছে।\nএই কথা সত্য যে হাজাৰ ঐশ্বৰ্যশালী হ’লেও সেই অতীতক খামুচি সংস্কৃতি কেতিয়াও একে ঠাইতে ৰৈ নাথাকে। বিশেষকৈ আমি যাক ‘আধুনিক’ শব্দটোৰে বিভূষিত কৰিছো সি প্ৰকৃতাৰ্থত আধুনিকতা অৰ্জন কৰাটো বাঞ্ছনীয়। আৰু সেই কাৰণতেই সম্ভৱ অসমীয়া আধুনিক গানত অলপ হুলস্থূলীয়া বাদ্যযন্ত্ৰৰ সংযোগ ঘটিছে। ৰক্, পপ্, ব্লুজৰ সুৰৰ আমদানি কৰা হৈছে। কিন্তু কেৱল এইবোৰৰ সংযোগৰ বাবেই এই গীতবোৰক আমি আধুনিক বুলি ক’ম নে? বা আনধৰণেৰে প্ৰশ্নটো সুধিলে এনেকুৱা হ’ব, যিবোৰ গীতক আমি এতিয়া আধুনিক আখ্যা দিছো, সেইবোৰ সঁচা অৰ্থত আধুনিক নে? সকলোলৈকে পৰিবৰ্তন আহিছে, গানলৈ কিয় নাহিব বুলি যে কৈছো, সঁচাকৈয়ে তেনে কিবা পৰিবৰ্তন আহিছে জানো গানলৈ? কথা, সুৰ, গায়কী, এই সকলো মিলি? নে এতিয়াও গানত সেই লাহী কঁকাল ভঙা ভন্টীজনী নহ’লেই নহয়? নে প্ৰেমত পৰি নিশা টোপনি নহা কথাষাৰৰ বাহিৰে আৰু বেলেগ কথা নায়েই? আৰু বেলেগ ভাব, বেলেগ কথা, বেলেগ আংগিক যদি নায়েই, আনকি সুৰটোতো পৰিচিত বিহুনামৰ সুৰ সানিবই লাগিব, তেন্তে সি আধুনিক হ’ল কেনেকৈ? তাক আধুনিক বোলাবলৈ অলপমান ৰক্, পপ্, ৰেপ মিহলাই দিলেই হৈ যাব নে? আমোদজনকভাৱে ‘ৰেপ-বিহু’ নামেৰে নিজে আধুনিক ধাৰাৰ সৃষ্টি কৰিব খোজা গায়কেও আকৌ সেই লাহী কঁকালৰ ভন্টীজনীক আধুনিক হ’বলৈ কোনোমতেই নিদিয়ে। কথাটো এনেকুৱা, - আধুনিকতাৰ নামত মই ৰেপ্ গাম, পপ্ গাম, ৰক্ গাম যি গাম গাম, তুমি পিছে ভন্টী অকণো সলনি হ’ব নোৱাৰিবা। ডিস্ক’ নানাচিবা, জিনছ্ নিপিন্ধিবা। হাতত জেতুকা ল’বা, মুখত কেঁচা হালধি সানিবা, চুলি দীঘলকৈ ৰাখিবা, তাক মণিচালেৰে ধুবা। মুঠতে তুমি অপৰিবৰ্তনীয় হৈ থাকিবা। আৰু এই অপৰিবৰ্তনীয় হৈ থকাৰ মানসিকতাক আমি আধুনিক বুলি মানি ল’ব লাগিব একমাত্ৰ অকণমান অপভ্ৰংশিত ৰেপৰ সুৰ সংযোজনৰ বাবেই!!! আনহাতে, এচাম ‘ৰুচিশীল অসমীয়াৰ’ বাবে এইবোৰ একো সমস্যাই নহয়। চেংমৰা, ঢেঁকীয়া, পাতত দিয়া ডঁৰিকণা, চেৱা দিয়া বৰা চাউল, শ’লে-মূলে ৰান্ধি খুওৱা, ‘মাটিৰ গোন্ধে’ মলমলাই থকা গানতো আৰু সমস্যা হ’ব পাৰে নে? সেইকাৰণেই ‘মাটিৰ গোন্ধ’ বজাৰত বিক্ৰী কৰিবলৈ বেপাৰীসকলে ভাল পায়।\nপাহৰিলে নহ’ব যে গ্ৰাহকৰ বিপুল চাহিদাৰ সেই ‘মাটিৰ গোন্ধৰ’ হাত ধৰিয়েই বাঁহৰ চুঙাৰ দৈৰে খোৱা এবাতি চিৰা আৰু তপিনা ডাঙৰ ছোৱালীৰ জুতি একে হৈ পৰিছিল। সেই জুতি লৈ লৈ এটা সময়ত সেই জুতিয়েই অসমীয়া আধুনিক গানৰ একমাত্ৰ গানৰ ভাষা হৈ পৰেগৈ। ‘মাটিৰ গোন্ধ’ৰ লগত মিহলি হৈ অহা ‘অশ্লীলতা’খিনি তেতিয়া সমস্যা হয়হি। ‘অশ্লীলতা’ বুলি চিনাক্ত কৰা বস্তু নাথাকিলেই বাকীবোৰ সকলো চলি যাব - এই মানসিকতা অৰ্জন কৰি আধুনিক গানৰ নামত পুৰণি ঘেৰঘেৰীয়া ৰেকৰ্ডখনকে বজাই থকা হয়।‘অৱগুন্ঠন গুচোৱা হে প্ৰিয়া, দেখি শাঁত পৰক এই হিয়া, হৰিণী নয়ন দুটিৰে প্ৰাণৰ মদিৰা বাকী দিয়া’—এনেকুৱা কথাৰ গান এটাও অত্যাধুনিক বাদ্য-যন্ত্ৰ আৰু ৰক্ পপ্ আদিৰ সুৰৰ সংযোগে প্ৰকৃতাৰ্থত আধুনিক কৰি তুলিব নে? সন্দেহ নাই যে এনেকুৱা গীতবোৰক তথাকথিত ৰুচিশীল মহলে এক সুন্দৰ প্ৰেমৰ গীত বুলি, লগতে আধুনিক গীত বুলি স্বীকৃতি দিব। পিছে কোন আধুনিক প্ৰিয়াইনো এনেকৈ অৱগুণ্ঠনৰ আঁৰ কৰি ৰাখে নিজকে? কোনোবা গীতিকাৰক লিখাৰ প্ৰেৰণা দিবলৈকে ওৰণিয়ে-বাৰণিয়ে মুখ ঢাকি ৰখা ‘প্ৰিয়া’ এজনীক আমি আধুনিক বুলিমেই বা কিয়? সেই তাহানিৰেপৰা ব্যৱহাৰ কৰি কৰি জৰাজীৰ্ণ হোৱা শব্দ আৰু চিত্ৰৰে নিৰ্মিত এনেকুৱা গানকেই আমি এতিয়াও আধুনিক বুলি ক’ব লগাটোৰ সমান দুৰ্ভাগ্য আৰু আছে কি? গতিকে অসমীয়া আধুনিক গানৰ সমস্যাটো এতিয়া এক কথাত ক’বলৈ গ’লে আধুনিকতা অৰ্জন কৰিব নোৱৰাটোহে। জনপ্ৰিয় আধুনিক গানে প্ৰকৃতাৰ্থত আধুনিকতা অৰ্জন নকৰি পুৰণি ৰেকৰ্ডখন বজাই থকালৈকে মাজে মাজে ‘হেৰি’ৰ দৰে বাজে বস্তু আহি থাকিব।\nপিছে দুখৰ বিষয়, গল্প-কবিতা-চিনেমা আদিক লৈ সদা-সচেতন লোকেও, আনহে নালাগে এইবোৰৰ একেবাৰে নিৰ্দয় আৰু অনুপুংখ বিশ্লেষণ কৰা লিখকেও সংগীতৰ ক্ষেত্ৰত নিৰৱতা আৰু নিৰুদ্বিগ্নতা দেখুৱায়। কোনো ভাল কামৰো প্ৰশংসা নাই, বেয়া কামৰ বাবেও উদ্বেগ নাই। নতুনত্বৰ নামত বাছ-বিচাৰ নোহোৱাকৈ আদৰি লোৱা খন্তেকীয়া জনপ্ৰিয়তাৰ শীৰ্ষবিন্দুত আৰোহণ কৰা কিছুমান গানৰ সমালোচনা কৰি বিপদ চপাই লোৱাৰ পক্ষপাতী নহয় এইসকল লেখক। আনকি কেতিয়াবা অতিকে নিম্ন মানৰ গানৰো তেওঁলোক উৎসাহী সমৰ্থকহে হৈ পৰে। আৰু তেনে সমৰ্থনৰ নায্যতা প্ৰদান কৰা হয়, ‘গানটো শুনি মোৰ ভাল লাগিছে’ - এই উক্তিৰে। অথচ গল্প-কবিতা-চিনেমা আদিৰ ক্ষেত্ৰত বহুজনৰ ‘ভাল লগা’ক আওকাণ কৰিও তাৰ যথোচিত সমালোচনা কৰিবলৈ তেওঁলোকে দ্বিধাবোধ নকৰে। (কৰা উচিতো নহয়।)\n‘গানটো শুনি মোৰ ভাল লাগিছে’ - এই উক্তিয়েই গান এটাক ভাল গান বুলি ক’ব পৰাকৈ যথেষ্ট নহয়। কাৰণ সুৰৰ এটা প্ৰচণ্ড শক্তি আছে। এই শক্তিৰ জোৰতেই অতি নিকৃষ্ট কথাইও পাৰ পাই যাব পাৰে। গান শুনাটোৱেই এটা সামগ্ৰিক কাৰবাৰ। কেৱল সুৰ আৰু গায়কৰ কণ্ঠই সকলো নহয়। নহ’লে ধুনীয়া সুৰত বান্ধি ভাল কণ্ঠৰে কেৱল তা না না না, লা লা লা বুলি গাই থকাকো আমি গান বুলিলোহেতেন। নাইবা যন্ত্ৰ-সংগীতেই আমাৰ বাবে যথেষ্ট হ’লহেঁতেন। তাকে নকৰি আমি গান শুনো কিয়? গান হ’বলৈ হ’লে অন্ততঃ তাত কথা আৰু সুৰ এই দুটা বস্তু থাকিব লাগিব। লগতে লয়, তাল, ছন্দ, এই সকলোবোৰৰ সামগ্ৰিক ৰূপ এটাই গান হৈ আমাৰ কাণত প্ৰবেশ কৰে। সন্দেহ নাই যে এই সামগ্ৰিক ৰূপটোৱে সকলোৰে মগজুত একে প্ৰতিক্ৰিয়া বা হৃদয়ত একে অনুৰণন নোতোলে। তথাপি এটা ভাল গান হ’বলৈ হ’লে সি এটা সামগ্ৰিকতাৰ স্তৰত উৰ্ত্তীৰ্ণ হ’বই লাগিব। আৰু আধুনিক গান বুলি ক’বলৈ সেই সামগ্ৰিকতাৰ সৈতে যোগ হ’ব লাগিব সঁচা অৰ্থত আধুনিকতাৰ চাপ। ‘তোমাৰ ভাবনাত ৰাতি টোপনি নহা’ প্ৰেমৰ গান নিৰ্দয়ভাৱে দলিয়াই দিব পৰাৰ ক্ষমতা থাকিব লাগিব। প্ৰেমৰ গানেই হওক। কিন্তু তাতো নতুন আংগিক, নতুন দৰ্শন নানিলে নহ’ব।\nপিছে সেই নতুন আংগিক, নতুন দৰ্শন ওপৰৰপৰা সৰি নপৰে। তাৰ বাবে সাধনা লাগিব। সাধনা মানে কেৱল ‘সা ৰে গা মা পা’য়েই নহয়। সাধনা মানে অধ্যয়ন। নতুনত্বৰ বাবেও গানৰ ইতিহাস জানিব লাগিব। সামাজিক-সাংস্কৃতিক আৰু আৰ্থ-ৰাজনৈতিক পৰিবেশক নজনাকৈ ভাল আধুনিক গান সৃষ্টি হ’ব নোৱাৰে। সমাজ পৰিবৰ্তনৰ আহিলা হোৱা গানতো সৃষ্টি নহয়েই, আনকি আধুনিক প্ৰেমৰ গানো সৃষ্টি নহয়।\nবিষয় অসমীয়া আধুনিক গীত\nNo Comments : "কোন বাটে অসমীয়া গান? - (বৰ্ণালী বৰুৱা দাস)"


ৱিণ্ড'জ - অসমীয়া ৱিকিপিডিয়া\n(মাইক্ৰ’চফ্ট উইণ্ডোজৰ পৰা পুনঃনিৰ্দেশিত)\nমাইক্ৰ'চফ্ট ৱিণ্ড'জ বা ৱিণ্ড'জ মাইক্ৰচফ্ট প্ৰতিষ্ঠানে নিৰ্মাণ আৰু বিক্ৰী কৰা কেইবাটাও লৈখিক অপাৰেটিং চিষ্টেমৰ গোটৰ নাম।\nনৱেম্বৰ ২০, ১৯৮৫ (1985-11-20) (৩৫ বছৰ পূৰ্বে), ৱিণ্ড'জ ১.০ ৰূপে\n১৯৮৫ চনত মাইক্ৰচফ্টে লৈখিক অপাৰেটিং চিষ্টেমসমূহৰ বৰ্দ্ধিত জনপ্ৰিয়তাৰ প্ৰতি লক্ষ ৰাখি 'ৱিণ্ড'জ' নামৰ এটি লৈখিক অপাৰেটিং চিষ্টেম, এম-এচ ড'চৰ পাছত মুক্তি প্ৰদান কৰিলে। ৱিণ্ড'জ কম্পিউটাৰ জগতৰ সৰ্বাধিক জনপ্ৰিয় অপাৰেটিং চিষ্টেম হৈ পৰিল। পিচে স্মাৰ্ট ফোনৰ জনপ্ৰিয়তাই এণ্ড্ৰইডক ৱিণ্ড'জতকৈ অধিক জনপ্ৰিয় কৰি তুলিলে আৰু ৱিণ্ড'জৰ বিক্ৰী এণ্ড্ৰইডৰ তুলনাত প্ৰায় এক চতুৰ্থাংশ হৈ পৰিল। পিচে ফোন জগতক বাদ দিলে বৰ্তমানেও ব্যক্তিগত পৰিকলন যন্ত্ৰ (পাৰ্চনেল কম্পিউটাৰ)ৰ সৰ্বাধিক জনপ্ৰিয় অপাৰেটিং চিষ্টেম।\nবৰ্তমানে ৱিণ্ড'জ ১০, ৱিণ্ড'জ ১০ ম'বাইল আদি ৱিণ্ড'জৰ জনপ্ৰিয় সংস্কৰণ।\n1 সংস্কৰণসমূহৰ বুৰঞ্জী\n1.1 প্ৰাৰম্ভিক সংস্কৰণসমূহ\n1.2 ৱিণ্ড'জ ৩.x\n1.3 ৱিণ্ড'জ ৯x\nসংস্কৰণসমূহৰ বুৰঞ্জীসম্পাদনা কৰক\nপ্ৰাৰম্ভিক সংস্কৰণসমূহসম্পাদনা কৰক\n১৯৮১ চনত চেচ বিচপৰ বৰঙনিৰে, ১৯৮৩ চনত ৱিণ্ড'জ ১.০ৰ কথা ঘোষণা কৰা হ'ল। পিচে ই মুক্তি পালে ১৯৮৫ চনতহে। ই এপলৰ অ-এছৰ তুলনাত অধিক জনপ্ৰিয়তা লাভ কৰিব নোৱাৰিলে। ই এক পূৰ্ণ অ-এছ নহয়, এম-এছ ড'চৰ বৰ্দ্ধিত সংস্কৰণহে। এই সংস্কৰণত Calculator, Calendar, Cardfile, Clipboard viewer, Clock, Control Panel, Notepad, Paint, Reversi, Terminal আৰু Write প্ৰদান কৰা হৈছিল।\n১৯৮৭ চনত ৱিণ্ড'জ ২.০ই মুক্তি লাভ কৰিলে। ই পূৰ্বৰ সংস্কৰণতকৈ অধিক জনপ্ৰিয় হ'ল। ৱিণ্ড'জ ২.০ত এটি ৱিণ্ড'ৰ ওপৰত আন ৱিণ্ড' খুলিব পৰা সুবিধা কৰা হ'ল। এই সুবিধাৰ স্বত্বক লৈ এপলে মাইক্ৰ'চফ্টৰ বিৰুদ্ধে আইনৰ কাষ চাপিলে। ৱিণ্ড'জৰ এই সংস্কৰণে জটিলতৰ চাবি ফকলৰ চুটিপথ আৰু বৰ্দ্ধিত মেমৰি ব্যৱহাৰ কৰিছিল।\nৱিণ্ড'জ ২.১ দুই সংস্কৰণত মুক্ত কৰা হ'ল। এই সংস্কৰণসমূহ বেলেগকৈ ইনষ্টল নকৰি এম-এছ ড'চৰ লগতে ব্যৱহাৰ কৰিব পৰা গৈছিল।\nৱিণ্ড'জৰ এই প্ৰাৰম্ভিক সংস্কৰণসমূহত কিমান দূৰলৈকে অপাৰেটিং চিষ্টেমৰ বৈশিষ্ট্য আছে, সেয়া চৰ্চাৰ বিষয়।\nৱিণ্ড'জ ৩.xসম্পাদনা কৰক\nৱিণ্ড'জ ৩ বাণিজ্যিকভাৱে প্ৰথম সফল ৱিণ্ড'জৰ সংস্কৰণ। ১৯৯০ চনত মুক্ত এই সংস্কৰণৰ ছমাহত ২ মিলিয়ন প্ৰতিলিপি বিক্ৰী হৈছিল। এই সংস্কৰণৰ বাবে চি প্ৰগ্ৰামিং ভাষাৰ পৰা এচেম্ব্লি ভাষালৈ বহুতো সংকেত অনুবাদ কৰা হৈছিল। এই সংস্কৰণে 'প্ৰটেক্টেড ম'ড'ৰ সুবিধা প্ৰদান কৰিছিল।\n১৯৯২ চনত ৱিণ্ড'জ ৩.১ আৰু ৱিণ্ড'জ ফৰ ৱৰ্কগ্ৰুপ/ৱিণ্ড'জ ৩.১১ মুক্ত হ'ল।\nৱিণ্ড'জ ৩.২ পূৰ্বৰ সংস্কৰণৰ চীনা ভাষাৰ সংস্কৰণৰ উন্নত ৰূপ। এই সংস্কৰণ কেৱল চীনা ভাষাতহে উপলব্ধ আছিল, কাৰণ এই সংস্কৰণত কেৱল চীনা লিপিৰ জটিল চিহ্নবোৰৰ ব্যৱহাৰহে উন্নত কৰা হৈছিল, আৰু আন তেনে ধৰণৰ সুবিধা আগ বঢ়োৱা হৈছিল।\nৱিণ্ড'জ ৯xসম্পাদনা কৰক\n↑ "Lesson2- Windows NT System Overview". Microsoft TechNet. Microsoft. http://technet.microsoft.com/library/cc767881.aspx। আহৰণ কৰা হৈছে: November 25, 2014.\n↑ "Listing of available Windows7language packs". Msdn.microsoft.com. http://msdn.microsoft.com/goglobal/ee461121#AvailableLanguagePacks। আহৰণ কৰা হৈছে: April 5, 2014.\n↑ "App packages and deployment (Windows Store apps) (Windows)". Msdn.microsoft.com. http://msdn.microsoft.com/en-us/library/windows/apps/hh464929.aspx। আহৰণ কৰা হৈছে: April 5, 2014.\n↑ "The Unusual History of Microsoft Windows". http://inventors.about.com/od/mstartinventions/a/Windows.htm?rd=1। আহৰণ কৰা হৈছে: April 22, 2007.\n↑ "The Apple vs. Microsoft GUI Lawsuit". 2006. http://lowendmac.com/orchard/06/apple-vs-microsoft.html। আহৰণ কৰা হৈছে: March 12, 2008.\n↑ "Apple Computer, Inc. v. MicroSoft Corp., 35 F.3d 1435 (9th Cir. 1994)". http://home.earthlink.net/~mjohnsen/Technology/Lawsuits/appvsms.html। আহৰণ কৰা হৈছে: March 12, 2008.\n↑ "Chronology of Personal Computer Software". http://www.islandnet.com/~kpolsson/compsoft/soft1991.htm.\n↑ "Microsoft Company". http://www.thocp.net/companies/microsoft/microsoft_company.htm.\n↑ "Microsoft Windows Simplified Chinese 3.2 Upgrade Is Available". Microsoft. October 30, 2003. http://support.microsoft.com/default.aspx?scid=kb;en-us;129451। আহৰণ কৰা হৈছে: September 4, 2009.\n"https://as.wikipedia.org/w/index.php?title=ৱিণ্ড%27জ&oldid=237367"ৰ পৰা অনা হৈছে\nশেষ সম্পাদনা কৰা হৈছে 11 June 2020 তাৰিখে 04:08 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=41628।


অনিতা কুপ্পুস্বামী - অসমীয়া ৱিকিপিডিয়া\nতামিল লোকশিল্পী, কৰ্ণাটক\nগায়িকা, গীতিকাৰ, লিখক\nঅনিথা কুপ্পুস্বামী (ইংৰাজী: Anitha Kuppusamy) এজন তামিল লোক-সংগীত আৰু কৰ্ণাটক সংগীতশিল্পী আৰু টেলিভিচন হোষ্ট তেওঁৰ 'নাতুপুৰা পট্টু' নামত পৰিচিত, যি এটা 'তামিল লোকশিল্প'। অনিতা অলপ বয়সৰ পৰাই গায়ক হোৱাৰ আগ্ৰহী আছিল। গান গোৱাৰ উপৰিও অনিতা ভালেমান টেলিভিচন ৰিয়েলিটি শ্ব'ত বিচাৰক হিচাপে দায়িত্ব পালন কৰিছিল। অনিতা ৰন্ধা কাৰ্য্যৰ বিষয়ত কিছুমান গ্ৰন্থ ৰচনা কৰিছে আৰু টিভিত কুকাৰি (ৰন্ধা) শ্ব' পৰিৱেশন কৰিছে।\n3.1 লোক এলবাম\n3.2 চলচ্চিত্ৰত নেপথ্য কণ্ঠশিল্পী হিচাপে\nঅনিতা বেংগালুৰুত জন্মগ্ৰহণ কৰিছিল আৰু 'মেট্টুপলায়মত' ডাঙৰ-দীঘল হৈছিল। তেওঁ সৰু কালৰ পৰাই সংগীত তথা গানত আগ্ৰহী আছিল আৰু তেওঁৰ পৰিয়ালক সংগীতশিল্পী হিচাপে তেওঁৰ পেচা অনুসৰণ কৰিবলৈ স্বীকাৰ কৰিছিল। তেওঁ সংগীতত বি.এ. কইম্বাতুৰৰ 'অবিনাশী লিঙ্গাম কলেজৰ' পৰা পাচ কৰে। অনিতা চেন্নাইৰ মাদ্ৰাজ বিশ্ববিদ্যালয়ত যোগদান কৰে আৰু কৰ্ণাটিক সংগীতত এম.এ. লয়।\nতেওঁৰ মাদ্ৰাজ বিশ্ববিদ্যালয়ৰ সহপাঠী পুষ্পভনাম কুপ্পুস্বামীৰ লগত সাক্ষাৎ কৰিছিল আৰু সিহঁত বিভিন্ন প্ৰতিযোগিতা তথা কনচাৰ্টত একেলগে গান গোৱা আৰম্ভ কৰিছিল। শেষ লৈকে এই দম্পতীৰ বিবাহ হয়। তেওঁ তেওঁৰ স্বামী পুষ্পভনাম কুপ্পুস্বামীৰ পৰা এটা তামিল লোকশিল্পী "নট্টুপুৰ পট্টু" শিকিছিল।\nঅনিতাৰ মূল লক্ষ্য আছিল তামিল লোকশিল্প, "নট্টুপুৰা পট্টু"ত। তেওঁৰ স্বামী পুষ্পভনাম কুপ্পুস্বামীৰ লগত তেওঁ ভাৰত আৰু বিদেশত প্ৰায় ৩,০০০ কনচাৰ্ট কৰিছে।\nঅনিতা এইড্‌ছ, যৌতুক, ধূমপান, মদ্যপান, মহিলা শিশু হত্যাকাণ্ড, শিশুশ্ৰম, মহিলাৰ বাবে শিক্ষাৰ গুৰুত্ব আৰু স্তন্যপানৰ বিষয়ত বিশেষভাৱে সচেতনতা সৃষ্টি কৰিবলৈ তেওঁৰ গীতত সামাজিক বাৰ্তাবিলাক একত্ৰিত কৰিছে।\nইয়াৰ আগত অনিতাৰ লক্ষ্য আছিল মূলধাৰাৰ প্লেব্যাক গায়ক হৈ উঠা। কিন্তু কনচাৰ্টৰ বাবে তেওঁৰ ওচৰা-উচৰি ভ্ৰমণৰ কাৰণে তেওঁ প্লেব্যাক গীতত মনোনিৱেশ কৰিব লোৱাৰিছিল।\nলোক এলবাম[সম্পাদনা কৰক]\nআদিয়াথি ডাঞ্চ ডাঞ্চ\nচলচ্চিত্ৰত নেপথ্য কণ্ঠশিল্পী হিচাপে[সম্পাদনা কৰক]\nভাল্লি ভাৰা পোৰা "পন্নু ৰমবা জৰুথান" কে. এচ. মনি অইল পুষ্পভনম কুপ্পুস্বামী\nআৰাছিয়াল "আৰাছিয়াল আৰাছিয়াল" বিদ্যা সাগৰ পুষ্পভনম কুপ্পুস্বামী\nকৰিছাকত্তু পুভ "কুছানূৰু" ইলায়াৰাজা পুষ্পভনম কুপ্পুস্বামী\nঅনিতা পুষ্পভানম কুপ্পুস্বামীৰ লগত বিবাহ কৰিছিল সিয়ো এজন গায়ক তথা এই দম্পতীৰ দুজনী ছোৱালী পল্লবী আগৰৱাল এজন ডাক্তৰ আৰু মেহা।\nতেওঁ ২০১৩ চনৰ চেপ্তেম্বৰৰ অল ইণ্ডিয়া অনা দ্ৰাবিড় মুন্নেত্ৰ কাজগম ৰাজনৈতিক দলত যোগ দিছিল।\n↑ 1.0 1.1 1.2 1.3 "Transcending boundaries". The Hindu. http://www.thehindu.com/todays-paper/tp-features/tp-metroplus/Transcending-boundaries/article15917117.ece। আহৰণ কৰা হৈছে: 2016-12-03.\n↑ 3.0 3.1 "My First Break – Anitha Kuppusamy". The Hindu. http://www.thehindu.com/todays-paper/tp-features/tp-cinemaplus/my-first-break-anitha-kuppusamy/article3021858.ece। আহৰণ কৰা হৈছে: 2016-12-03.\n↑ "AIADMK welcomes newcomers". The Hindu.3September 2013. http://www.thehindu.com/news/national/tamil-nadu/aiadmk-welcomes-newcomers/article5086526.ece। আহৰণ কৰা হৈছে: 2017-05-17.\n↑ AIADMK welcomes newcomers\n"https://as.wikipedia.org/w/index.php?title=অনিতা_কুপ্পুস্বামী&oldid=297638"ৰ পৰা অনা হৈছে\nএই পৃষ্ঠাখন ১৬ ছেপ্টেম্বৰ, ২০২১ তাৰিখে ০৮:১৪ বজাত অন্তিম সংশোধন কৰা হৈছিল।


প্ৰাক্তন মুখ্যমন্ত্ৰী তৰুণ গগৈৰ দিল্লীত দূৰ্গতি! ৰাজপথৰ ওপৰতে পাতিবলগীয়া হ’ল সংবাদমেল - Gana Adhikar\nHome / আঞ্চলিক / প্ৰাক্তন মুখ্যমন্ত্ৰী তৰুণ গগৈৰ দিল্লীত দূৰ্গতি! ৰাজপথৰ ওপৰতে পাতিবলগীয়া হ’ল সংবাদমেল\nJune 27, 2019\tআঞ্চলিক, ৰাজনীতি, ৰাষ্ট্ৰীয়-আন্তঃৰাষ্ট্ৰীয়\nডিজিটেল সংবাদ, নতুন দিল্লীঃ দিল্লীলৈ গৈ অপমানিত প্ৰাক্তন মুখ্যমন্ত্ৰী তৰুণ গগৈ। দিল্লীত তৰুণ গগৈক সংবাদমেল পতাত চৰকাৰী বাধা। অসম হাউছত সংবাদমেল পাতিবলৈ নিদিলে কৰ্তৃপক্ষই। কৰ্তৃপক্ষৰ বাধাৰ পিছত দিল্লীৰ ৰাজপথতে সংবাদমেল পাতিলে প্ৰাক্তন মুখ্যমন্ত্ৰীজনে। চৰকাৰৰ নিৰ্দেশনাৰ দোহাই দি সংবাদমেল সম্বোধনত বাধা দিয়া হ’ল গগৈক। চৰকাৰী নিৰ্দেশনাৰ দোহাই দি প্ৰেছ মিট কৰাত বাধা প্ৰদান কৰা হ’ল কংগ্ৰেছৰ বৰ্ষীয়ান নেতা গৰাকীক। পূৰ্বে অনুমতি লৈহে সংবাদ মাধ্যমক নিমন্ত্ৰণ কৰিব পাৰিব বুলি গগৈক অৱগত কৰে আৱাসিক আয়ুক্তই । তাৎপৰ্যপূৰ্ণ যে, আৱাসিক আয়ুক্ত কে চি চামাৰিয়াই প্ৰদৰ্শন কৰিব নোৱাৰিলে কোনো ধৰণৰ নিৰ্দেশনা । এজন প্ৰাক্তন মুখ্যমন্ত্ৰী তথা বৰ্তমানৰ কেবিনেট মৰ্যাদা থকা বিধায়কক এনেধৰণে বাধা দিয়াৰ অৰ্থ কি ? অসম চৰকাৰে এক প্ৰকাৰৰ পৰোক্ষ জৰুৰীকালীন অৱস্থাৰ সূচনা কৰিছে বুলি ক্ষোভ প্ৰকাশ তৰুণ গগৈৰ।\nগগৈৰ অভিযোগ, ‘‘আজি কিছু দিন ধৰি অসম ভৱন কৰ্তৃপক্ষই অসম ভৱন আৰু অসম হাউচ চৌহদত বিৰোধী দলৰ নেতা সকলক বাইট দিয়া তথা সংবাদ মেল পতাত বাধা প্ৰদান কৰি আহিছিল। আনহাতে শাসক পক্ষৰ নেতা সকলে বিনা অনুমতিৰে এই দুই স্থানত সংবাদ মেল সম্বোধন কৰি আহিছে ।’’ এনে পৰিস্থিতিৰ সন্মুখীন হৈ কংগ্ৰেছৰ জেষ্ঠ নেতা জনে অসম হাউচৰ সন্মুখৰ গোপীনাথ বৰদলৈ পথতে সংবাদ মেল সম্বোধন কৰে। ক্ষোভিত গগৈয়ে চৰকাৰৰ এনে কাৰ্যক তীব্ৰ গৰিহণা দিয়ে ।\nউল্লেখযোগ্য যে,ৰাহুল গান্ধীক সাক্ষাৎ কৰিবলৈ প্ৰদেশ কংগ্ৰেছৰ দলৰ সৈতে গৈছিল প্ৰাক্তন মুখ্যমন্ত্ৰীজন। ৰাহুল গান্ধীয়েই AICCৰ সভাপতি হৈ থাকব লাগে এই দাবী কৰিবলৈ দিল্লীলৈ গৈ ৰাহুল গান্ধীৰ সাক্ষাৎ পোৱা নাছিল তৰুণ গগৈ, ৰিপুণ বৰা, ৰকিবুল হুছেইন, গৌৰৱ গগৈ, দেৱব্ৰত শইকীয়া সহ প্ৰদেশ কংগ্ৰেছৰ দলটোৱে। বহু সময় অপেক্ষা কৰিও ৰাহুল গান্ধীৰ সাক্ষাৎ নোপোৱাৰ বাবে কংগ্ৰেছ কাৰ্যালয়তে স্মাৰক পত্ৰ প্ৰদান কৰিছিল গগৈসহ আন কংগ্ৰেছী নেতাকেইজনে। স্মাৰক পত্ৰযোগে ৰাহুল গান্ধীক অধ্যক্ষ হৈ থকাৰ আহ্বান জনাই উলটিছিল অসম কংগ্ৰেছৰ দলটো।\nপূৰ্বৱৰ্তী ৱেষ্ট ইণ্ডিজৰ বিৰুদ্ধে ভাৰতৰ বেটিং সমাপ্ত, ৱেষ্ট ইণ্ডিজৰ সন্মুখত ২৬৯ ৰানৰ লক্ষ্য\nপৰৱৰ্তী কোকৰাঝাৰত চাঞ্চল্যকৰ ঘটনাঃ একেটা পৰিয়ালৰে তিনিজনক হানি খুচি , ঘপিয়াই হত্যা


বাতৰি | Page 71 | News Next One\nAAPৰ কাৰ্যালয়ত উৎসৱমুখৰ পৰিৱেশ, BJP নেতাৰ মুখতো হাঁহি\nনতুন দিল্লীঃ ক্ৰমাৎ আকৰ্ষণীয় হৈ পৰিছে দিল্লী বিধানসভাৰ নিৰ্বাচন। দেশৰ সকলো প্ৰান্তৰ লোকৰ দৃষ্টি এতিয়া নিৱদ্ধ হৈ পৰিছে দিল্লী বিধানসভাৰ নিৰ্বাচনৰ ভোটগণনাত। দিল্লীৰ আম আদমী পাৰ্টিৰ মুখ্য কাৰ্যালয়ত ইতিমধ্যে দেখা গৈছে এক উৎসৱমুখৰ পৰিৱেশ।\nইয়াৰ মাজতে দলীয় কাৰ্যালয়ত গৈ উপস্থিত হৈছে মুখ্য মন্ত্ৰী অৰবিন্দ কেজৰিৱাল। আম আদমী পাৰ্টিৰ মুখ্য কাৰ্য্যালয়ত সাজু কৰা হৈছে বৃহৎ আকাৰৰ মঞ্চ। ৭০ খন বিধানসভা আসনৰ ভিতৰত আম আদমী পাৰ্টিৰ প্ৰাৰ্থীয়ে চৰকাৰ গঠনৰ বাবে প্ৰয়োজনীয় আসন লাভ কৰিব বুলি এক ইংগিত পোৱা গৈছে।\nAAPৰ পানী-বিজুলীক প্ৰত্যাহ্বান জনাই ১৯ খনত অগ্ৰগতি BJPৰ\nনতুন দিল্লীঃ দিল্লী বিধানসভা নিৰ্বাচনৰ ভোটগণনাত বিজেপিতকৈ এই পৰ্যন্ত আগবাঢ়ি আছে শাসনাধিষ্ঠিত আম আদমী পাৰ্টী চমুকৈ আপ। প্ৰাৰম্ভিক পৰ্যায়ৰ ভোট গণনাত দেখা গৈছে যে দিল্লীক ভেটি হিচাপে লৈ গঠিত দল আপে ৫১ খন আসনত আৰু বিজেপিয়ে ১৯ খন আসনত অগ্ৰগতি লাভ কৰিছে।\nঅসমতে ভগনীয়া হ’ব অসমীয়া! কাৰাবন্দী কৃষক নেতাৰ সকীয়নি\nগুৱাহাটীঃ নাগৰিকত্ব সংশোধনী আইন চমুকৈ CAAৰ বিৰুদ্ধে ৰাজ্যত অব্যাহত আছে আন্দোলন। অসমৰ গাঁৱে-ভূঞে, চহৰে-নগৰে বিগত প্ৰায় ৩ মাহ ধৰি ধ্বনিত হৈ আছে এটাই শ্ল’গান 'আমি CAA নামানো’৷\nExit Poll: দিল্লীত আকৌ 'আপ চৰকাৰ'ৰ ইংগিত, কমিল ভোটদানৰ হাৰ\nনতুন দিল্লীঃ জল্পনা-কল্পনাৰ অন্ত পেলাই অৱশেষত সামৰণি পৰিল দিল্লী বিধানসভা নিৰ্বাচনৰ ভোটগ্ৰহণ। আজি সম্পন্ন হোৱা ভোটগ্ৰহণত প্ৰায়বোৰ ভোটগ্ৰহণ কেন্দ্ৰতে পৰিলক্ষিত হৈছে ভোটাৰৰ সেৰেঙা উপস্থিতি। পুৱাৰ ভাগত অধিকাংশ ভোটগ্ৰহণ কেন্দ্ৰতে মাত্ৰ ১০-১৫ শতাংশ ভোটাৰেহে ভোট দান কৰে। অৱশ্যে দুপৰীয়াৰ পিছত কেন্দ্ৰসমূহত ভোটাৰৰ সামান্য ভিৰ আৰম্ভ হ’বলৈ লয়।\nলক্ষ্নৌত PM মোদীয়ে গুলী ফুটোৱা 'ভাৰ্ছুৱেল ফায়াৰিং ৰেঞ্জ'নো কি?\nনতুন দিল্লীঃ প্ৰসংগ ছ'চিয়েল মিডিয়াত ভাইৰেল হৈ পৰা প্ৰধানমন্ত্ৰী নৰেন্দ্ৰ মোদীৰ এখন ফটো। হাতত অত্যাধুনিক সমৰাস্ত্ৰ। দৃষ্টি নিৱদ্ধ সন্মুখৰ লক্ষ্যত। প্ৰশ্ন হ’ল লক্ষ্ণৌৰ প্ৰতিৰক্ষা মেলাত প্ৰধানমন্ত্ৰীগৰাকীয়ে প্ৰকৃততেই কোনো লক্ষ্যক উদ্দেশ্যি গুলী চলাইছিল নেকি? উত্তৰ নাই চলোৱা। তেন্তে তেওঁ অত্যাধুনিক অস্ত্ৰ হাতত লৈ কেমেৰাৰ বাবেহে ‘প’জ’ দিছিল নেকি? উত্তৰ নহয়। তেওঁ গুলীও চলাইছিল। বিভ্ৰান্ত হৈছে নেকি? আচলতে প্ৰধানমন্ত্ৰী মোদীয়ে সেই বিশেষ মূহূৰ্তটোত গুলীবৰ্ষণ কৰিছিল এখন কাল্পনিক ক্ষেত্ৰত, ইংৰাজীত যাক অভিহিত কৰা হয়, ভাৰ্ছুৱেল শ্বুটিং ৰেঞ্জ বুলি।\nপৰিৱৰ্তন বহুত হ'ল, সলনি নহ'ল GMCHৰ চিকিৎসক-নাৰ্ছৰ ব্যৱহাৰ!\nগুৱাহাটীঃ অৰ্থপেডিকৰ বৰ্হিঃবিভাগ, স্থান জিএমচিএইছ। ভিৰ ঠেলি প্লাষ্টাৰ লগাই থোৱা হাতখন কোনোমতে কাৰো গাত খুন্দা নলগাকৈ বিষক প্ৰত্যাহ্বান জনাই আদবয়সীয়া ৰোগীজন আগবাঢ়িছে। কাষত এজন যুৱক। হয়তো পুত্ৰ। বহুসময় ৰোৱাৰ পিছত ভিতৰৰ পৰা নিজৰ নামটো মতা শুনি চিকিৎসক থকা কোঠাটোলৈ আগুৱাই গ’ল তেওঁ।